
»FIND  INDRE  FRED« 

Artiklen  »Find  indre  fred«  i  juni-num- 
meret 2000  var  en  stor  hjælp  for  mig.  Jeg 
står  midt  i  noget  lignende,  og  det  trøster 
mig  meget  at  vide,  at  vi  kan  få  svar  på  vore 
bønner  og  modtage  den  hjælp,  vi  har  brug 
for.  Mange  tak  for  jeres  smukke  artikler. 

Navn  tilbageholdt 

EN  INSPIRERET  UDFORDRING 

Da  jeg  blev  kaldet  som  biskop,  var  der 
ni  medlemmer  i  vores  ward,  som  havde 
abonnement  på  A  Liahona  (portugisisk). 
Stavspræsidenten  spurgte  mig,  hvad  mit 
mål  for  abonnementer  var,  og  jeg  sagde,  at 
det  var  at  opnå  15  abonnementer.  Han  ud- 
fordrede mig  til  at  fordoble  det  til  30. 

Til  at  begynde  med  mente  jeg,  at  det 
var  et  uopnåeligt  mål.  Men  kort  efter  kald- 
te jeg  en  tidsskriftrepræsentant  i  wardet,  og 
jeg  opdagede,  at  når  en  inspireret  leder  gi- 
ver en  udfordring,  og  vi  gør  en  indsats,  så 
kan  vi  klare  udfordringen  (se  1  Nephi  3:7). 
Et  år  og  otte  måneder  senere  har  vi  29 
abonnementer.  Jeg  ser  medlemmernes  sto- 
re glæde  og  den  gode  ånd,  som  A  Liahona 
bringer  ind  i  deres  hjem. 

Amarildo  Martins, 
Parque  Dorotéia  Ward, 
Diadema  Stav  i  Brasilien 


SVAR  PÅ  SPØRGSMÅL  VED 
AT  DRØFTE  ARTIKLERNE 

Som  nyt,  ungt  medlem  følte  jeg  mig 
ofte  udenfor  blandt  medlemmerne  i  mit 
ward,  og  jeg  havde  mange  ubesvarede 
spørgsmål.  Men  ved  at  læse  og  drøfte 
artikler  fra  Le  Liahona  (fransk)  med  med- 
lemmerne af  grenen,  har  jeg  lært  medlem- 
merne bedre  at  kende.  Og  jeg  har  fundet 
svar  på  mine  spørgsmål  takket  være  tids- 
skriftets budskab.  Jeg  er  min  himmelske 
Fader  meget  taknemlig  for,  at  han  inspire- 
rede mig  med  et  ønske  om  at  studere  Le 
Liahona.  Jeg  er  glad  for  at  være  medlem  af 
Kirken  og  for  at  læse  vidnesbyrd  fra  andre 
medlemmer  over  hele  verden. 

Sandrine  Hantala, 

Le  Mans  Gren, 

Tours  Distrikt  i  Frankrig 

UROKKELIGE  I  VORE  IDEALER 

Jeg  er  23  år  og  blev  døbt  for  to  år  siden. 
Jeg  kom  i  kontakt  med  Kirken  i  en  af  de 
sværeste  perioder  i  mit  liv.  Takket  være 
evangeliet  fik  jeg  muligheden  for  et  nyt  liv. 

Jeg  er  taknemlig  for  at  kunne  tilbringe 
den  bedste  tid  hver  uge  sammen  med  an- 
dre unge  medlemmer  af  Kirken.  Selv  om 
Kirken  ikke  er  så  udbredt  i  Italien,  er  vi 
urokkelige  i  vores  hengivenhed  over  for 
vores  tro.  Vores  venskaber  betyder  meget, 
og  vi  styrker  hinanden  i  vores  beslutning 
om  at  følge  de  nulevende  profeters  råd. 

Frankie  Riili, 
Palermo  2.  Gren, 
Palermo  Distrikt  i  Italien 

BUDSKAB  FRA  DET  FØRSTE  PRÆSIDENTSKAB 


"En  lille  dreng 


vogter  dem 

Præsident  Thomas  S.  Monson 

Førsterådgiver  i  Det  Første  Præsidentskab 

Under  vor  Herres  og  Frelsers  tjeneste- 
gerning i  Galilæa  kom  disciplene  til 
ham  og  sagde:  »Hvem  er  den  største  i 
Himmeriget? 

Han  kaldte  et  lille  barn  hen  til  sig, 
stillede  det  midt  iblandt  dem 
og  sagde:  >Sandelig  siger  jeg  jer:  Hvis  I 
ikke  vender  om  og  bliver  som  børn,  kom- 
mer I  slet  ikke  ind  i  Himmeriget. 

Den,  der  ydmyger  sig  og  bliver  som  det- 
te barn,  er  den  største  i  Himmeriget; 

og  den,  der  tager  imod  sådan  et  barn  i 
mit  navn,  tager  imod  mig. 

Men  den,  der  bringer  en  af  disse  små, 
som  tror  på  mig,  til  fald,  var  bedre  tjent 
med  at  få  en  møllesten  hængt  om  halsen  og 
blive  sænket  i  havets  dyb<«  (Matt  18:1-6). 

BØRNEMISHANDLINGENS  MANGE  ANSIGTER 

Da  jeg  for  nogen  tid  siden  læste  min  daglige  avis,  faldt 
min  tanker  på  disse  vers  og  den  faste  uforbeholdenhed  i 
Frelserens  erklæring.  I  en  spalte  i  avisen  læste  jeg  om  en 
kamp  om  forældreretten  mellem  et  barns  far  og  mor.  Der 
blev  rejst  anklager  og  udstødt  trusler  og  udvist  vrede, 

JUNI 


esus  »tog  deres 
små  børn,  det  ene 

efter  det  andet, 

og  velsignede  dem 

og  bad  til  Faderen 

for  dem«. 


mens  forældrene  rejste  hid  og  did  på  den  internationale 
scene  med  barnet,  som  blev  bortført  fra  det  ene  konti- 
nent til  det  andet. 

En  anden  historie  om  en  12-årig  dreng,  som  blev  slået 
og  sat  ild  på,  fordi  han  nægtede  at  følge  en  ordre  fra  en 
tyran  i  nabolaget  om  at  tage  stoffer. 

En  tredje  rapport  fortalte  om  en  fars 
seksuelle  forulempelse  af  sit  lille  barn. 

En  læge  fortalte  mig  om  det  store  an- 
tal børn,  som  kommer  på  skadestuen  i 
din  og  min  by.  I  mange  tilfælde  fortæller 
de  skyldige  forældre  fantasifulde  beret- 
ninger om  børn,  der  falder  ned  fra  en  høj 
stol,  eller  falder  over  et  stykke  legetøj 
og  slår  sit  hoved.  Det  afsløres  alt  for  ofte, 
at  det  var  forælderen,  som  foretog  mis- 
handlingen, og  at  det  uskyldige  barn  var 
offeret.  Skam  over  udøverne  af  sådanne  onde  gerninger. 
Gud  vil  holde  sådanne  mennesker  fuldt  ud  ansvarlige  for 
deres  gerninger. 

BØRN  ER  DYREBARE  I  HERRENS  ØJNE 

Når  vi  forstår,  hvor  dyrebare  børn  er,  vil  det  ikke  være 
vanskeligt  for  os  at  følge  Mesterens  eksempel  i  vores 

omgang  med  dem.  For  nylig  fandt  der  en  kærlig  scene 

sted  ved  templet  i  Salt  Lake  City.  Børn,  som  var  blevet 

passet  med  stor  kærlighed  af  trofaste  medarbejdere  i 

templets  børnehave,  var  nu  ved  at  tage  af 

sted  sammen  med  deres  fædre  og  mødre. 

Et  af  disse  børn  vendte  sig  om  mod  den 

kærlige  kvinde,  som  havde  været  så  sød 

mod  dem  og  udtalte  sit  hjertes  følelser, 

idet  hun  vinkede  og  udbrød:   »Godnat, 

engle«. 

Digteren  beskrev  et  barn,  der  lige  har 
været  hos  vor  himmelske  Fader,  som  »en 
smuk  ny  menneskeblomst,  der  netop  er 
faldet  ned  fra  Guds  eget  hjem  for  at  blom- 
stre på  jorden.«1 

Hvem  har  ikke  prist  Gud  og  undret  sig 
over  hans  magt,  når  man  holder  et 
spædbarn  i  sine  arme?  Denne  lille  hånd, 
der  er  så  lille,  men  alligevel  så  fuldkom- 
men, bliver  med  det  samme  emnet  for 
samtalen.  Ingen  kan  lade  være  med  at 
lægge  sin  lillefinger  i  et  spædbarns  gri- 
bende hånd.  Der  kommer  et  smil  på 
læberne,  en  bestemt  glød  i  øjnene,  og  man  værdsætter 
de  ømme  følelser,  som  fik  digteren  til  at  skrive  disse 
linier: 

Vor  fødsel  er  blot  en  søvn  og  en  glemsel. 

Den  sjæl,  vi  fødes  med,  vort  livs  ledestjerne 

har  sin  oprindelse  andetsteds 

og  kommer  langt  herfra. 

Ikke  ganske  uden  erindring 

og  ikke  fuldstændig  nøgne, 

men  gennem  skyer  af  herlighed  kommer  vi 

fra  Gud,  som  er  vort  hjem.2 


igteren  beskrev 

et  barn,  der  lige 

har  været  hos  vor 

himmelske  Fader, 

som  »en  smuk  ny 

menneskeblomst,  der 

netop  er  faldet  ned  fra 

Guds  eget  hjem  for  at 

blomstre  på  jorden.« 


Da  Jesu  disciple  forsøgte  at  holde  børnene  tilbage  fra 
ham,  sagde  han: 

»Lad  de  små  børn  komme  til  mig,  det  må  I  ikke  hindre 
dem  i,  for  Guds  rige  er  deres. 

Sandelig  siger  jeg  jer:  Den,  der  ikke 
modtager  Guds  rige  ligesom  et  lille  barn, 
kommer  slet  ikke  ind  i  det. 

Og  han  tog  dem  i  favn  og  lagde  hæn- 
derne på  dem  og  velsignede  dem«  (Mark 
10:14-16). 

Hvilket  vidunderligt  eksempel  vi  kan 
følge. 


VI  KAN  VELSIGNE  BØRNS  LIV 

Mit  hjerte  brændte  varmt  i  mig  for  en 
del  år  siden,  da  Det  Første  Præsidentskab 
godkendte  tildelingen  af  en  stor  sum  fra 
et  særligt  fasteofferbidrag  til,   sammen 
med  midler  fra  Rotary  International,  at 
blive  brugt  til  at  skaffe  polio  vaccine,  så 
børn  i  Kenya  kan  blive  vaccineret  mod 
denne  skadelige  og  forkrøblende  sygdom, 
som  slår  børn  ihjel. 
Jeg  takker  Gud  for  det  arbejde,  som  bliver  udført  af 
vore  læger,  der  for  en  tid  forlader  deres  egen  praksis  og 
rejser  til  fjerne  lande  for  at  hjælpe  børn.  Ganespalte  og 
andre  misdannelser,  som  ville  efterlade  et  barn  fysisk 
hæmmet  og  psykisk  skadet,  bliver  ordnet  på  dygtig  vis. 
Fortvivlelse  viger  for  håb.  Taknemlighed  erstatter  sorg. 
Disse  børn  kan  nu  se  i  spejlet  og  undre  sig  over  et  mira- 
kel i  deres  eget  liv. 

Ved  et  møde  fortalte  jeg  engang  om  en  tandlæge  i  mit 
ward,  som  hvert  år  besøger  Filippinerne  for  at  bruge  sine 
færdigheder  uden  kompensation  for  at  udføre  tandregu- 
lering på  børn.  Smil  vender  tilbage,  børnene  bliver  glade 

Jeg  takker  Gud  for  det  arbejde,  som  bliver  udført  af  vore  læger,  der  for  en  tid  forlader  deres  egen  praksis  og  rejser  til  fjerne 
lande  for  at  hjælpe  børn. 


og  fremtidsmulighederne  er  forbedret.  Jeg  vidste  ikke,  at 
denne  tandlæges  datter  var  i  den  forsamling,  som  jeg  tal- 
te til.  Da  jeg  var  færdig  med  at  tale,  kom  hun  mig  i  mø- 
de med  et  bredt  smil  af  ægte  stolthed  og  sagde:  »Du  talte 
om  min  far.  Hvor  jeg  dog  elsker  ham  og  det  arbejde,  som 
han  gør  for  børn!« 

På  øer  langt  borte  i  Stillehavet  er  der  hundredvis  af 
mennesker,  der  næsten  var  blinde,  som  nu  kan  se,  fordi 
en  missionær  sagde  til  sin  svoger,  som  er  læge:  »Forlad  dit 
rige  klientel  og  behagelighederne  i  dit  paladslignende 
hjem  og  kom  over  til  disse  særlige  Guds  børn,  som  har 
behov  for  dine  færdigheder,  og  som  har  behov  for  dem 
nu.«  Denne  øjenlæge  reagerede  med  det  samme  uden  så 
meget  som  at  se  sig  tilbage.  I  dag  siger  han  stille,  at  dette 
besøg  var  den  bedste  tjeneste,  som  han  nogensinde  hav- 
de ydet,  og  at  den  fred,  som  kom  i  hans  hjerte,  var  den 
største  velsignelse  i  hans  liv. 

Der  kommer  let  tårer  i  mine  øjne,  når  jeg  læser  om  en 
far,  som  har  givet  en  af  sine  nyrer  i  håbet  om,  at  hans  søn 


må  få  et  bedre  liv.  Jeg  har  knælet  ned  om  aftenen  og  bedt 
troens  bøn  til  fordel  for  en  mor  i  vores  lokalsamfund,  som 
rejste  til  Chicago  for  at  give  en  del  af  sin  lever  til  sin  dat- 
ter i  en  meget  vanskelig  og  muligvis  livstruende  operation. 
Hun,  som  allerede  en  gang  havde  vandret  i  dødsskygger- 
nes dal  for  at  give  liv  til  dette  barn,  lagde  nu  atter  sin  hånd 
i  Guds  hånd  og  udsatte  sit  liv  for  fare  for  sit  barns  skyld. 
Aldrig  en  klage,  men  altid  et  villigt  hjerte  og  troens  bøn. 

Ældste  Russell  M.  Nelson  fra  De  Tolv  Apostles  Kvo- 
rum  fortalte  engang  om  den  forfærdelige  tilstand,  som 
mange  forældreløse  børn  befinder  sig  i  i  Rumænien.  Der 
er  måske  30.000  alene  i  Bukarest.  Han  besøgte  et  sådant 
børnehjem  for  forældreløse  børn  og  arrangerede  det  såle- 
des, at  Kirken  kunne  bidrage  med  vaccine,  forbindinger 
og  andre  meget  nødvendige  forsyninger.  Vi  fandt  frem  til 
bestemte  ægtepar,  som  blev  kaldet  på  en  mission  til  net- 
op disse  børn.  Jeg  kan  ikke  komme  i  tanke  om  en  mere 
kristuslignende  tjeneste  end  at  holde  et  moderløst  barn  i 
sine  arme  eller  tage  en  faderløs  dreng  ved  hånden. 

Tyler  stak  af  fra  sin  mor  og  løb  hen  til  foden  af  statuen  af  Kristus.  Da  moderen  prøvede  at  holde  sin  søn  tilbage,  så  Tyler  sig 
tilbage  og  sagde:  »Bare  rolig.  Han  kan  godt  lide  børn.« 


Men  det  er  ikke  nødvendigt,  at  vi  kaldes  som  missio- 
nærer for  at  kunne  velsigne  børns  liv.  Vore  muligheder  er 
ubegrænsede.  De  kan  findes  alle  steder,  og  det  ofte  tæt  på 
vores  eget  hjem. 

SÅDAN  VELSIGNER  BØRN  VORES  LIV 

For  nogle  år  siden  modtog  jeg  et  brev  fra  en  kvinde, 
som  var  kommet  tilbage  efter  en  lang  tids  manglende  ak- 
tivitet i  Kirken.  Hun  ønskede  så  inderligt,  at  hendes 
mand,  som  endnu  ikke  var  medlem  af  Kirken,  kunne 
komme  til  at  dele  den  glæde,  som  hun  følte. 

Hun  skrev  om  en  tur,  hvor  hun  sammen  med  sin  mand 
og  deres  tre  sønner  tog  hjemmefra  for  at  besøge  bedstemor 
i  Idaho.  Mens  de  kørte  gennem  Salt  Lake  City,  blev  de  til- 
trukket af  et  budskab,  der  stod  på  en  plakat.  Budskabet  ind- 
bød dem  til  at  besøge  Tempelpladsen.  Bob,  hendes  mand, 
som  ikke  var  medlem,  sagde,  at  et  besøg  på  Tempelpladsen 
kunne  være  spændende.  Familien  trådte  ind  i  besøgscen- 
tret, og  faderen  gik  med  to  af  sine  sønner  op  ad  rampen, 


som  en  af  dem  kaldte  »trappen  til  himlen«.  Moderen  og 
den  3-årige  Tyler  gik  lidt  bagefter  de  andre,  eftersom  de  var 
standset  op  for  at  beundre  de  smukke  malerier,  som  hang 
på  væggene.  Da  de  gik  hen  mod  den  storslåede  statue  af 
Kristus  lavet  af  Thorvaldsen,  stak  den  lille  Tyler  af  fra  sin 
mor  og  løb  hen  til  foden  af  statuen  af  Kristus,  idet  han  ud- 
brød: »Det  er  Jesus!  Det  er  Jesus!«  Da  moderen  prøvede  at 
holde  sin  søn  tilbage,  så  Tyler  tilbage  mod  hende  og  sin  far 
og  sagde:  »Bare  rolig.  Han  kan  godt  lide  børn.« 

Efter  at  familien  havde  forladt  centret  og  igen  var  ude 
på  motorvejen  på  vej  til  bedstemor,  spurgte  faderen  Tyler, 
hvad  han  bedst  kunne  lide  ved  deres  oplevelse  på  Tem- 
pelpladsen. Tyler  smilede  op  til  ham  og  sagde:  »Jesus.« 

»Hvordan  ved  du,  at  Jesus  kan  lide  dig,  Tyler?« 

Tyler  så  op  på  sin  far  med  et  meget  alvorligt  udtryk  i 
sine  øjne  og  svarede:  »Far,  så  du  ikke  hans  ansigt?«  Der 
var  ikke  behov  for  at  sige  noget  andet. 

Da  jeg  læste  denne  beretning,  tænkte  jeg  på  udtalel- 
sen fra  Esajas:  »...  en  lille  dreng  vogter  dem«  (Es  11:6). 

Ordene  i  en  primarysang  udtrykker  følelserne  i  et 
barns  hjerte: 


Læs  en  historie  om  Jesus,  en  jeg  har  kær, 
en  som  han  ville  fortælle,  hvis  han  var  her, 
en  fra  hans  vandring  på  livets  vej. 
Læs  lidt  om  Jesus,  det  elsker  jeg. 

Læs  om  dengang  da  de  små  børn  stod  ved 

hans  fod, 
og  han  velsigned  dem  alle,  han  var  så  god. 
Kærlige  ord  og  gerninger  giv, 
alt  kan  vi  lære  fra  Jesu  liv.3 


VELSIGNELSEN  AF  DE  NEPHITISKE  BØRN 

Jeg  kender  ikke  nogen  mere  rørende  be- 
retning i  skriften  end  beretningen  i  3  Ne- 
phi  om  Frelseren,  der  velsigner  børnene. 
Mesteren  talte  bevægende  til  den  store 
mængde  af  mænd,  kvinder  og  børn.  Som 
følge  af  deres  tro  og  ønske  om,  at  han  for- 
blev hos  dem  lidt  længere,  bad  han  dem 
om  at  bringe  deres  lamme,  blinde  og  syge 
frem,  så  han  kunne  helbrede  dem.  Med 
glæde  accepterede  de  hans  opfordring.  Be- 
retningen siger,  at  »han  helbredte  dem  alle«  (3  Nephi 
17:9).  Derpå  fulgte  hans  storslåede  bøn  til  sin  Fader.  Ska- 
ren bar  vidnesbyrd:  »Aldrig  før  har  øjet  set  og  øret  hørt 
sådanne  store  og  vidunderlige  ting,  som  det,  vi  så  og  hør- 
te Jesus  sige  til  Faderen«  (3  Nephi  17:16). 

Efter  denne  storslåede  begivenhed  »græd  han  ...  og 
han  tog  deres  små  børn,  det  ene  efter  det  andet,  og  vel- 
signede dem  og  bad  til  Faderen  for  dem  . . . 

og  han  talte  til  mængden  og  sagde  til  dem:  Se  jeres 
små! 


Og  da  de  hævede  blikket  mod  himlen  for  at  se,  da  så 
de  himlene  åbne,  og  de  så  englene  stige  ned  fra  him- 
len ...  og  de  kom  ned  og  omringede  de  små  ...  og 
englene  betjente  dem«  (vers  21,  23-24). 

Jeg  har  igen  og  igen  overvejet  denne  sætning: 
»Den,  der  ikke  modtager  Guds  rige  ligesom  et  lil- 
le barn,  kommer  slet  ikke  ind  i  det«  (Mark  10: 15) . 


De 


en,  der 

ydmyger  sig  og 

bliver  som  dette 

barn,  er  den  største 

i  Himmeriget.« 


THOMAS  MICHAEL  WILSON 

En  af  dem,  som  opfyldte  denne  formaning 
fra  Frelseren,  var  en  missionær  ved  navn 
Thomas  Michael  Wilson.   Han  er  søn  af 
Willie  og  Julia  Wilson,  Route  2,  Box  12, 
Lafayette,  Alabama.  Ældste  Wilson  fuldførte 
sin  jordiske  mission  den  13.  januar  1990.  Da 
han  var  teenager,  og  før  han  og  hans  familie 
var  medlemmer  af  Kirken,  blev  han  ramt  af 
kræft  med  deraf  følgende  smertefuld  strålete- 
rapi og  derpå  en  velsignet  bedring.  Denne 
sygdom  fik  familien  til  at  forstå,  at  livet  ikke 
blot  er  dyrebart,  men  også  kan  være  kort.  Fa- 
milien begyndte  at  søge  efter  en  religion  for 
at  hjælpe  dem  gennem  denne  modgangstid. 
De  stiftede  bekendtskab  med  Kirken  og  blev 
døbt.   Efter  at  have  modtaget  evangeliet 
længtes  den  unge  broder  Wilson  efter  muligheden  for  at 
være  missionær.  Han  blev  kaldet  til  tjene  som  missionær  i 
Utah,  Salt  Lake  City-missionen.  Hvilket  privilegium  at 
kunne  repræsentere  familien  og  Herren  som  missionær! 

Ældste  Wilsons  missionærkammerater  beskrev  hans 
tro,  som  den  man  finder  hos  et  barn  -  uden  tvivl,  retlinet 
og  urokkelig.  Han  var  et  eksempel  for  alle.  Efter  elleve 
måneders  forløb  vendte  sygdommen  tilbage.  Knoglekræf- 
ten krævede  nu,  at  hans  arm  og  skulder  blev  bortampu- 
teret.  Alligevel  fortsatte  han  sin  mission. 

Ældste  Thomas  Michael  Wilsons  (til  venstre)  tro  og  eksempel  rørte  en  af  hans  undersøgere  (siddende)  så  meget,  at  hun  sam- 
men med  nogle  andre  tog  hen  til  ældste  Wilsons  sygeleje  på  hospitalet.  Her  lagde  ældste  Wilson  sin  tilbageværende  hånd  på 
hendes  hoved  og  bekræftede  hende  som  medlem  af  Kirken. 


Ældste  Wilsons  mod  og  brændende  ønske  om  at  for- 
blive på  sin  mission,  rørte  hans  far,  der  ikke  var  medlem, 
så  meget,  at  han  undersøgte  Kirkens  lærdomme  og  selv 
blev  medlem. 

En  anonym  telefonopringning  gjorde  mig  opmærksom 
på  ældste  Wilsons  tilstand.  Kvinden  sagde,  at  hun  ikke 
ønskede  at  opgive  sit  navn,  og  at  hun  aldrig  før  havde 
ringet  til  en  generalautoritet.  Men  hun  sagde:  »Man  fin- 
der ikke  ofte  et  menneske  af  ældste  Wilsons  kaliber.« 

Jeg  fandt  ud  af,  at  en  undersøger,  som  ældste  Wilson 
havde  undervist,  var  blevet  døbt  i  dåbsbassinet  på  Tem- 
pelpladsen, men  derpå  ønskede  at  blive  bekræftet  af 
ældste  Wilson,  som  hun  respekterede  meget.  Hun  tog 
derpå  sammen  med  nogle  få  andre  hen  til  ældste 
Wilsons  sygeseng  på  hospitalet.  Der  bekræftede  ældste 
Wilson,  med  sin  tilbageblevne  hånd  hvilende  på  hendes 
hoved,  hende  som  medlem  af  Jesu  Kristi  Kirke  af  Sidste 
Dages  Hellige. 


Ældste  Wilson  fortsatte  måned  efter  måned  sin  dyre- 
bare, men  smertefulde  tjeneste  som  missionær.  Der  blev 
givet  velsignelser  og  bedt  bønner.  Hans  missionærkam- 
merater blev  opløftet.  Deres  hjerte  blev  fyldt.  De  levede 
nærmere  Gud. 

Ældste  Wilsons  fysiske  tilstand  blev  dårligere  og  dårli- 
gere. Enden  nærmede  sig.  Han  skulle  vende  hjem,  men 
han  bad  om  at  måtte  tjene  en  måned  yderligere.  Hvilken 
måned  var  det  ikke!  Ældste  Wilson  satte  på  samme  må- 
de, som  et  lille  barn  sætter  sin  lid  til  sine  forældre,  ube- 
tinget sin  lid  til  Gud.  Den,  som  Thomas  Michael  Wilson 
stille  troede  på,  åbnede  himlens  sluser  og  velsignede  ham 
i  rigt  mål.  Hans  forældre,  Willie  og  Julia  Wilson  kom 
sammen  med  broderen  Tony  til  Salt  Lake  City  for  at 
hjælpe  deres  søn  og  bror  hjem  til  Alabama.  Men  der  stod 
endnu  en  velsignelse  tilbage  at  skænke,  en  velsignelse 
der  var  ønsket  og  bedt  meget  for.  Familien  inviterede  mig 
til  at  komme  med  sig  til  templet  i  Jordan  River  i  Utah, 

hvor  de  hellige  ordinancer,  som  knytter  familier  sammen 
for  evigt  så  vel  som  for  tid,  blev  udført. 

Jeg  sagde  farvel  til  familien  Wilson.  Jeg  kan  endnu  se 
ældste  Wilson,  da  han  takkede  mig  for  at  have  været 
sammen  med  ham.  Han  sagde:  »Det  betyder  ik- 
ke noget,  hvad  der  sker  med  os  i  livet,  når  blot 
vi  har  Jesu  Kristi  evangelium  og  efterlever  det. 
Hvilket  mod.  Hvilken  tillid.  Hvilken  kærlig- 
hed. Familien  Wilson  foretog  den  lange  rejse 
tilbage   til  Lafayette,   hvor  ældste  Thomas 
Michael  Wilson  gled  over  i  evigheden. 

Præsident  Kevin  K.  Meadows,  som  var 
ældste  Wilsons  grenspræsident  præsi- 
derede ved  begravelsen.  Jeg  vil  gerne 
dele  hans  efterfølgende  brev  med  jer: 
»På  dagen  for  begravelsen,  tog  jeg  familien 
til  side  og  gav  udtryk  for  de  følelser,  du 
havde  sendt  til  mig,  præsident  Monson. 
Jeg  mindede  dem  om  det,  som  ældste 
Wilson  havde  fortalt  dig  i  templet  den  dag, 
at  det  ikke  gjorde  noget  om  han  underviste 
i  evangeliet  på  denne  eller  på  den  anden 
side  af  sløret,  så  længe  han  blot  underviste 
i  evangeliet.  Jeg  videregav  til  dem  den  in- 
spiration, som  du  havde  hentet  i  præsident  Joseph  F. 
Smiths  [1838-1918]  skrivelser  -  at  ældste  Wilson  hav- 
de fuldført  sin  jordiske  mission,  og  at  han,  som  alle  > tro- 
faste ældster  fortsætter  med  at  forkynde  omvendelsens 
og  forløsningens  evangelium  ved  Guds  Enbårne  Søns 
offer,  når  de  forlader  det  jordiske  liv,  og  ...  prædiker 
blandt  dem,  der  er  i  mørke  og  under  syndens  åg  i  de  dø- 
des store  verden<  (L&P  138:57).  Ånden  bar  vidnesbyrd 
om,  at  dette  var  tilfældet.  Ældste  Thomas  Michael 
Wilson  blev  begravet  med  sit  missionærskilt  på  sig.« 

Når  ældste  Wilsons  forældre  besøger  kirkegården  på 

landet  og  sætter  blomster  på  graven  til  minde  om  deres  søn, 
er  jeg  sikker  på,  at  de  vil  huske  den  dag,  han  blev  født,  og 
den  stolthed,  som  de  følte,  og  den  ægte  glæde,  som  var  de- 
res. Dette  lille  barn  blev  det  mægtige  menneske,  der  senere 
bragte  dem  muligheden  for  at  opnå  celestial 
herlighed.  De  vil  måske  på  disse  pilgrimsrej- 
ser, hvor  følelserne  let  bryder  frem  og  tårer- 
ne ikke  kan  holdes  tilbage,  atter  takke  Gud 
for  deres  missionærsøn,  som  aldrig  mistede 
den  tro,  som  et  barn  har,  og  derpå  dybt  i  de- 
res hjerte  overveje  disse  ord  fra  Mesteren: 
». . .  en  lille  dreng  vogter  dem«  (Es  1 1:6). 

Deres  velsignelse  vil  derpå  være  fred. 
Det  vil  også  være  vores  velsignelse,  når  vi 
ihukommer  og  følger  Fredsfyrsten.  □ 


Idste  Wilson 

satte  på  samme 

måde,  som  et  lille 

barn  sætter  sin  lid 

til  sine  forældre, 

ubetinget  sin 

lid  til  Gud. 

■  ■■.■■.  -  ■  ■ 


NOTER 

1.  Gerald  Massey,  »Wooed  and  Won«,  Home 
Book  ofQuotations,  udv.  Burton  Stevenson, 
1934,  s.  121. 

2.  William  Wordsworth,  »Ode:  Intimations 
of  Immortality  from  Recollections  of  Early 
Childhood«,  The  Complete  Poetical  Works  of 
William  Wordsworth,  1924,  s.  359. 

3.  »Læs  en  historie  om  Jesus«,  Børnenes  sang- 
bog, nr.  36. 


FORSLAG  TIL  SAMTALEEMNER  FOR  HJEMMELÆRERNE 

1.  Når  vi  forstår,  hvor  dyrebare  børn  er,  vil  det  ikke 
være  vanskeligt  for  os  at  følge  Mesterens  eksempel  i  vo- 
res omgang  med  dem. 

2.  Men  det  er  ikke  nødvendigt,  at  vi  kaldes  som  missi- 
onærer for  at  kunne  velsigne  børns  liv.  Vore  muligheder 
er  ubegrænsede.  De  kan  findes  alle  steder. 

3.  Der  findes  nok  ikke  en  mere  gribende  historie  i 
skriften  end  beretningen  om,  hvordan  Frelseren  velsigne- 
de børnene,  som  vi  kan  læse  i  3  Nephi  17. 

JOSEPH  SMITH, 

profeten 


Den  unge,  ulærde,  men  ydmyge  Joseph  Smith  var  det  redskab,  som  den  Almægtige 
anvendte  til  at  genoprette  sit  værk  i  disse  sidste  dage. 


Ældste  David  B.  Haight 

De  Tolv  Apostles  Kvorum 

Vor  Herre  Jesu  Kristi  evangeliums  prin- 
cipper, lærdomme  og  ordinancer  er  ble- 
vet åbenbaret  på  ny,  deriblandt  den 
sande  kundskab  om  Guds  natur  -  en 
personlig,  kærlig  evig  Fader  -  og  om  Jesus  Kristus,  Guds 
bogstavelige  Søn,  om  hvis  guddommelighed  vi  har  modta- 
get endnu  et  vidne  i  form  af  Mormons  Bog.  Ezekiels  ord 
om,  at  Judas  træstykke  (Bibelen)  skal  føjes  sammen  med 
Josefs  træstykke  (Mormons  Bog)  som  to  folks  vidnesbyrd,  er 
blevet  opfyldt  (se  Ez  37:15-22).  Det  erklærer  jeg  højtideligt. 
Myndigheden  til  at  handle  i  Guds  navn,  det  hellige 
præstedømme,  er  blevet  overdraget  til  mænd  i  vor  tid  af 
de  samme,  som  bar  det  i  oldtiden  -  nemlig  Peter,  Jakob  og 
Johannes  -  vor  Herres  apostle,  som  blev  ordineret  af 
Frelseren  selv,  da  han  var  på  jorden. 

Jesu  Kristi  Kirke  er  genoprettet.  Guds  præstedømme 
er  atter  blandt  mennesker.  Gud  har  atter  åbenbaret  sig  til 
velsignelse  for  sine  børn. 

Disse  guddommelige  begivenheder  -  med  alle  de  ka- 
rakteristika, som  kendetegnede  de  tidlige  apostles  kirke, 
deriblandt  personlig  vejledning  direkte  fra  Jesus  Kristus, 
guddommeligt  åbenbarede  lærdomme,  guddommeligt  ud- 
valgte ledere,  fortsat  åbenbaring  og  Helligåndens  vidnes- 
byrd til  alle,  som  adlyder  -  er  vidunderlige  og  dejlige  at 
tænke  over.  Jeg  bærer  vidnesbyrd  om,  at  det  redskab,  som 
disse  guddommelige  åbenbaringer  blev  givet  igennem,  var 

en  forudordineret  sjæl  -  den  unge  Joseph  Smith  -  hvis  tro 
og  ønske  førte  til  »en  af  de  mest  betydningsfulde  religiøse 
begivenheder  i  menneskehedens  historie«  (Mil ton  V. 
Backman  jun.,  »Joseph  Smiths  beretninger  om  sin  første 
åbenbaring«,  Stjernen,  december  1985,  s.  36). 

Siden  min  tidlige  barndom  har  jeg  troet  på  og  haft  et 
levende  indre  billede  af  den  unge  Joseph  Smith,  som 
fandt  et  afsidesliggende  sted,  knælede  ned  i  den  stille 
lund  og  med  tro  som  et  barn  opsendte  sit  hjertes  ønsker. 
Han  må  have  følt  sig  forvisset  om,  at  Herren  ville  høre  og 
svare  ham  på  en  eller  anden  måde.  To  herlige  skikkelser 
viste  sig  for  ham,  og  han  sagde,  at  det  oversteg  hans  ev- 
ner at  beskrive  dem. 

Jeg  er  gennem  årenes  løb  blevet  velsignet  med  usæd- 
vanlige oplevelser  med  mennesker,  steder  og  personlige 
erfaringer  af  åndelig  karakter,  og  gennem  Helligåndens 
kraft  har  jeg  modtaget  et  stadig  stærkere  vidnesbyrd  og 
en  kundskab  om  den  guddommeligt  styrede  gengivelse  af 
Herrens  frelsesplan.  De  begivenheder,  som  Joseph  Smith 
fortalte  om  genoprettelsen,  er  sande. 

SYNET 

Enhver  af  os  kan  udvikle  en  opløftende,  helliggørende 
og  herliggørende  følelse  af  sandheden  om  genoprettelsen. 
Helligånden  åbenbarer  og  besegler  denne  kundskab  i 

Jeg  ved,  at  Gud  åbenbarede  sig  for  Joseph  -  hans 
vidnesbyrd  om  denne  sidste  uddeling. 

vores  hjerte,  hvis  vi  virkelig  ønsker  det.  Vores  forståelse  af  organisation.  Og  til  sin  store  forbløffelse  fik  han  at  vide, 

og  tro  på  »Synet«  (som  vi  omtaler  det)  af  Gud  Faderen  og  at  han,  Joseph  Smith  -  ung,  ulærd,  men  ydmyg  -  skulle 

hans  Enbårne  Søn,  der  viste  sig  for  Joseph  og  derved  ind-  være  det  redskab,  hvorigennem  den  Almægtige  ville  gen- 

ledte  denne  sidste  uddeling  med  dens  storslåede  og  herli-  oprette  sit  værk  i  disse  sidste  dage.  Evangeliet  skulle  al- 


ge sandheder,  er  af  afgørende  betydning 
for  vores  evige  frelse.  Frelse  opnås  kun 
gennem  Kristus.  Joseph  Smith  er  red- 
skabet eller  åbenbareren  af  den  kund- 
skab. Han  var  guddommeligt  kaldet  til 
at  forkynde  Faderens  plans  krav  og  be- 
tingelser, og  han  fik  overdraget  nøglerne 
til  hele  menneskehedens  frelse. 

Jeg  ved,  at  Gud  åbenbarede  sig  for 
Joseph  -  Hans  vidnesbyrd  om  denne 
sidste  uddeling.  Vi  ved  noget  om  skikkel- 
sen, trækkene  og  karaktertrækkene  hos 
den  mægtige  intelligens,  hvis  visdom, 
skabelse  og  magt  styrer  universets 
anliggender.  Gud  bekendtgjorde,  at  Jesus 
Kristus  er  sin  Faders  udtrykte  billede. 

Joseph  siger  selv,  at  deres  glans  over- 
gik alt,  hvad  han  kendte  til.  Han  så  op. 
Foran  ham  stod  to  herlige  væsner.  Den 
ene  af  dem  pegede  på  den  anden  og 
sagde:  »Dette  er  min  elskede  Søn.  Hør 
ham!«  (JS  -  H  1:17;  fremhævelsen  fin- 
des i  originalen). 

Det  må  have  virket  ufatteligt  for  den 
unge  Joseph,  at  han  skuede  Gud,  vor  himmelske  Fader, 
og  hans  Søn  -  at  Herren  var  kommet  for  at  besøge  og  be- 
lære ham. 

På  opfordring  fra  Faderen  talte  Sønnen  til  den  knæ- 
lende dreng.  Joseph  fik  at  vide,  at  alle  kirkerne  var  for- 
kerte. De  havde  forvansket  læren;  de  havde  overtrådt 
ordinancerne  og  mistet  Guds  præstedømmes  myndighed. 
Han  fik  at  vide,  at  lederne  af  de  menneskeskabte  kirker 
mishagede  Herren,  og  at  tiden  nu  var  inde  til  en  gengi- 
velse af  al  sandhed  og  myndighed,  deriblandt  Kirkens 


drig  mere  tages  fra  jorden.  Det  var  den 
storslåede  begyndelse  på  Jesu  Kristi  Kir- 
kes genoprettelse. 

Tre  år  senere,  da  Joseph  Smith  var 
blevet  mere  moden,  modtog  han  endnu 
et  himmelsk  besøg.  Denne  gang  var  det 
en  engel,  som  kom  fra  Guds  nærhed 
og  fortalte,  at  han  hed  Moroni,  og  han 
åbenbarede  for  den  unge  mand,  hvor  der 
var  skjult  nogle  guldplader,  hvorpå  nogle 
af  oldtidens  indbyggere  på  det  amerikan- 
ske kontinent  havde  nedfældet  beretnin- 
gen om  deres  folk.  Med  tiden  blev  disse 
optegnelser  oversat  ved  Guds  gave  og 
kraft  og  udgivet  i  begyndelsen  af  1830. 


Moroni  åbenbarede  for  den 
unge  mand,  hvor  der  var 
skjult  nogle  guldplader, 
hvorpå  nogle  af  oldtidens 
indbyggere  på  det  ameri- 
kanske kontinent  havde 
nedfældet  beretningen 
om  deres  folk. 


EN  BESTEMT  HENSIGT 

Mormons  Bog  er  den  mest  eneståen- 
de bog  i  verden  set  ud  fra  et  doktrinært, 
historisk  eller  filosofisk  synspunkt. 
Dens  troværdighed  er  blevet  angrebet 
af  sanseløst  raseri  i  over  170  år,  og  dog 
er  dens  stilling  og  indflydelse  stærkere  i 
dag  end  nogensinde. 
Mormons  Bog  er  ikke  bare  fremkommet  som  en  ku- 
riositet. Den  blev  skrevet  i  en  bestemt  hensigt  -  en  hen- 
sigt, som  kan  fornemmes  af  enhver  læser.  På  titelbladet 
kan  vi  læse,  at  den  blev  skrevet  »for  at  overbevise  jøder 
og  ikkejøder  om,  at  JESUS  er  KRISTUS,  den  EVIGE 
GUD,  som  åbenbarer  sig  til  alle  folk«.  Det  budskab,  som 
den  rummer,  er  et  vidnesbyrd  om  Kristus  og  belærer  os 
om,  at  hele  menneskeheden  er  omfattet  af  Guds  kærlig- 
hed. Dens  hensigt  er  at  få  alle  mennesker  til  at  anerken- 
de Jesus  som  Kristus.  Bogen  beretter  om  Kristi  besøg  i 

oldtidens  Amerika  og  in- 
deholder de  lærdomme  og 
instrukser,  som  han  med  stor    ^v 
klarhed  og  myndighed  gav  folket. 
Mormons  Bog  støtter  Bibelen  i  dens  lær- 
domme om  Frelseren.  Den  omtaler  Kri- 
stus mere  end  noget  andet  emne  og  belærer  os  c 
at  vor  Frelser  er  menneskehedens  Forløser  og 
soner,  mens  den  hele  tiden  påpeger,  at  han  er 
centrale  skikkelse  i  Guds  frelsesplan.  Denne 
dommelige  optegnelse  vinder  omvendte  til  sit  budskab 
og  til  hans  Kirke,  som  forkynder  det. 

Jeg  har  tit  været  forundret  over  Guds  visdom  i  den 
måde,  hvorpå  han  lod  denne  gamle  optegnelse  komme 
frem,  for  den  er  også  blevet  et  vægtigt  vidne  om  Joseph 
Smiths  guddommelige  mission.  Om  søndag  den  28.  no- 
vember 1841  skrev  profeten  Joseph  Smith:  »Jeg  tilbragte 


Mormons  Bog  beret- 
ter om  Kristi  besøg  i 
Idtidens  Amerika  og 
indeholder  de  lærdom- 
le  og  instrukser,  som 
n  med  stor  klarhed  og 
myndighed  gav  folket. 

gen  i  samråd  med  de  tolv 
apostle  i  præsident  [Brigham] 
Youngs  hjem,  hvor  vi  drøftede  flere  forskellige  em- 
ner. Bror  Joseph  Fielding  var  til  stede,  efter  at  ha- 
ve været  bort  på  mission  i  England  i  fire  år.  Jeg  fortalte 
brødrene,  at  Mormons  Bog  var  den  mest  korrekte  bog  i 
verden  og  vores  religions  slutsten,  og  at  et  menneske 
kommer  Gud  nærmere  ved  at  adlyde  dens  forskrifter  end 
nogen  anden  bog«  (History  ofthe  Church,  4:461). 

Joseph  Smith  blev  forudordineret  til  at  være  den  ret- 
mæssige leder  for  denne,  den  største  og  sidste  af  alle  ud- 
delinger. Efter  englen  Moronis  besøg  overdrog  andre 
himmelske  budbringere  Joseph  den  hellige  præstedøm- 
memyndighed, guddommelige  nøgler,  magt  og  åbenba- 
ringer fra  Gud. 

Ikke  alene  blev  Kirken  organiseret 
under  inspiration  og  guddommelig 
vejledning,  men  den  nødvendige  lær- 
domsmæssige  ballast  for  at  lede  Kir- 
ken blev  også  åbenbaret.  Tro  og  lys 
blev  igen  gengivet  til  at  sprede  det 
mørke,  som  lå  over  jorden.  Efter  at  ha- 
ve søgt  og  været  blevet  undervist  af 
Sandhedens  Ophav  erfarede  Joseph 
Smith,  at: 

1.  Gud  har  et  menneskes  skikkelse, 
men  hans  herlighed  overgår  enhver  be- 
skrivelse. 

2.  Han  har  en  stemme.  Han  taler. 

3 .  Han  er  omsorgsfuld  og  venlig. 

4.  Han  besvarer  bønner. 

5.  Hans  Søn  er  lydig  mod  Faderen, 
og  at  denne  er  mellemmand  mellem 
Gud  og  mennesker. 

6.  »Faderen  har  et  legeme  af  kød  og 
ben,  lige  så  følbart  som  et  menneskes. 
Ligeså  har  Sønnen.  Men  Helligånden 
har  ikke  et  legeme  af  kød  og  ben,  men  er  en  person,  der 
består  af  ånd«  (L&P  130:22). 

Skønt  fortidige  skrifter  rummer  henvisninger  til  tem- 
pler og  dåb  for  de  døde,  var  Joseph  Smith  den  første,  der 
åbenbarede  formålet  med  templer  og  frelse  for  alle  -  og- 
så dem,  som  er  gået  bort  uden  at  have  kendt  til  evange- 
liet -  samt  den  evige  ægteskabspagt  og  besegling  af  tige  fangekælder,  der  kaldtes  Liberty-fængslet,  anråbte 
mænd  og  kvinder  som  grundlag  for  ophøjelse.  en  modløs  Joseph  Herren: 

Da  Joseph  Smith  skrev  om  den  første  konference  i  »O  Gud,  hvor  er  du?  Og  hvor  er  paulunet,  der  dæk- 

Kirken  i  juni  1830,  omtalte  han  den  store  glæde  »ved  at      ker  dit  skjul? 


Efter  englen  Moronis 

besøg  overdrog  andre 

himmelske  budbringere 

Joseph  den  hellige 

præstedømmemyndighed, 

guddommelige  nøgler, 

magt  og  åbenbaringer 

fra  Gud. 


være  en  del  af  den  samme  orden,  som  oldtidens  hellige 
apostle«  (History  ofthe  Church,  1:85). 

HERRENS  PROFET 

Under  inspiration  fra  den  Almægtige  Gud  begyndte 
Kirken  at  blomstre.  Herrens  løfte  om, 
at  »et  vidunderligt  værk  [er]  ved  at 
komme  frem«,  blev  opfyldt  på  miraku- 
løs vis  (se  L&P  4:1).  Evangeliets  bud- 
skab spredtes  hurtigt.  Missionærånden 
rørte  folks  hjerte.  Mormons  Bog  blev 
læst.  Snese,  så  hundredvis,  og  så  tu- 
sindvis sluttede  sig  til  Kirken.  Herren 
talte  gennem  Joseph  og  sagde: 

»Thi  sandelig,  Herrens  røst  lyder  til 
alle  mennesker,  og  ingen  skal  kunne 
undfly.  Der  findes  intet  øje,  som  ikke 
skal  se,  ej  heller  øre,  som  ikke  skal 
høre,  ej  heller  hjerte,  som  ikke  skal 
gennembores  ... 

De  svage  i  denne  verden  skal  kom- 
me frem  og  nedbryde  de  stærke  og 
mægtige,  for  at  mennesker  ikke  skal  gå 
i  rette  med  sin  næste  eller  fæste  lid  til 
sin  arms  styrke; 

men  at  enhver  måtte  kunne  tale  i 
Gud  Herrens  navn,  han,  som  er  ver- 
dens Frelser  . . . 
så  mit  evangeliums  fylde  må  forkyndes  ...  til  jordens 
yderste  grænser,  ja,  endog  for  konger  og  regenter«  (L&P 
1:2,  19-20,23). 

Politikere  begyndte  at  foruroliges  over  dette  nye  fæ- 
nomen. Fjender  samledes,  og  profetens  liv  var  truet.  Efter 
at  have  siddet  i  fængsel  i  flere  måneder  i  den  mørke,  fug- 

Hvor  længe  skal  din  hånd  holdes  tilbage  og  dit  øje  ... 
skue  ned  fra  de  evige  himle  på  den  uret,  som  vederfares 
dit  folk  og  dine  tjenere  ...? 

Ja,  o  Herre,  hvor  længe  skal  de  lide  disse  forurettelser 
og  denne  ulovlige  undertrykkelse,  førend  dit  hjerte  for- 
barmes over  dem  ...?«  (L&P  121:1-3). 

Så  svarede  den  kærlige  Frelser  Joseph  med  et  løfte: 

»Jordens  ender  skal  spørge  efter  dit  navn,  dårer  skal 
have  dig  til  spot,  og  helvede  skal  rase  imod  dig, 

medens  de  rene  af  hjertet,  de  vise,  de  ædle  og  dydige 
altid  skal  søge  råd,  myndighed  og  velsignelse  af  din  hånd. 

Og  dit  folk  skal  aldrig  vende  sig  bort  fra  dig  på  grund 
af  forræderens  vidnesbyrd. 

...  du  [skal]  dog  holdes  i  ære,  og  . . .  din  røst  [skal]  bli- 
ve frygteligere  end  en  grum  løves  i  dine  fjenders  midte  på 
grund  af  din  retfærdighed,  og  din  Gud  skal  stå  dig  bi 
evindelig«  (L&P  122:1-4). 

I  sin  sidste  offentlig  tale  til  en  større  forsamling  i 
Nauvoo  sagde  Joseph: 

»Mit  eget  liv  betyder  ikke  noget.  Jeg  er  rede  til  at  lade 
mig  ofre  for  dette  folk.  For  hvad  kan  mine  fjender  gøre? 
Kun  slå  kroppen  ihjel,  og  dermed  ophører  deres  magt.  Stå 
fast,  mine  venner,  vig  aldrig.  Søg  ikke  at  redde  jeres  eget 
liv,  for  den,  der  er  bange  for  at  dø  for  sandheden,  skal  mi- 
ste det  evige  liv  ... 

Gud  har  prøvet  jer.  I  er  et  godt  folk;  derfor  elsker  jeg 
jer  af  hele  mit  hjerte.  Større  kærlighed  har  ingen  end  den 
at  sætte  sit  liv  til  for  sine  venner.  I  har  stået  last  og  brast 
med  mig  i  nødens  stund,  og  jeg  er  villig  til  at  ofre  mit  liv 
for  at  redde  jer«  (History  of  the  Church,  6:500). 

Denne  udtalelse  bliver  endnu  mere  enestående,  når 
man  tænker  på,  at  profeten  stadig  var  i  sit  livs  morgen  - 
kun  38  år  gammel  -  og  skønt  han  allerede  var  blevet  stor, 
så  havde  han  endnu  ikke  nået  sit  mentale  og  åndelige 
højdepunkt.  Livet  med  alle  dets  lovende  muligheder  var 
ham  dyrebart.  Men  han  var  villig  til  at  opgive  det. 

»En  profet,«  skrev  Truman  Madsen,  »er  en,  som  er  vil- 
lig til  at  lide  for  sin  mission,  men  som  dog  er  fuld  af  gejst. 


J  U  N 


En  profet  er  med  andre  ord  en  hellig«  (Joseph  Smith 
Among  the  Prophets,  1965,  s.  21). 

»Hvis  han  [Joseph  Smith]  var  blevet  forskånet  for 
martyrdøden,  indtil  han  var  en  moden  mand  . . . «  skrev 
ældste  Parley  P  Pratt  fra  De  Tolv  Apostles  Kvorum, 
»havde  han  bestemt  været  i  besiddelse  af  kræfter  og  ev- 
ner til  at  [påvirke]  verden  i  mange  henseender«  (Auto- 
biography  of  Parley  P.  Pratt,  1985,  s.  32). 

Hvis  man  gennemgår  Joseph  Smiths  levnedsløb,  fin- 
der man  bestemt  megen  lidelse,  både  hans  egen  og  hans 
disciples. 

»VÆR  TÅLMODIG  I  TRÆNGSLER« 

Kirken  var,  som  skriften  siger,  begyndt  at  blive  som  en 
sten,  der  er  hugget  ud  af  klippen  uden  brug  af  hænder  og 
rullede  frem  for  at  opfylde  hele  jorden  (se  Dan  2:44-45; 
L&P  65:2).  Embedsfolk  frygtede  for,  at  den  skulle  brede 
sig  udad  og  overskride  sine  daværende  grænser.  Ulovlige 
anklager  blev  rettet  mod  den,  juridiske  dokumenter  ud- 
formet og  stævninger  blev  udsendt,  og  en  milits  samledes 
i  områdets  hovedsæde,  Carthage.  Joseph  og  Hyrum  skul- 
le give  møde  for  at  svare  på  de  anklager,  som  var  rettet 
imod  dem. 

Da  Joseph  Smith  forlod  Nauvoo  for  at  drage  til 
Carthage  den  24-  juni,  må  han  have  set  på  byen  og  dens 
næsten  fuldførte  tempel  for  sidste  gang.  Han  vidste,  at 
han  aldrig  skulle  se  det  igen. 

»Vær  tålmodig  i  trængsler,«  blev  han  rådet,  »thi  du 
skal  få  mange«  (L&P  24:8).  Senere  sagde  han,  at  mod- 
gang var  blevet  hans  »anden  natur«  (se  L&P  127:2), 
men  det  havde  blot  »ført  mig  meget  nærmere  Gud« 
(citeret  i  B.  H.  Roberts,  The  Gospel  and  Mans  Relation- 
ship  to  Deity,  1965,  s.  279).  Præsident  Brigham  Young 
(1801-1877)  sagde,  at  hvis  Joseph  havde  levet  1000  år 
uden  forfølgelse,  så  var  han  ikke  blevet  så  fuldkommen, 
som  han  blev  i  løbet  af  sine  38  år  (se  Deseret  News,  den 
3.  august  1854,  s.  72). 

Til  dem,  der  ledsagede  ham  til  Carthage,  udtalte 

profeten  Joseph  disse  profetiske  ord:  »Jeg  går  som  et  lam 
til  slagtebænken,  men  jeg  er  rolig  som  en  sommermor- 
gen, min  samvittighed  er  uplettet  for  Gud  og  alle  men- 
nesker ...OG  DET  SKAL  SIGES  OM  MIG:  HAN 
BLEV  MYRDET  MED  KOLDT  BLOD«  (L&P  135:4). 

Hvorfor  vendte  han  ikke  om?  Der 
var  tid  nok  til  at  flygte.  Han  var  endnu 
ikke  i  sine  fjenders  hænder.  Han  havde 
venner  ved  sin  side,  som  ville  dø  for 
ham,  om  nødvendigt.  Nogle  foreslog,  at 
han  skulle  flygte  over  på  den  anden  side 
af  Mississippifloden,  hvor  han  ville  være 
i  sikkerhed.  Men  han  fortsatte  til 
Carthage. 

Joseph  må  have  tænkt  på  nogle  af  de 
farer,  som  han  havde  været  igennem  - 
som  den  vinternat,  hvor  en  pøbel  brød 
ind  i  hans  hus  og  bandende  halede  ham 
ud  af  sengen  fra  hans  hustru  og  syge  børn 
og  trak  udenfor,  hvor  de  kværkede  ham, 
til  han  besvimede.  Da  han  kom  til  be- 
vidsthed igen,  flåede  de  hans  tøj  af  og 
dækkede  hans  nøgne  krop  med  tjære  og 
fjer  fra  top  til  tå,  mens  de  forsøgte  at 
åbne  hans  mund,  så  de  kunne  hælde  det 
samme  ned  i  halsen  på  ham.  De  lod  ham 
ligge  på  jorden,  så  han  kunne  dø  af  kulde 
og  afkræftelse. 

Mens  han  red  til  Carthage,  har  han  måske  tænkt  på 
dengang  i  Missouri,  hvor  han  og  nogle  af  hans  brødre 
blev  forrådt  og  overladt  i  fjendens  hænder.  Pøblens  lede- 
re nedsatte  en  domstol.  Joseph  og  hans  ledsagere  blev 
ført  frem  for  dem.  De  blev  alle  dømt  til  henrettelse  ved 
skydning  den  følgende  morgen  kl.  8.00  på  torvet  i  Far 
West.  Et  intern  strid  i  pøblen  reddede  dem. 

De  blev  ført  fra  sted  til  sted  og  vist  frem  for  hujende 
skarer,  mens  de  hellige  fik  at  vide,  at  de  ikke  skulle  reg- 
ne med  at  se  deres  ledere  igen.  Men  Joseph  opmuntrede 


Efter  at  have  siddet  i 
fængsel  i  flere  måneder, 

anråbte  en  modløs 

Joseph  Herren:  »O  Gud, 

hvor  er  du?  Og  hvor 

er  paulunet,  der 
dækker  dit  skjul?« 


sine  medfanger  ved  at  fortælle  dem,  at  ingen  af  dem 
skulle  dø. 

»Fat  mod,  brødre,«  sagde  han,  »Herrens  ord  kom  til  mig 
i  nat,  at  vore  liv  bliver  skånet  . . .  ikke  én  af  os  mister  livet« 
(citeret  i  Autobiography  of  Parley  P.  Pratt,  s.  164,  frem- 
hævelsen findes  i  originalen) . 

Mens  Joseph  tænkte  på  de  frygtelige 
måneder  i  fangenskab  i  Missouri,  må 
han  have  mindedes  den  nat,  hvor  han 
nede  i  fangekælderen  revsede  vagterne. 
Han  og  hans  brødre  ville  sove,  men  de 
blev  hele  tiden  vækket  af  fangevogter- 
nes afskyelige  banden  og  vulgære  sjofel- 
heder, mens  de  fortalte  hinanden  om  de 
forfærdelige  røverier  og  mord,  som  de 
havde  begået  blandt  mormonerne.  Det 
var  ikke  bare  tomt  pral,  for  disse  forfær- 
delige forbrydelser  var  vitterlig  blevet 
begået.  Pludselig  rejste  Joseph  sig  op  og 
råbte  med  en  stemme,  der  syntes  at  ry- 
ste hele  bygningen:  »TI  STILLE,  I  djæv- 
leyngel!  Jeg  irettesætter  jer  i  Jesu  Kristi 
navn  og  befaler  jer  at  tie  stille.  Jeg  vil  ikke 
leve  et  øjeblik  længere  og  høre  på  det  sprog. 
Hold  inde  med  den  snak,  ellers  dør  I  eller 
jeg  I  DETTE  ØJEBUK'.«  (citeret  i  Auto* 
biography  of  Parley  P.  Pratt,  s.  180,  frem- 
hævelsen findes  i  originalen) . 

Den  pludselige  udtalelse  må  have  virket  rystende. 
Nogle  af  dem  tryglede  ham  om  forladelse,  mens  andre 
veg  tilbage  i  fængslets  mørke  krog  for  at  skjule  deres 
skam. 

Jesu  Kristi  kraft,  i  hvis  navn  han  havde  irettesat  dem, 
hvilede  på  ham.  Hans  hænder  og  fødder  var  lænket, 
men  det  bemærkede  vagterne  ikke.  De  så  kun  den  ret- 
færdige harme  i  hans  strålende  ansigt  og  fornemmede 
den  guddommelige  kraft  i  hans  røst,  da  han  revsede 
dem. 

En  vinternat  brød  en  pøbel  ind  i  Josephs  hus  og  hale- 
de ham  bandende  ud  af  sengen  fra  hans  hustru  og 
syge  børn  og  trak  ham  udenfor,  hvor  de  kværkede 
ham,  til  han  besvimede. 

Men  hvis  Josephs  røst  var  frygtelig  som  en  brølende 
løve,  når  han  irettesatte  de  onde,  så  var  den  blid  som  en 
mors  stemme,  når  han  trøstede  de  retfærdige.  I  samme 
navn  og  med  samme  myndighed,  som  han  standsede 
vagternes  sjofelheder,  velsignede  ham  små  børn,  døbte 
omvendte  syndere,  overdrog  Helligånden,  helbredte 
de  syge  og  udtalte  trøstende  og  opmuntrende  ord  til 
tusinder. 

»ER  DU  BANGE  FOR  AT  DØ?« 

Det  var  midnat,  da  rejsen  fra  Nauvoo  var  forbi.  Joseph 
og  hans  brødre  red  ind  i  Carthage,  og  hans  skæbne  var 
beseglet.  Hans  fjender  havde  set  frem  til  deres  ankomst 
med  stor  iver.  Guvernøren,  som  var  til  stede,  fik  sendt 
pøblen  hver  til  sit  den  nat  ved  at  love  dem,  at  de  nok 
skulle  få  deres  ønsker  opfyldt. 

Efter  en  høring  den  følgende  dag  blev  Joseph  løsladt 
mod  kaution,  men  atter  anholdt  på  en  falsk  anklage  for 

forræderi.  Kautionen  blev  afvist,  og  Joseph  og  Hyrum 
blev  indsat  i  fængslet  i  Carthage. 

Den  sidste  nat  i  Josephs  liv  på  jorden  bar  han  et 
stærkt  vidnesbyrd  for  vagterne  og  andre,  som  var  for- 
samlet ved  fængslet,  om  Mormons  Bogs  guddomme- 
lighed, og  han  erklærede,  at  evangeliet  var  blevet 
gengivet,  og  at  Guds  rige  var  genoprettet  på  jorden. 
Det  var  af  den  årsag,  at  han  var  blevet  fængslet,  og  ik- 
ke for  nogen  overtrædelse  af  Guds  eller  menneskers 
love. 

Det  blev  sent  den  nat,  før  fangerne  kunne  lægge  sig  til 
hvile.  Til  at  begynde  med  lå  Joseph  og  Hyrum  i  cellens 
eneste  seng,  men  et  skud  senere  den  nat  og  uro  udenfor 
fik  Josephs  venner  til  at  insistere  på,  at  han  skulle  lægge 
sig  mellem  to  af  dem  på  gulvet.  De  ville  beskytte  ham 
med  deres  egne  kroppe.  Joseph  bad  om  at  få  lov  at  hvile 
hovedet  på  John  S.  Fullmers  arm,  mens  de  talte  sammen. 
Så  vendte  han  sig  mod  Dan  Jones,  som  lå  på  den  anden 
side,  og  hviskede:  »Er  du  bange  for  at  dø?«  Til  det  svare- 
de hans  trofaste  ven:  »Tror  du,  at  den  tid  er  kommet?  Når 
man  er  engageret  i  så  stort  et  værk,  tror  jeg  ikke,  at  dø- 
den vil  være  skræmmende.« 

Joseph  svarede:    »Du  skal  endnu   gense  Wales  og 

Profeten  bad  ældste  John  Taylor  om  at  synge  teksten 
til  »En  stakkels  sorgbetynget  mand«.  Kun  et  menneske, 
som  elskede  sin  Frelser  og  sine  medmennesker,  ville 
have  bedt  om  at  høre  de  ord  på  netop  det  tidspunkt. 

udføre  den  mission,  du  blev  kaldet  til,  inden  du  dør« 
(History  of  the  Church,  6:601). 

Den  næste  den,  den  skæbnesvangre  27.  juni  1844, 
blev  alle  Josephs  venner,  bortset  fra  to,  tvunget  til  at  for- 
lade fængslet,  så  der  kun  var  fire  brødre  tilbage  -  Joseph 
og  Hyrum  og  to  af  apostlene,  som  begge  i  løbet  af  den  dag 
tilbød  at  dø  for  ham.  Dagen  gik  med  at  skrive  breve  til 
deres  hustruer,  tale  om  evangeliske  principper  og  synge. 
Mellem  kl.  15  og  16  den  eftermiddag  bad  profeten  æld- 
ste John  Taylor  om  at  synge  teksten  til  »En  stakkels  sor- 
gbetynget mand«. 

Hver  eneste  strofe  i  denne  opmuntrende  salme  ud- 
stråler Kristi  ånd  og  budskab.  Kun  et  menneske,  som  el- 
skede sin  Frelser  og  sine  medmennesker,  ville  have  bedt 
om  at  høre  de  ord  på  netop  det  tidspunkt. 

Da  ældste  Taylor  havde  sunget  sangen  til  ende,  var 


profetens  øjne  våde  af  tårer,  og  han  sagde:  »Vil  du 
ikke  nok  synge  den  sang  igen,  John?«  (citeret  i  Claire 
Noall,  Intimate  Disciple:  A  Portrait  of  Willard  Richards, 
Apostle  to  Joseph  Smith  -  Cousin  of  Brigham  Young, 
1957,  s.  440). 

John  »svarede,  at  han  ikke  var  i  humør  til  at  synge. 
Han  var  tynget  af  den  truende  katastrofe«  (George  Q. 
Cannon,  Life  of  Joseph  Smith,  the  Prophet,  1986,  s.  524). 

»Du  får  det  bedre,  når  du  begynder  at  synge,  og  det 
gør  jeg  også,«  svarede  Joseph  (citeret  i  Noall,  Intimate 
Disciple,  s.  440). 

Hyrum  bønfaldt  ham  også  om  at  synge  sangen  igen. 
Og  det  gjorde  ældste  Taylor  så. 

Denne  gang  lød  hans  stemme  endnu  mere  trist  og 
mere  øm  end  første  gang,  og  da  han  var  færdig,  var 
alle  stille,  men  fire  hjerter  bankede  lidt  hurtigere,  for 
de  havde  lyttet  omhyggeligt  efter  de  skæbnesvangre 
ord: 

Men  for  endnu  at  prøve  mig 
han  bad  mig  om  at  dø  for  sig; 

da,  skønt  mit  kød  var  svagt  som  før, 
min  ånd  ham  svared':  Ja,  jeg  dør. 
(Salmer  og  sange,  nr.  15) 

De  tre  andre  hørte  Joseph  mumle,  nærmest  som  et  ek- 
ko af  sangen:  »Ja,  jeg  dør!« 

Kærligheden  til  Kristus  genlød  i  den  sang;  kærligheden 
til  mennesker  var  til  stede  i  cellen  i  Carthagefængslet. 

Mens  kærlighedens  og  tjenstvillighe- 
dens ånd,  som  kom  til  udtryk  i  sang  og 
bøn,  fyldte  de  indespærredes  hjerte,  sam- 
ledes pøblen.  Resten  kender  I. 

KUN  KÆRLIGHED  AVLER  KÆRLIGHED 

Da  nyheden  om  den  forfærdelige  for- 
brydelse nåede  Nauvoo,  blev  indbygger- 
ne grebet  af  sorg  og  rædsel.  En  sådan  sorg 
havde  man  aldrig  oplevet  i  Nauvoo  før. 
Trods  den  varme  sommersol  følte  de  sig 
kolde  og  frysende.  Deres  profet  og  deres 
patriark  var  døde.  Var  der  andet,  som  be- 
tød noget? 

Mens  vognene,  som  bragte  de  døde 
tilbage,  stadig  var  langt  borte,  gik  hele 
Nauvoos  befolkning  ud  for  at  møde  dem. 
Der  kan  ikke  tænkes  nogen  større  hyl- 
dest end  den,  som  blev  Joseph  og  Hyrum 
Smith  til  del  den  dag.  Den  udbredte  kærlighed  fra  dem, 
som  kendte  dem  bedst,  ville  aldrig  kunne  være  blevet 
opnået  af  selviske  og  skruppelløse  mænd.  Kun  kærlighed 
avler  kærlighed.  Da  Joseph  engang  blev  spurgt,  hvordan 
han  havde  vundet  så  mange  tilhængere  og  fastholdt 
dem,  svarede  han:  »Det  er,  fordi  jeg  besidder  kærlighe- 
dens princip.  Det  eneste,  jeg  kan  tilbyde  verden,  er  et 
godt  hjerte  og  en  god  hånd«  (History  of  the  Church, 
5:498). 

Sariah  Workman,  en  tidlig  immigrant,  skrev:  »Jeg  for- 
nemmede altid  en  guddommelig  indflydelse,  når  jeg  var  i 


Ældste  John  Taylor  sagde 

om  profeten:  »...  ligesom 

de  fleste  af  Herrens 

salvede  fordum,  har 

han  beseglet  sin 
mission  og  sit  værk 
med  sit  eget  blod«. 


hans  nærhed«  (i  »Joseph  Smith,  the  Prophet«,  Young 
Woman  s  Journal,  december  1906,  s.  542). 

John  Taylor,  som  blev  såret  i  Carthage  og  senere  blev 
profet,  sagde  om  ham:  »Joseph  Smith,  Herrens  profet  og 
seer,  har  gjort  mere  (Jesus  alene  undtaget)  for  menneske- 
nes frelse  i  denne  verden  end  noget  andet  menneske,  der 
nogensinde  har  levet  her.  I  det  korte  tidsrum  af  tyve  år 
bragte  han  Mormons  Bog  for  lyset,  som  han  oversatte  ved 
Guds  gave  og  kraft  og  lod  udgive  i  to  ver- 
densdele. Han  har  sendt  evangeliets  fyl- 
de, som  indeholdes  deri,  til  jordens  fire 
hjørner.  Han  har  frembragt  de  åbenbarin- 
ger og  befalinger,  som  indeholdes  i  denne 
bog  >Lære  og  Pagter  <,  så  vel  som  mange 
andre  vise  dokumenter  og  lærdomme  til 
nytte  for  menneskene.  Han  har  samlet 
mange  tusinde  sidste  dages  hellige  og 
grundlagt  en  stor  by.  Han  har  efterladt  sig 
en  berømmelse  og  et  navn,  som  ikke  kan 
udslettes.  Han  var  stor  i  livet  og  stor  i  dø- 
den i  Guds  og  Guds  folks  øjne,  og  ligesom 
de  fleste  af  Herrens  salvede  fordum,  har 
han  beseglet  sin  mission  og  sit  værk  med 
sit  eget  blod«  (L&P  135:3). 

Jeg  giver  min  kærlighed  og  mit  vid- 
nesbyrd om,  at  Gud  vor  Fader  lever,  at 
Jesus  er  Kristus,  den  levende  Guds  Søn, 
der  blev  korsfæstet  for  verdens  synder  for  at  »rense  den 
for  al  uretfærdighed,  for  at  alle  ...  kunne  blive  frelst« 
(L&P  76:41-42).  Han  er  vor  Forløser,  vor  Herre  og  vor 
Konge.  Hans  rige  er  atter  oprettet  på  jorden.  I  året  1820 
viste  Gud,  vor  Evige  Fader,  og  hans  Søn,  Jesus  Kristus,  sig 
for  Joseph  Smith,  som  var  forudordineret  til  at  være  red- 
skab for  genoprettelsen  af  det,  som  er  Jesu  Kristi  Kirke  af 
Sidste  Dages  Hellige.  Denne  Kirke,  som  nyder  guddom- 
melig vejledning,  bereder  vejen  for  hans  andet  komme  - 
for  han  kommer  igen.  Det  erklærer  jeg  højtideligt  i  hans 
hellige  navn.  □ 

Tre  centavos  lyder  måske  ikke  af  meget, 
men  da  jeg  fandt  dem,  førte  det  til  en  stor 
omvæltning  i  mit  liv. 


Joel  B.  Macar 

»Ni 


Joel  B.  Macariola 

ej,  biskop,  jeg  tror  ikke,  at  jeg  skal  på  mission,« 
sagde  jeg,  hver  gang  biskoppen  opfordrede 
mig  til  at  overveje  at  udføre  en  mission. 
Da  min  familie  blev  medlemmer  af  Kirken,  var  der  me- 
get, som  vi  skulle  lære  og  aflægge  os.  Som  førstegenerati- 
onsmedlemmer  havde  vi  aldrig  overvejet  eller  drøftet  at 
udføre  en  mission.  Det  virkede  som  et  alt  for  stort  offer. 

Men  jeg  var  alligevel  et  aktivt  medlem  af  Kirken.  Jeg 
overværede  alle  mine  møder  og  tog  imod  de  kaldelser, 
som  jeg  fik.  Jeg  læste  til  revisor  på  andet  år,  da  min  biskop 
kaldte  mig  som  finansiel  sekretær. 

En  onsdag  skulle  jeg  finde  en  fejl  i  regnska- 
bet. Jeg  følte   mig  hjælpeløs,   mens  jeg 
knoklede  for  at  finde  de  tre  centavos, 
som  udgjorde  forskellen  på  Kirkens 
og  bankens  opgørelser.  Rappor- 
ten skulle  afleveres  den  følgende 
dag,   og  den  tidsfrist  lagde   et 
yderligere  pres  på  mig.  Jeg  indså,  at 
det  eneste  fornuftige  var  at  bede  om  hjælp. 

Jeg  forklarede  problemet  for  biskoppen.  Det  overra- 
skede mig,  da  han  i  stedet  for  at  gennemse  regnskabet 

Da  jeg  ikke  kunne  finde  fejlen  i 
regnskabet,  gik  jeg  til  biskoppen. 
Det,  som  han  gjorde,  overraske- 
de mig.  I  stedet  for  at  se  på  rap- 
porten bad  han  mig  om  af  knæle 
og  bede  sammen  med  ham. 


bad  mig  om  at  knæle  og  bede  sammen  med  ham,  mens  vi 
forklarede  problemet  for  Herren,  Da  vi  rejste  os  igen,  bad 
biskoppen  om  at  se  rapporten.  Næsten  med  det  samme 
og  helt  uden  brug  af  lommeregner  pegede  han  på  en  ko- 
lonne og  sagde:  »Der  har  du  problemet.« 

Jeg  lagde  tallene  sammen,  og  han  havde  ret.  Jeg  følte,  at 
jeg  netop  havde  overværet  et  mirakel.  Mit  unge  og  spæde 
vidnesbyrd  om  Kirken  og  Kirkens  ledere  blev  styrket. 

Mens  jeg  endnu  var  bevæget  af  denne  oplevelse, 
spurgte  biskoppen:  »Vil  du  nu  tage  på  mission?« 

Denne  gang  svarede  jeg:  »Ja.« 

Da  jeg  forlod  kirkebygningen  den  aften,  medbragte  jeg 
alle  de  missionærpapirer,  som  jeg  skulle  udfylde.  Kort  efter 
blev  jeg  kaldet  til  at  tjene  i  Baguio -missionen  i  Filippinerne. 

Der  er  gået  mange  år  siden  den  aften  og  den  bøn,  som 
blev  besvaret.  Efter  at  have  fuldført  en  toårig  mission 
vendte  jeg  tilbage  til  skolen  og  fuldførte  min  uddannelse, 
fire  år  efter  alle  andre  på  min  egen  alder.  Men  hvis  jeg 
skulle  gøre  det  om  igen,  ville  jeg  alligevel  vælge  at  tjene. 

Jeg  er  taknemlig  for  en  biskop,  som  var  et  godt  eksem- 
pel og  fulgte  en  tilskyndelse  til  at  stille  det  rette  spørgs- 
mål på  det  rette  tidspunkt.  Jeg  er  også  min  himmelske 
Fader  taknemlig.  Han  hjalp  mig  ikke  blot  med  at  finde  de 
tre  centavos  i  min  rapport,  men  han  velsignede  mig  også 
med  en  masse  uvurderlige  missionæroplevelser.  □ 

Joel  B.  Macariola  er  medlem  af  Tangub  Ward  i  Bacolod  Syd  Stav  i 
Filippinerne. 

Hvordan  kan  jeg  få  venner  blandt  de  unge  i  mit  ward,  når  det 
er  lettere  at  vcere  sammen  med  venner,  som  ikke  er  medlemmer? 

Svarene  er  ment  som  en  hjælp  og  vejledning,  men  er  ikke  udtryk  for  Kirkens  officielle  lære. 

Henne  i  skolen  gør  de  få  på  min  egen  alder,  som  er  medlemmer  af  Kirken,  en- 
ten nar  ad  mig  eller  undgår  mig.  Henne  i  Kirken  lader  de,  som  om  jeg  slet  ikke 
er  der.  Mine  eneste  gode  venner  er  ikke  medlemmer  af  Kirken.  Hvordan  kan 
jeg  få  venner  blandt  de  unge  i  mit  ward,  når  det  er  lettere  at  være  sammen 
med  venner,  som  ikke  er  medlemmer,  men  som  virker  mere  kristuslignende? 


LIAHONAS  SVAR 

Det  spørgsmål  består  egentlig  af  to 
dele:  Hvad  skal  jeg  gøre  med  de  unge 
sidste  dages  hellige  i  mit  ward  eller 
gren?  Og  hvad  skal  jeg  gøre  med  mi- 
ne venner,  som  ikke  er  medlemmer? 

Desværre  lever  ikke  alle  sidste  da- 
ges hellige  eksemplariske  liv.  Unge 
har  det  nogle  gange  særlig  svært  med 
venlighed  og  kærlighed.  Derfor  bli- 
ver andre  unge  somme  tider  ignore- 
ret eller  drillet  af  dem,  der  burde 
være  deres  venner. 

Hvis  du  kommer  ud  for  den  situa- 
tion, så  prøv  at  huske  en  meget  vig- 
tig ting:  Du  er  Guds  barn.  Din 
himmelske  Fader  elsker  dig  og  er 
taknemlig  for,  at  du  stræber  efter  at 
efterleve  evangeliet  og  være  aktiv  i 
dit  ward  eller  din  gren.  Skønt  vor 
himmelske  Fader  ikke  vil  tvinge  an- 
dre til  at  efterleve  evangeliet,  så  vil 
han  støtte  dig  i  din  stræben  efter  at 
være  tålmodig  og  holde  ud. 

Skønt  du  ikke  kan  træffe  beslut- 
ninger for  andre,  så  kan  du  vælge, 
hvordan  du  vil  reagere  på  deres 
beslutninger.  Det  vigtigste,  du  kan 
gøre  er  at  være  kristuslignende  i  din 

adfærd,  når  andre  driller  eller  ignore- 
rer dig.  Vær  venlig  og  vær  et  godt  ek- 
sempel uden  at  være  selvretfærdig. 
Til  tider  kan  din  venlige  adfærd  for- 
værre situationen.  Hvis  det  er  tilfæl- 
det, så  bed  om,  at  alles  hjerter  må 
blive  blødgjort  -  dit,  så  du  ikke  bliver 
bitter,  og  deres,  så  de  kan  se  dig,  som 
den  person  du  er.  Hvis  du  behandler 
andre  som  vor  himmelske  Faders 
børn,  vil  de  måske  med  tiden  huske 
på,  hvem  de  er  og  opføre  sig  derefter. 

Måske  kan  du  ikke  tackle  situati- 
onen på  egen  hånd,  så  søg  råd  og 
hjælp  fra  dine  forældre  eller  ledere  i 
Kirken.  Biskoppen  eller  grenspræsi- 
denten  har  ansvaret  for  trivslen 
blandt  de  medlemmer,  som  han 
præsiderer  over,  og  han  kan  søge  den 
vejledning,  han  har  brug  for. 

Men  frem  for  alt,  lad  ikke  andre 
afgøre  graden  af  din  aktivitet  i  Kir- 
ken. Hvis  du  opgiver  at  finde  sidste 
dages  hellige  venner,  opgiver  du  mu- 
ligheden for  at  tjene  og  opnå  udvik- 
ling. Se  dig  omkring  i  dit  ward  eller 
din  gren  efter  andre  -  som  måske  er 
yngre  eller  ældre  end  du  -  som  har 
brug  for  dit  venskab.  Er  der  et  prima- 
rybarn, du  kan  hjælpe?  En  enke?  En 
mor  med  små  børn?  Du  vil  opdage, 
at  mange  medlemmer  af  wardet  eller 
grenen  vil  værdsætte  dit  venskab. 

Det  andet  spørgsmål  -  om  hvad  du 
skal  gøre  med  dine  venner,  som  ikke  er 
medlemmer  -  er  lettere.  Hvis  de  er 
kristuslignende  og  behandler  dig  godt, 
så  tilbring  tid  sammen  med  dem.  Go- 
de venner  er  en  gevinst  -  og  hvis  de 
virkelig  er  dine  venner,  så  respekterer 


de  din  tro  og  beder  dig  ikke  om  at  gøre 
noget,  som  strider  mod  dine  standar- 
der. Og  hvis  du  efterlever  din  tro,  når 
du  er  sammen  med  dem,  bliver  de 
sandsynligvis  interesseret  i  at  høre  me- 
re om  den.  Men  selv  om  de  aldrig 
skulle  vise  interesse  for  Kirken,  har  I 
sikkert  mange  gode,  fælles  værdier  og 
kan  styrke  hinanden  i  at  modstå  ver- 
dens fristelser  og  onder. 

LÆSERNES  SVAR 

Jeg  prøver  at  ignorere  det,  når  no- 
gen driller  mig.  Det  sårer  en  at  blive 
behandlet  på  den  måde,  men  når  jeg 
tænker  på  Jesus  Kristus,  bliver  jeg 
klar  over,  at  mine  trængsler  er  vand 
ved  siden  af,  og  jeg  stræber  efter  for- 
sat at  være  venlig.  Det  betyder  meget 
for  mig  at  gå  i  kirke,  ikke  på  grund  af 
mine  venner,   men  for  at  efterleve 
sabbatsloven  og  tilbede  Herren. 
Sri  Martini  Wardoka, 
Jakarta  Sydlige  Gren, 
Jakarta  Distrikt  i  Indonesien 


Vi  har  brug  for  at  have  venner  bå- 
de i  og  uden  for  Kirken,  og  vi  må 
nedbryde  alle  de  barrierer,  som  hin- 
drer os  i  at  være  venner  med  Kirkens 
medlemmer.  Vi  må  tilbringe  tid  sam- 
men med  medlemmerne,  for  de  kan 
hjælpe  os  på  vores  vej  mod  evigt  liv. 

David  Cristobal  Vallejo 

Dominguez, 

Choloma  Ward, 

Fesitranh  Stav  i  Honduras 


»Behandl  alle 
med  venlighed 
og  værdighed« 


A 


le  har  behov  for  gode  ven- 


iner.  Din  vennekreds  har  stor 
indflydelse  på  din  tankegang  og 
din  opførsel,  ligesom  du  også  har 
på  deres.  Når  du  og  dine  venner 
har  samme  idealer,  vil  I  kunne 
styrke  og  opmuntre  hinanden. 
Husk  at  behandle  alle  venligt  og 
høfligt.  Mange  er  blevet  medlem- 
mer af  Kirken  gennem  venner, 
venner,  som  har  involveret  dem  i 
kirkeaktiviteter«  -  Præsident 
Thomas  S.  Monson,  førsterådgiver 
i  Det  Første  Præsidentskab  (»At  vi 
må  røre  himlen«,  Liahona,  januar 
1991,  s.  44). 

»Vær  en  god  ven« 


A 


t  få  gode  venner  kræver,  at 


tdu  selv  er  en  god  ven.  Udvis 
interesse  for  andre  og  lad  dem 
vide,  at  du  holder  af  dem.  Vær 
venlig  og  vis  respekt  over  for  alle. 
Gør  lidt  ekstra  for  at  være  ven 
med  dem,  der  er  generte  eller 
føler  sig  udenfor«  (Til  styrke  for  de 
unge:  Udfør  din  pligt  over  for  Gud, 
2001,  s.  12). 

To  spørgsmål  har  hjulpet  mig:  Bør 
jeg  elske  andre?  Eller  bør  jeg  stræbe 
efter  at  blive  elsket?  Jeg  stræber  altid 
efter  at  elske  andre.  Det  valg  forplig- 
ter mig  til  at  elske  dem,  som  er  uven- 
lige. Det  hjælper  mig  til  at  fokusere 
på  deres  positive  sider  og  forhindrer 
mig  i  at  undgå  dem. 

Ældste  Frangois 
Ngindu  Ngindu, 
Kinshasa-missionen  i  Den 
Demokratiske  Republik  Congo 


Hvis  vi  oplever,  at  folk,  som  burde 
være  vore  venner,  vender  sig  mod  os, 
er  det  vores  opgave  ikke  at  trække  os 
bort  fra  dem.  Vi  bør  vise  dem,  at  vi 
elsker  dem  og  holder  af  dem.  Nogle 
gange  er  det  eneste,  vi  behøver  at 
gøre,  at  knæle  og  bede.  Vor  himmel- 
ske Fader  gør  os  stærk. 
Ældste  Ihuoma 
Chidiebere  Loveday, 
Port  Harcourt-missionen 
i  Nigeria 


Nogle  medlemmer  har  ikke  for- 
stået, at  vi  skal  behandle  andre,  som 
vi  selv  vil  behandles.  Ikke  desto  min- 
dre bør  vi  behandle  dem  kærligt.  Byg 
din  adfærd  på  det  princip,  at  »slår 
nogen  dig  på  din  højre  kind,  så  vend 
også  den  anden  til«  (Matt  5:39). 

Catherine  Slight, 

Mascouche  Ward, 

Montreal  Stav  i  Quebec 

i  Canada 


Vi  må  aldrig  glemme,  at  vore  bed- 
ste venner  er  Gud,  Jesus  Kristus,  vo- 
re forældre  og  vores  familie.  Hold  ud 
i  tro,  for  det  kan  være  en  prøvelse, 
som  du  skal  igennem. 

Cristiano  Solla, 

Porto  Velho  Ward, 

Rio  Grande  Stav  i  Brasilien 


Den  nemmeste  måde  at  vinde  en 
ven  på  er  ved  at  smile,  selv  om  det 
kan  være  svært.  Hvis  wardets  med- 
lemmer ikke  vil  være  ven  med  dig,  så 
tilgiv  dem  for  deres  opførsel,  smil  og 
prøv  igen.  Måske  ændrer  de  indstil- 
ling, når  de  opdager,  at  du  ikke  opgi- 
ver at  vinde  deres  venskab.  Denne 
vanskelige  situation  bliver  lidt  lette- 
re, når  du  tackler  den  med  tålmodig- 
hed, en  positiv  indstilling,  tro  og  bøn. 
Bianca  Borchardt, 
Halberstadt  Gren, 
Hannover  Stav  i  Tyskland 


Vi  er  her  på  jorden  for  at  blive 
prøvet  (se  Abraham  3:25),  og  nogle 
prøvelser  kommer  måske  gennem  fa- 
miliemedlemmer, venner  eller  nabo- 
er. Uanset  hvor  svær  prøven  er,  kan 
vi  holde  ud  med  øjet  alene  henvendt 
på  Guds  ære  (se  L&P  88:67-68). 
Simboe  Doe, 
Logan  Town  Ward, 
Monrovia  Stav  i  Liberia 


Hvis  medlemmerne  på  din  egen 
alder  gør  nar  ad  dig  eller  ignorerer 
dig,  må  du  tage  initiativet  til  at  hil- 
se på  dem  og  lære  dem  bedre  at 
kende.  Gør  en  indsats  for  at  invite- 
re dine  venner,  som  ikke  er  med- 
lemmer, med  til  aktiviteter  i  Kirken 
og  benyt  muligheden  for  at  fortælle 
dem  om  evangeliet.  Måske  kan 
disse  venner  blive  medlemmer  af 
Kirken. 

Chen  Yu-chuan, 

Dyker  Heights  4. 

(kinesiske)  Gren, 

Brooklyn  Stav  i  New  York 

i  USA 

SPØRGSMÅL  OG  SVAR  er  en  ung- 
domsserie,  og  vi  håber  at  trykke  et  ud- 
valg af  unges  svar  fra  flere  forskellige 
lande.  Send  dit  svar,  så  vi  har  det  senest 
den  l.  juli  2002.  Send  det  til  QUES- 
TIONS  AND  ANSWERS  07/02, 
Liahona,  Floor  24,  50  East  North  Tem- 
ple  Street,  Salt  Lake  City,  UT  84150- 
3223,  USA,  eller  send  en  e-mail  til 
CUR-Liahona-IMag@ldschurch.org. 
Du  kan  skrive  dit  svar  på  maskine  eller 
tydeligt  i  hånden  på  dit  eget  sprog.  For  at 
dit  svar  skal  kunne  komme  i  betragtning, 
skal  det  indeholde  dit  fulde  navn,  alder, 
privatadresse  samt  ward  eller  gren  og 
stav.  Vedlæg  et  billede  af  dig  selv.  Dette 
billede  bliver  dog  ikke  returneret. 

SPØRGSMÅL:  Min  bror  isolerer  sig  fra 
resten  af  min  familie.  Han  er  for  det 
meste  sammen  med  venner,  og  han  går 
aldrig  i  kirke  med  os.  Hvordan  kan  jeg 
nå  ind  til  ham!  □ 

Lille  Liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■  JUNI  2002 

SÆRLIGE  VIDNER 


FÆDRENES 


Ældste  Joseph  B.  Wirthlin 

De  Tolv  Apostles  Kvorum 

Mens  vi  betragter  fremtiden  med  opti- 
misme, bør  vi  samtidig  stoppe  op  og  se 
tilbage  på  vore  ydmyge  pionerfor- 
fædres tro.  Da  Brigham  Young  frygte- 
de mere  af  den  pøbelvold,  som  havde  kostet  profeten 
Joseph  og  dennes  bror  Hyrum  livet,  bekendtgjorde  han, 
at  de  hellige  skulle  forlade  Nauvoo  i  Illinois  i  foråret 
1846.  De  fleste  af  dem,  som  boede  i  Nauvoo,  troede  på, 
at  det  var  det,  som  Herren  ønskede  af  dem. 

I  1846  forlod  mere  end  10.000  hellige  deres  »skønne 

LILLE 


by«  og  drog  ud  i  det  amerikanske  grænselands  ødemar- 
ker. De  vidste  ikke  præcis,  hvor  de  skulle  hen,  eller 
hvor  mange  kilometer  de  skulle  vandre,  hvor  lang  tid 
rejsen  ville  vare,  eller  hvad  fremtiden  ville  bringe  dem. 
Men  de  vidste,  at  de  blev  ledt  af  Herren  og  hans  tjenere. 

Da  Newel  Knight  fortalte  sin  kone  Lydia,  at  de  helli- 
ge skulle  rejse  videre,  svarede  hun  med  stor  tro:  »Der  er 
ikke  noget  at  diskutere.  Vores  plads  er  i  Guds  Rige.  Lad 
os  straks  begynde  at  forberede  os  til  at  tage  af  sted.« 

Lydia  Knights  hengivne  accept  af,  hvad  hun  vidste, 
var  Guds  vilje,  er  et  magtfuldt  eksempel  på  disse  tidlige 
heltemodige  helliges  tro. 

Det  første  kompagni  af  pionerfamilier,  der  forlod 
Nauvoo,  kørte  deres  fyldte  vogne  og  gennede  deres 
husdyr  ned  ad  Parley  Street  -  en  gade,  der  skulle  blive 
kendt  som  »Tårernes  gade«  -  ned  til  kajen  hvorfra  de 
blev  færget  over  floden  til  Iowa.  Isflager,  der  flød  i  flo- 
den, hamrede  mod  siderne  af  de  pramme  og  lægtere, 
der  transporterede  vognene  over  Mississippifloden. 
Nogle  få  uger  senere  faldt  temperaturen  yderligere,  og 
vognene  kunne  krydse  floden  endnu  lettere  på  en  bro 
afis. 

Den  første  marts  påbegyndte  det  første  kompagni  sin 
rejse  mod  vest  gennem  Iowa.  Trængsler  forårsaget  af 


. 


kulde,  sne,  regn,  mudder,  sygdom,  sult  og  død  satte  disse 
hårdføre  pioneres  tro  på  en  prøve.  Men  de  var  fast  be- 
sluttet på  at  følge  deres  ledere,  og  ligegyldigt  hvad  det 
så  måtte  koste,  at  gøre  det,  de  så  brændende  troede,  var 
Guds  vilje. 

Lad  os  huske  disse  pionerhellige  i  vores  stræben  på  at 
blive  tapre  tjenere.  Må  vi  ære  vore  forfædres  tro  ved  at 
yde  trofast  tjeneste  til  »denne  store  sag.«  Må  vi  »følg(e) 
Guds  profeter«  (Børnenes  sangbog,  s.  58)  og  derved 
»komme  til  Kristus  og  få  del  i  Guds  godhed«  Qakobs 
Bog  1:7).  □ 

Fra  en  tale  ved  aprilkonferencen  1 996. 

Genfortalt  af  Sheryl  Zimmerman 

En  sand  historie 


Det  var  en  kold  oktobermorgen,  da  jeg  hjalp 
med  at  læsse  vore  ejendele  op  i  prærievog- 
nen. Mit  tiårige  hjerte  var  tungere  end  de 
pakker  med  tøj  og  madvarer,  som  jeg  bar  på.  Det  er 
uretfærdigt,  tænkte  jeg.  Jeg  vil  ikke  rejse  fra  vores  hjem 
og  mine  venner  og  rejse  til  et  ukendt  sted. 

Det  var  i  1877,  og  vores  hjem  nær  St.  George  i 


Utah-territoriet  lå  i  forvejen  langt  fra  Salt  Lake  City.  Nu 
skulle  vi  flytte  endnu  længere  væk. 

Mor  kaldte:  »Mary  Agnes,  sørg  for  at  alt  er  fjernet  fra 
verandaen  bagved,  inden  vi  tager  af  sted.« 

Mens  jeg  gik  rundt  om  huset,  tænkte  jeg  tilbage  til 
den  dag  for  et  halvt  år  siden,  hvor  far  var  vendt  hjem  fra 
indvielsen  af  templet  i  St.  George.  Mor  og  jeg  var  blevet 
hjemme,  fordi  min  spæde  lillebror  var  syg.  Så  snart 
vi  så  far,  kunne  vi  se,  at  der  var  sket  noget  alvorligt. 

Mor  var  den  første,  der  sagde  noget:  »Hvad  er 
der  i  vejen,  William?« 

Far  omfavnede  hende  og  med  tårerne  løbende 
ned  ad  kinderne,  sagde  han:  »Vi  skal  forlade  vores 
smukke  hjem.«  Andet  kunne  han  ikke  sige. 

Rejse?  Hvordan  kunne  vi  rejse?  Efter  at  have 
sparet  sammen  i  årevis  havde  vi  endelig  fået  råd  til 
at  købe  et  stykke  landbrugsjord  og  bygge  et  hus, 
der  var  stort  nok  til  os  alle  ti.  Vi  havde  heste,  kvæg 
og  andre  husdyr.  Vi  boede  tæt  på  min  bedstemor 
og  mine  fætre  og  kusiner.  Jeg  gik  i  skole  i  byen. 
Hvem  kunne  forlange,  at  vi  skulle  ofre  alt  det? 

Senere  hørte  jeg  mine  forældre  drøfte  det,  der 
var  sket.  Der  skulle  bruges  familier  til  at  udbygge 
Kirkens  bebyggelser  længere  sydpå.  Præsident  Brig- 
ham Young  havde  bedt  vores  familie  om  at  rejse. 
Han  rådede  min  far  til  at  sælge  alt,  hvad  vi  ejede, 
så  vi  ikke  skulle  blive  fristet  til  at  vende  tilbage  til 
Utah.  Der  var  brug  for  os  i  Arizona. 

Arizona  var  et  sted,  hvor  der  var  meget  lidt 

»Vi  er  blevet  lovet,  at  Kirkens 
præsident,  som  åbenbarer  for 
Kirken,  modtager  vejledning 
for  os  alle.  Vores  sikkerhed 
ligger  i  at  lytte  til  det,  som 
han  siger  og  følge  hans  råd« 
-  Præsident  James  E.  Faust,  andenrådgiver  i 
Det  Første  Præsidentskab  (»Fortsat  åbenba- 
ring«, Liahona,  august,  1 996,  s.  6). 


vand  og  intet  at  se  på.  Profeten  havde  kaldet  folk  til  at 
rejse  derned  sidste  år.  Mange  var  vendt  tilbage  til  Utah, 
fordi  de  ikke  kunne  udholde  strabadserne.  Far  sagde,  at 
man  næsten  ikke  kunne  bede  ham  om  at  yde  noget 
større  offer. 

Mors  stemme  bragte  mig  tilbage  til  nutiden:  »Det  er 
hårdt  at  skulle  rejse,  ikke,  Mary  Agnes?  Kender  du 
grunden  til,  at  vi  skal  rejse?« 

Jeg  rystede  på  hovedet. 

»Vi  rejser  til  Arizona,  fordi  profeten  har  bedt  os  om 
det,«  forklarede  mor.  »Kan  du  huske,  at  jeg  fortalte  dig  om 
dengang,  hvor  jeg  var  på  din  alder,  og  min  familie  boede  i 
Nauvoo?  Da  profeten  Joseph  Smith  var  blevet  myrdet, 
havde  vi  mange  stridigheder  med  vore  naboer.  Brødrene 
sagde,  at  vi  skulle  forlade  vore  hjem  og  flytte  vestpå.  Der 
ville  vores  liv  blive  skånet,  og  vi  ville  kunne  leve  i  fred. 

Det  var  forfærdeligt  at  forlade  vores  hjem,  men  der 
var  ikke  andet  at  gøre,  medmindre  vi  ville  vende  os  fra 
Gud,  Brødrene  og  Kirken.  Vi  foretog  den  lange,  hårde 
rejse  til  Saltsødalen.  Vi  ydede  endnu  et  offer,  da  vi  fulg- 
te Brigham  Youngs  anmodning  om  at  flytte  herned. 

Nu  er  vi  blevet  bedt  om  at  flytte  til  Arizona.  Vi  be- 
høver ikke  at  rejse.  Ingen  tvinger  os  til  det.  Vi  flygter  ik- 
ke for  livet.  Vi  kunne  nok  finde  grunde  til  ikke  at  tage 
af  sted.  I  dag  er  vores  lydighed  en  indre  kamp.« 

Mor  gav  mig  et  knus,  mens  hun  fortsatte:  »Herren  har 
sagt,  at  når  vi  modtager  en  befaling  >enten  ved  [hans] 
egen  røst  eller  [hans]  tjeneres,  ...  er  det  [det]  samme< 
(L&P  1:38).  Vores  profet  har  talt  til  os.  Jeg  ved,  at  han 


taler  for  Gud.  Din  far  og  jeg  besluttede  for  længe  siden 
at  følge  profeten,  uanset  hvilke  ofre  vi  måtte  yde.« 

Ånden  varmede  mig,  mens  jeg  lyttede  til  mors  vid- 
nesbyrd. Jeg  følte  mig  styrket  til  at  møde  det  ukendte, 
som  ventede  forude. 

Da  jeg  klatrede  op  i  den  tungt  læssede  vogn,  kaste- 
de jeg  et  sidste  blik  på  vores  gamle  hjem,  og  så  vendte 
jeg  blikket  mod  vejen  til  Arizona.  Jeg  indså,  at  jeg  og- 
så havde  et  vidnesbyrd  om  Guds  talerør  på  jorden.  Li- 
gesom mine  forældre  besluttede  jeg,  at  jeg  ville  følge 
profeten  -  selv  til  den  yderste  grænse.  □ 


JUNI      2002 


HISTORIER  FRA  DET  NYE  TESTAMENTE 


DE  TI 
SPEDALSKE 


Jesus  kom  til  en  lille  by,  hvor  han  fik  øje  på  ti  spedal- 
ske. Mændene  havde  sår  over  hele  kroppen.  Deres  hud 
faldt  af. 

Luk  17:12 


Lægerne  kunne  ikke  hjælpe  de  spedalske,  og  andre 
mennesker  var  bange  for  at  nærme  sig  dem.  De  andre 
mennesker  var  bange  for  at  blive  smittet. 

Luk  17:12 


De  spedalske  bad  Jesus  om  at  helbrede  dem.  De  vidste, 
at  han  kunne  få  deres  sår  til  at  forsvinde. 

Luk  17:13 

Jesus  ønskede,  at  de  skulle  blive  raske.  Han  sagde,  at 
de  skulle  gå  til  præsterne,  og  det  gjorde  de. 

Luk  17:14 


På  vej  hen  til  præsterne  blev  de  ti  spedalske  helbredt. 
Deres  sår  var  væk.  Jesus  havde  helbredt  dem. 

Luk  17:14 


En  af  de  spedalske,  som  var  klar  over,  at  Jesus  havde  helbredt  dem,  vendte  tilbage  for  at  takke  ham.  Jesus  spurgte, 
hvor  de  andre  ni  spedalske  var.  De  var  ikke  kommet  tilbage  for  at  takke  ham.  Han  fortalte  den  spedalske,  som  havde 
takket  ham,  at  hans  tro  havde  gjort  ham  rask. 

Luk  17:15-19 

HISTORIER  FRA  DET  NYE  TESTAMENTE 


DEN  GODE 
HYRDE 


Jesus  kaldte  sig  selv  for  Den  Gode  Hyrde.  En  hyrde 
passer  får.  Han  hjælper  dem  med  at  finde  føde  og  vand 
og  sørger  for,  at  de  ikke  kommer  til  skade  eller  farer 
vild.  Han  kender  dem  og  elsker  dem  og  ville  sætte  sit 
liv  til  for  at  redde  dem. 

Joh  10:11-15 


Jesus  er  som  en  hyrde  for  os.  Han  elsker  os.  Han  hjæl- 
per os  med  at  lære  sandheden  at  kende.  Han  viser  os, 
hvordan  vi  skal  leve  for  at  kunne  vende  tilbage  til  vor 
himmelske  Fader.  Jesus  kaldte  os  for  sine  får.  Han  gav 
sit  liv  for  os. 

Joh  10:11-15 


Frelseren  fortalte  folket  i  Jerusalem,  at  han  havde 
andre  får.  Folket  vidste  ikke,  hvad  han  mente.  Jesus 
mente,  at  han  også  havde  disciple  eller  tilhængere  i 
Amerika.  Han  sagde,  at  han  ville  besøge  dem. 

Joh  10:16;  3  Nephi  15:21 

Efter  sin  opstandelse  besøgte  Jesus  sit  folk  i  Amerika.  Mormons  Bog  beretter  om  det  besøg.  Han  blev  der  i  mange 
dage  og  helbredte  de  syge  og  velsignede  folk.  Han  overdrog  dem  præstedømmet  og  organiserede  sin  kirke  der.  Han 
lærte  dem  det  samme,  som  han  havde  lært  folk  i  Jerusalem.  Så  vendte  han  tilbage  til  sin  himmelske  Fader. 

3Nephill~28 

FÆLLESTID 


TEMPLER  TIL  ALLE  TIDER 


Vicki  F.  Matsumori 


»Men  jeg  befaler  jer,  alle  mine  hellige,  at  I  skal  bygge 
mig  et  hus«  (L&P  124:31). 

Kan  du  huske  historien  om  israelitterne? 
Moses  førte  dem  ud  af  Egypten,  og  de  van- 
drede omkring  i  ørkenen  i  40  år. 

Har  du  hørt  om  kong  Salomos  store  visdom?  Han  af- 
gjorde en  strid  mellem  to  kvinder,  som  hævdede  at 
være  mor  til  det  samme  barn. 

Kan  du  huske,  at  Nephi  villigt  vendte  tilbage  til  Jeru- 
salem for  at  hente  messingpladerne?  Hans  ældre  brødre 
tog  med  ham,  men  de  havde  bestemt  ikke  lyst. 

Kan  du  huske  beretningen  om  Joseph  Smiths  første 
åbenbaring?  Han  bad,  og  vor  himmelske  Fader  og  Jesus 
Kristus  viste  sig  for  ham. 

Hvad  har  Moses,  kong  Salomo,  Nephi  og  Joseph 
Smith  til  fælles?  De  fik  alle  befaling  om  at  bygge  et  tem- 
pel. Både  i  oldtiden  og  i  nutiden  har  Herrens  udvalgte 
folk  bygget  templer.  Templer  er  bygninger,  som  bruges  til 
hellig  tilbedelse  og  indgåelse  af  hellige  pagter. 

Det  tempel,  som  israelitterne  byggede,  kaldtes  et  ta- 
bernakel. De  bar  det  med  sig.  Det  rummede  pagtens  ark, 
som  indeholdt  de  ti  bud  (se  2  Mos  25-26;  1  Kong  8:9). 

Kong  David  samlede  materialer  til  at  opføre  et  stort 
tempel.  Men  Herren  ønskede,  at  Salomo,  kong  Davids 
søn,  skulle  opføre  dette  betydningsfulde  tempel  i  Jerusa- 
lem (se  IKrøn  28:2-3,  6). 

Nephiterne  blev  velsignet  på  grund  af  deres  templer. 
Nephi  byggede  et  tempel  i  det  forjættede  land.  Kong 
Benjamin  holdt  sin  store  prædiken  ved  templet.  Frelse- 
ren viste  sig  ved  templet  i  Overflødighedens  land  (se 
2  Nephi  5:16;  Mosiah  1:18;  3  Nephi  11:1-10). 

Gennem  Joseph  Smith  gengav  vor  himmelske  Fader 
alt,  hvad  der  har  med  Kirken  at  gøre,  til  jorden,  deri- 
blandt også  tempelordinancerne.  Profeten  Joseph  Smith 


fik  befaling  om  at  bygge  templet  i  Kirtland  (se  L&P 
95:8).  Nu  er  der  opført  flere  end  100  templer.  Og  der 
bliver  bygget  endnu  flere,  så  vi  kan  modtage  de  velsig- 
nelser, som  Herrens  pagtsfolk  altid  har  nydt. 

Instruktioner 

Tegn  et  nutidigt  tempel  i  det  tomme  felt.  Lim  side  1 1 
på  et  stykke  karton  og  klip  templerne  og  titlen  ud.  Prik 
huller  i  cirklerne.  Hæng  hvert  tempel  på  titelstykket 
med  snore  eller  garnstykker  i  forskellige  længder  (se 
illustrationen) .  Hæng  din  uro  et  sted,  hvor  den  kan 
minde  dig  om,  at  du  skal  være  værdig  til  at  komme  i 
templet. 

Forslag  til  fællestid 

1 .  Forklar,  at  da  israelitterne  vandrede  i  ørkenen  i  40  år, 
var  templet  en  synlig  påmindelse  om,  at  vor  himmelske  Fa- 
der velsignede  sit  folk,  når  de  var  lydige.  Lad  hver  klasse 
vælge  et  af  følgende  skriftsteder:  2  Mos  13:17-21  (israelit- 
terne ledes  af  en  skystøtte);  2  Mos  14:9,  15-22,  26-28 
(Moses  deler  Det  Røde  Hav);  2  Mos  17:8-12  (Amalek 
besejres,  når  Moses'  hænder  er  hævet);  4  Mos  21:4-9  (isra- 
elitterne reddes  fra  fyrige  slanger) .  Lad  klasserne  læse  skrift- 
stederne. Og  lad  dem  så  mime  begivenheden.  Bær 
vidnesbyrd  om,  at  vi  bliver  velsignet,  når  vi  er  lydige. 

2.  Tal  om  templerne  i  Mormons  Bog  ved  at  lade  hver 
klasse  læse  en  af  følgende  skriftstedshenvisninger:  2  Nephi 
5:16  (Nephi  bygger  et  tempel);  Jakobs  Bog  1:17  (Jakob  un- 
derviser ved  templet);  Mosiah  2:1  (Kong  Benjamin  undervi- 
ser ved  templet);  Mosiah  7: 1 7  (Kong  Limhi  samler  sit  folk 
ved  templet);  Alma  16:13  (Alma  og  Amulek  underviser  ved 
templet);  Helaman  3:3,  9  (nephiterne  bygger  templer); 

3  Nephi  11:1-10  (Jesus  Kristus  viser  sig  ved  templet  i  Over- 
flødighedens land) .  Bær  vidnesbyrd  om  de  velsignelser,  som 
Kirkens  medlemmer  nyder  i  dag  takket  være  templer.  □ 

FRA  VEN  TIL  VEN 


Ældste  John  M.  Madsen 

De  Halvfjerds 


Fra  en  samtale  med  Rebecca  Todd  Archibald 


Meget  tidligt  i  min  barndom  blev  jeg 
opmærksom  på  bønnens  betydning  og 
præstedømmets  vældige  magt.  I  efter- 
året 1942  var  USA  i  krig.  Min  far  var 
ved  at  bygge  vores  hjem  færdigt.  Han 
kunne  ikke  få  fat  i  et  fyr,  fordi  alle 
byggematerialer  gik  til  krigsindustrien.  Da  det  blev  koldt 
i  vejret,  blev  min  lillesøster  Patricia  og  jeg  meget  syge. 
Hun  fik  bronkitis,  og  jeg  fik  dobbeltsidet  lungebetænd- 
else. Lægen  havde  ikke  meget  håb  om,  at  jeg  ville  over- 
leve natten. 

Mor  fortalte  om  »den  frygteligste  af  alle  nætter«, 


hvor  hun  desperat  følte  efter  min  puls,  uden  at  kunne 
finde  den.  Hun  sagde,  at  jeg  lignede  en  lille  statue,  som 
jeg  lå  der  i  min  seng.  Hun  bad  inderligt  til  Herren  og  lo- 
vede, at  hvis  jeg  overlevede,  ville  hun  give  mig  tilbage 
til  Herren,  så  jeg  kunne  tjene  ham.  I  løbet  af  natten  gav 
far  mig  en  præstedømme  velsignelse.  Da  han  lagde  hæn- 
derne på  mit  hoved,  åbnede  jeg  øjnene,  og  fra  da  af  fik 
jeg  det  bedre.  Jeg  vidste,  at  takket  være  mine  forældres 
bønner  og  præstedømmets  magt  var  mit  liv  blevet 
skånet. 

Noget  tid  senere  flyttede  min  familie  fra  Maryland  til 
Utah,  hvor  vi  boede  på  en  gård  nord  for  Logan.  Vi  hav- 
de nogle  heste,  køer,  grise,  høns,  to  hunde,  et  par  katte 
og  sågar  en  kælegris.  Skønt  det  blev  nødvendigt  at  sæl- 
ge køerne,  beholdt  min  far  en  malkeko. 

Hver  morgen  inden  jeg  gik  i  skole,  hjalp  jeg  min 
storebror  Lou  med  at  malke  familiens  ko.  En  morgen 
var  min  bror  syg,  så  jeg  måtte  malke  den  alene.  Jeg  var 
kun  otte  år  gammel.  Det  var  første  gang,  jeg  skulle  mal- 
ke koen  helt  alene.  Jeg  satte  mig  på  min  skammel  med 
spanden  og  begyndte  at  malke.  Koen  sparkede  til  span- 
den og  gik  sin  vej. 

Jeg  tog  skamlen  og  spanden  og  gik  hen  til  den  og  be- 
gyndte at  malke  igen.  Atter  sparkede  hun  til  spanden  og 
gik.  Jeg  skulle  have  malket  koen,  inden  jeg  gik  i  skole, 
så  jeg  tog  skamlen  og  spanden  og  gik  hen  til  den  og  be- 
gyndte at  malke.  For  tredje  gang  sparkede  den  til 
spanden  og  gik. 

Jeg  havde  brug  for  hjælp!  Jeg  knæ- 
lede der  midt  i  den  tidlige  mor- 
gensol og  begyndte  at  bede.  Jeg 
forklarede  min  himmelske  Fader: 
Jeg  kan  ikke  klare  det  alene.  Vil 
du  ikke  nok  hjælpe  mig?«  Uden 
tøven  tog  jeg  min  skammel 


og  min  spand,  gik  hen  til  koen  og  begyndte  at  malke. 
Den  rørte  sig  ikke.  Den  stod  stille,  indtil  jeg  var  færdig 
med  at  malke.  Jeg  skyndte  mig  at  bære  spanden  ind  i 
huset  til  min  mor,  og  så  løb  jeg  hen  til  skolen  og  nåede 
frem  i  tide.  Jeg  vidste,  at  min  himmelske  Fader  havde 
besvaret  min  bøn. 

Noget  tid  senere  var  jeg  hjemme  sammen  med  mine 
søskende  en  aften.  Vi  hørte  en  hvinende  lyd  uden  for 
huset.  Vi  gik  hen  til  vinduet  og  kiggede  ud  i  mørket. 
Kort  efter  kom  Major,  vores  store  schæferhund,  farende 
forbi  lyset  fra  vinduet.  Vi  kunne  se,  at  der  var  noget  helt 
galt  fat!  Skræmte  skyndte  min  storebror  og  jeg  os  uden 
for  og  fik  trukket  Major  ind  i  lyset,  så  vi  kunne  se,  hvor- 
for han  havde  smerter.  Han  havde  haft  et  sammenstød 
med  et  pindsvin,  og  nu  havde  han  pigge  i  næse,  mund, 
tunge  og  bryst. 

Vi  ringede  straks  efter  min  far.  Han  havde  arbejdet 
over  henne  på  skolen.  Han  skyndte  sig  hjem  og  sagde 
trist:  »Vi  bliver  nok  nødt  til  at  aflive  den.«  Vi  forstod 
godt,  hvad  det  betød,  så  med  tårer  i  øjnene  sagde  vi: 
»Hvis  du  vil  aflive  Major,  må  du  først  aflive  os.« 

Far  havde  intet  andet  valg  end  at  trække  piggene  ud, 
en  for  en.  Vi  så  medfølende  på,  mens  Major  hylede  og 
jamrede,  hver  gang  en  af  piggene  flåede  noget  af  dens 
hud  med  af. 

Der  gik  ikke  lang  tid,  før  den  var  kommet  sig  helt  og 
var  tilbage  på  sin  post,  hvor  den  trofast  beskyttede  os  og 
gården  mod  ubudne  gæster.  Desværre  havde  den  et  nyt 
sammenstød  med  et  pindsvin  nogle  måneder  senere  og 
måtte  igennem  de  samme  smerter  igen. 

Af  disse  og  andre  oplevelser  erfarede  og  ved 
jeg,  at  vor  himmelske  Fader  hører  og  besvarer 
bønner.  Jeg  har  også  erfaret,  at  pindsvinepigge 

kan  sammenlignes  med  synd  eller  Satans  gloende  pile. 
Synd  eller  ukloge  beslutninger  kan  give  os  sorg  og  li- 
delse, og  hvis  vi  ikke  omvender  os  kan  vore  synder 
fører  til  åndelig  død. 

Jeg  er  taknemlig  for  vores  Frelser,  som  var  villig  til  at 
lide  og  dø  for  os  og  gøre  det  muligt  for  os  alle  at  omven- 
de os  og  undgå  den  ondes  gloende  pile. 

Lad  os  altid  bede  og  huske  på  Nephis  ord:  » . . .  en- 
hver, der  vil  give  agt  på  Guds  ord  og  holde  fast  derved, 
[vil  aldrig]  omkomme,  ej  heller  [kan]  Satans  fristelser  el- 
ler gloende  pile  overvinde  dem  og  slå  dem  med  blindhed 
og  lede  dem  bort  til  fordærvelse«  (1  Nephi  15:24).  □ 

Herover:  Ældste  Madsen  og  hans  hustru,  Diane,  og 
deres  fem  børn  samlet  til  deres  næstældste  datters 
bryllupsreception.  Herunder,  fra  venstre:  Som  treårig; 
som  etårig  sammen  med  sin  mor  Edith  Louise  Madsen; 
og  på  skolens  footballhold. 


WS8BBH. 


1  \     L, 


NYE  VENNER 


Amberley 

og 

Jenneke 

Kurtz 

fra  Wellington 
i  New  Zealand 


Shanna  Ghaznavi 

FOTO:  FORFATTEREN 


Ved  du,  hvad  oma  og  opa  er?  Det  gør  Jenneke  og 
Amberley  Kurtz.  Oma  og  opa  er  hollandsk  for 
»bedstemor«  og  »bedstefar«.  Jenneke  på  otte  og 
Amberley  på  ti  ved  meget  mere  end  det  om  deres  slægts- 
historie, deriblandt  deres  hollandske  forfædre. 

De  bor  i  Tawa  Ward  i  Wellington  Stav  i  New  Zealand 
sammen  med  deres  forældre,  Julie  og  Dick.  De  har  en 
storebror,  Ben  på  15,  og  en  storesøster,  Desirée  på  13. 
Familien  Kurtz  yndlingsspil  er  Slægtshistorisk  Bingo.  Du 
har  sikkert  aldrig  hørt  om  det  spil  før,  for  det  er  et,  som 
familie  Kurtz  selv  har  fundet  på.  Spillet  hjælper  dem  til 
at  lære  navnene  på  deres  forfædre  at  kende,  deres  per- 
sonlighed og  indbyrdes  forhold. 

Jenneke  elsker  Slægtshistorisk  Bingo.  Hun  elsker 


Herover;  Familien  Kurtz  spiller 

Slægtshistorisk  Bingo.  Til  højre: 

Amberley  og  Jenneke  øver 

en  duet  sammen. 

også  sin  oma  og  blev  rigtig  glad,  da  hendes  bedstemor 
kom  hele  vejen  fra  Hamilton  i  New  Zealand  for  at  spille 
klaver  ved  hendes  dåb.  Da  hendes  bedstemor  ikke  bor 
lige  i  nærheden,  ses  de  ikke  ret  tit. 

Til  sin  dåb  fik  Jenneke  et  sæt  nye  skrifter,  som  hun  er 
begyndt  at  læse  sammen  med  familien  hver  morgen  og 
også  på  egen  hånd.  Amberley  elsker  at  læse.  »Hun  kun- 
ne læse  bøger  hele  dagen,«  siger  hendes  far.  Faktisk 
kunne  hun  læse  en  bog  om  dagen  i 
150  dage!  Så  mange  bøger  har 
hun  samlet  indtil  videre. 

Amberley  kan  også  li- 
de at  lave  mad.  Hen 
des  mor  siger,  at 


hun  skulle  have  været  født  i  Italien  i  stedet  for  New 

Zealand,  fordi  hun  er  så  glad  for  at  lave  pastaretter. 
Begge  piger  elsker  at  være  sammen  med  deres  familie 

på  vandreture,  ferier  og  fisketure. 

Men  der  er  også  meget,  som  pigerne  kan  lide  at  gøre 

på  egen  hånd.  Jenneke  elsker  at  passe  sine  planter.  Hun 

dyrker  solsikker  ude  i  haven  og  elsker  havearbejde. 

Sidste  år  blev  nogle  af  hendes  solsikker  højere  end  hun 

selv! 

Ud  over  havearbejde  elsker  Jenneke  også  at  være 

sammen  med  dyr  -  især  sin  orange  kat.  Sammen  med 

Desirée  driver  hun  et  katte- 
fodringsfirma.  Hun  besøger 
mange  katte  i  nabolaget  og 
fodrer  dem  for  deres  ejere. 
Amberley  kan  også  lide 
dyr  -  især  kaniner.  Hun  vil 
være  dyrlæge,  når  hun  bli- 
ver voksen.  Hun  har  to  ka- 
niner, som  hun  passer.  De 


Herover:  Amberley  med 
to  af  sine  kaniner.  Til 
højre:  Jenneke  ved  siden 
af  en  af  sine  solsikker. 


Familien  Kurtz.  Fra  venstre:  Jenneke,  Ben,  mor, 
Desirée,  far  og  Amberley. 

bor  i  et  stort  bur  omme  bag  huset.  Hun  fik  den  første 
for  næsten  to  år  siden.  Hun  er  god  til  at  passe  og  fodre 
dem,  og  hun  gør  tit  rent  i  deres  bur.  »Amberley  er  så 
god,«  siger  Ben  -  og  ikke  kun  mod  sine  dyr.  Desirée  si- 
ger, at  Amberley  er  god  mod  alle. 

Amberley  kan  lide  at  spille  cricket  med  Ben.  Hun 
kan  også  lide  at  spille  netbold  uden  for  huset.  Hun  er 
en  habil  netboldspiller  og  har  været  månedens  spiller 
tre  gange  henne  på  skolen.  Da  hun  begyndte  at  spille, 
havde  hun  svært  ved  at  gribe  bolden.  Men  hun  blev 
ved  med  at  øve  sig  og  lytte  til  sine  trænere,  og  så  blev 
hun  meget  bedre  til  det. 

Både  Jenneke  og  Amberley  spiller  instrumenter. 
Amberley  har  gået  til  klaver  i  fem  år,  og  Jenneke 
lærer  at  spille  blokfløjte.  Af  og  til  spiller  de 
duetter. 

Jenneke  og  Amberley  har  meget  til  fælles. 
Men  de  er  også  forskellige  på  mange  områder. 
Amberley  er  mere  stille  og  holder  af  sport. 
Jenneke  er  mere  udadvendt  og  holder  af  havear- 
bejde. Men  selv  om  de  er  forskellige  -  lige  så  for- 
skellige som  et  klaver  og  en  blokfløjte  -  så  spiller 
de  harmonisk  sammen.  De  håber  begge,  at  deres 
efterkommere  en  dag  vil  lære  dem  at  kende  og 
finde  ud  af,  hvor  meget  de  elsker  deres  familie  og 
evangeliet.  Måske  lærer  deres  efterkommere  dem 
at  kende  ved  hjælp  af  et  spil  som  Slægtshistorisk 
Bingo.  □ 


LILLE 


L  I  A  H  O  N  A 

16 


BESØGSLÆRERINDEBUDSKABET 


STYRK  VORES  ÆGTESKAB, 
FAMILIE  OG  HJEM 


I 


z 

h- 

to 

=1 

'k. 


æs  følgende  sammen  med  de 
søstre,  som  du  besøger,  og  drøft 
-Å  spørgsmålene,  skriftstederne  og 
udtalelserne  fra  vore  ledere  i  Kirken. 
Fortæl  om  dine  egne  oplevelser  og  vid- 
nesbyrd og  få  dem,  du  underviser,  til  at 
gøre  det  samme. 

HVAD  ER  HERRENS  SYN  PÅ 
ÆGTESKAB,  FAMILIE  OG  HJEM? 

Mark  10:6-8:  »...  fra  skabelsens 
begyndelse  skabte  Gud  dem  som 
mand  og  kvinde.  Derfor  skal  en 
mand  forlade  sin  far  og  mor  og  binde 
sig  til  sin  hustru,  og  de  to  skal  blive 
ét  kød.« 

Det  Første  Præsidentskab  og  De 
Tolv  Apostles  Kvorum:  » . . .  ægteska- 
bet mellem  mand  og  kvinde  er  indstif- 
tet af  Gud  . . .  Vellykkede  ægteskaber 
og  familier  bygger  på  og  fastholdes  ved 
tro,  bøn,  omvendelse,  tilgivelse,  re- 
spekt, kærlighed,  barmhjertighed,  ar- 
bejde og  sunde  fritidsbeskæftigelser« 
(Familien:  En  proklamation  til  ver- 
den, Liahona,  oktober  1998,  s.  24). 

Ældste  Robert  D.  Hales  fra  De 
Tolv   Apostles   Kvorum:   »Hvad 
nu  hvis  man  er  enlig  eller  ikke 
er    blevet    velsignet    med 
børn?  Behøver  man  at  tæn- 
ke på  rådet  til  familier?  Ja. 
Det  er  noget,  som  vi  alle 
er  nødt  til  at  lære  i  jorde- 
livet. Ugifte  voksne  kan 


ofte  være  en  styrke  for  familien,  og 
dermed  blive  en  umådelig  kilde  til 
støtte,  accept  og  kærlighed  til  deres 
familie  og  familierne  i  deres  om- 
gangskreds« (»Vores  hellige  pligt  til 
at  styrke  familien«,  Liahona,  juli 
1999,s.40). 

HVILKE  ENKLE  TING  KAN  SKABE 
STÆRKE  FAMILIEFORHOLD? 

Mosiah  4:15:  »I  vil  lære  dem  at 
elske  og  tjene  hinanden.« 

Det  Første  Præsidentskab:   »Vi 

råder  forældre  og  børn  til  at  priorite- 
re familiebøn,  familieaften,  studium 
af  og  instruktion  i  evangeliet  samt 
sunde  fritidsaktiviteter  højest.  Uan- 
set hvor  værdige  eller  relevante  an- 
dre krav  eller  aktiviteter  måtte  være, 
må  de  aldrig  få  lov  at  erstatte  gud- 
dommeligt pålagte  pligter,  som  kun 
forældre  og  familier  kan  udføre  på 
rette  måde«  (Brev  fra  Det  Første 
Præsidentskab,  dateret  den  1.  febru- 
ar 1999,  se  Liahona,  december  1999, 
s.  1). 


Præsident  Gordon  B.  Hinckley: 

»Et  godt  ægteskab  kræver  tid.  Det 
kræver  en  indsats.  Man  skal  pleje 
det.  Man  skal  tilgive  og  glemme. 
Man  skal  være  fuldstændig  trofaste 
mod  hinanden«  (»Livets  forpligtel- 
ser«, Liahona,  maj  1999,  s.  4). 

»Jeg  kender  ingen  enkelt  skik, 
som  kan  have  større  opbyggende 
virkning  på  jeres  liv,  end  den  skik  at 
knæle  sammen  ved  begyndelsen  og 
afslutningen  af  hver  dag.  På  en  eller 
anden  måde  fjernes  de  små  uvejr, 
som  synes  at  plage  alle  ægteskaber, 
når  man  knæler  ned  og  takker  Her- 
ren for  hinanden  ...  og  sammen  ned- 
kalder hans  velsignelser  over  jer« 
(»Dersom  Herren  ikke  bygger  huset 
...«,  se  Den  danske  Stjerne,  oktober 
1971,  s.  315). 

Ældste  Richard  G.  Scott  fra  De 
Tolv  Apostles  Kvorum:  »Hvis  I  er 
enlige  og  ikke  har  fundet  et  muligt 
passende  emne  til  celestialt  ægteskab, 
lev  da  for  at  finde  en.  Bed  om  det.  For- 
vent, at  det  vil  ske  efter  Herrens  tids- 
plan. Gå  ikke  på  kompromis  med  jeres 
standarder  på  nogen  måde, 
som  ville  udelukke  den 
velsignelse  på  denne 
eller  den  anden  side 
af  sløret«  (»Modtag 
templets  velsignelser«, 
liahona,  juli  1999, 
s.31).D 


i  Vavau 


Janet  Thomas 

fbni  Tapueluelu  følte  sig  lidt  ensom.  Han  var  den  eneste 
dreng  i  en  familie  med  lutter  piger.  Hans  søstre  voksede 
op  og  fandt  andre  venner  og  interesser.  Han  havde  brug 
for  en  ven. 
En  dag  svømmede  Ifoni,  som  på  det  tidspunkt  var  om- 
kring 13  år,  ved  en  bro  på  den  smukke  ø  Vava'u,  som  er  en  del 
af  den  nordlige  øgruppe  i  Tonga.  Der  var  også  andre  børn,  der 
svømmede  der,  og  Ifoni  fik  øje  på  en  dreng  -  Peter  -  som  var  alene  og  så  lige  så  en- 
som  ud  som  Ifoni  følte  sig.  Ifoni  så  på  Peter  og  tænkte:  Han  har  ikke  nogen  ven,  men 
han  har  brug  for  en.  Og  jeg  har  brug  for  en  ven.  Kort  efter  var  de  uadskillelige  -  bort- 
set fra  når  Ifoni  gik  i  kirke. 

Der  er  tre  stave  og  adskillige  ward  og  grene  på  øen  Vava'u.  Ifoni  er  et  af  man- 
ge medlemmer  i  Tonga,  som  er  vokset  op  i  Kirken.  Han  blev  døbt,  da  han  var 
otte  år,  og  som  diakon  deltager  han  trofast  i  wardets  møder,  udfører  sine  plig- 
ter og  tager  del  i  aktiviteter. 

Hans  nye  ven,  Peter  McLean,  havde  allerede  oplevet  svære  trængsler. 
Hans  far  var  omkommet  på  havet,  da  han  var  ude  at  fiske.  Peter,  hans  søstre, 
Lilika  og  Lei  og  deres  mor  Hainite  var  alene  tilbage.  Peter  indrømmer,  at  han 
havde  det  hårdt.  Hans  tante  overtalte  ham  til  at  melde  sig  ind  på  Saineha 
High  School,  som  er  en  SDH-sponseret  skole,  men  han  følte  sig  uden  for  og 
pjækkede  tit.  Inspektøren  og  lærerne  havde  stor  tålmodighed  med  ham  og 
opfordrede  ham  til  at  vende  tilbage.  Så  traf  han  Ifoni,  og  hans  liv  begyndte 
at  ændre  sig. 

Peter  McLean  (til  venstre)  fik  en  god  ven  i  Ifoni  Tapueluelu.  Deres  venskab 
har  ført  til,  at  de  begge  har  fået  styrket  deres  vidnesbyrd  om  evangeliet. 

Til  venstre:  Ifoni  er  klædt  i  sin 
skoleuniform  fra  Saineha  High 
School.  Til  højre:  Både  Peter  og 
Ifoni  tjener  som  assisterende 
wardssekretærer. 

Efterhånden  som  Peter  og  Ifoni 
blev  bedre  og  bedre  venner,  invite- 
rede Ifoni  ganske  naturligt  Peter 
med  til  alt,  hvad  han  selv  foretog  sig 
-  GUF-aktiviteter,  seminar  og  søn- 
dagens møder.  Til  at  begynde  med 
vidste  Peter  næsten  intet  om  Kirken.  Men  han  havde  en 
god  ven,  som  var  ivrig  efter  at  undervise  ham. 

Ifoni  havde  et  stærkt  vidnesbyrd,  som  var  blevet  yder- 
ligere styrket  af  nogle  ganske  mirakuløse  hændelser  i 
hans  barndom.  Som  otteårig  fægtede  han  med  en  rigtig 
og  meget  skarp  machete.  Ifoni  fik  skadet  sit  ene  øje. 
Lægen  sagde,  at  han  aldrig  ville  komme  til  at  se  med  det 
øje  igen.  Hans  far  og  hans  biskop  gav  ham  en  præste- 
dømmevelsignelse og  bad  om,  at  hvis  det  var  Herrens  vil- 
je, at  hans  øje  da  måtte  blive 


Peter  og  hans  mor 
Hainite  på  verandaen 
foran  deres  hjem. 


helbredt.  Tre  måneder  senere  vendte  synet  tilbage  på 
øjet,  selv  om  arret  stadig  er  der.  Han  var  også  nær  blevet 
dræbt,  da  der  blev  lagt  elektricitet  ind  i  hans  families 
landsby.  Igen  fik  han  en  præstedømmevelsignelse,  og 
hans  liv  blev  reddet.  Som  teenager  tvivler  han 
ikke  på  præstedømmets  magt.  »Da  jeg  modtog  Det  Ar- 
onske Præstedømme,«  siger  Ifoni,  »opfordrede  min  mor 
mig  til  at  være  tro  mod  Herrens  magt.  Det  er  vigtigt  at 
være  ren  og  værdig  til  Det  Aronske  Præstedømme.« 

Og  Ifoni  vidste,  at  Peter  havde  brug  for  de  samme  vel- 
signelser. 

Peter  holdt  af  at  gå  med  til  GUF,  men  han  havde  ikke 
altid  lyst  til  at  tage  med  i  kirke  om  søndagen.  »Hver  søn- 
dag stod  Ifoni  uden  for  huset  og  ventede  på  mig,«  siger 
Peter.  »Han  gav  ikke  op.« 

Så  begyndte  Peters  vidnesbyrd  at  vokse.  Seminar  var 
en  stor  hjælp.  »En  dag  forklarede  læreren,  hvordan  vi 
kan  modstå  Satan  og  udholde  vore  prøvelser  hver  dag,« 
siger  Peter.  »Lære  og  Pagter  10:5  fortæller  om,  at  vi  skal 
bede  så  inderligt,  at  vi  kan  modstå  fristelser.  Jeg  tænker 
altid  på  det  skriftsted.« 

Nu  hvor  Ifoni  og  Peter  er  1 7  år,  ser  de  frem  til  at  tage 
på  mission.  Og  de  bliver  alle  tiders  missionærer.  De  ser 
muligheder,  hvor  andre  ser  vanskeligheder.  For  eksempel 
er  mere  end  halvdelen  af  Vava'us  15.000  indbyggere 
medlemmer  af  Kirken,  påpeger  Peter.  Og  så  spørger  han: 
»Tror  I  ikke,  at  det  er  muligt  at  hjælpe  den  anden  halvdel 
ind  i  Kirken?«  Umiddelbart  synes  der  at  være  mange  hin- 
dringer for  en  sådan  udbredt  omvendelse.  Men  et  enkelt 
blik  på  Peters  og  Ifonis  ansigter  fjerner  enhver  tvivl.  De 
har  tro.  Og  med  en  sådan  tro  er  alt  muligt. 

Mens  de  bereder  sig  på  at  tage  på  mission,  har  deres 
biskop  kaldet  dem  begge  til  at  være  assisterende  wardsse- 
kretærer i  Neiafu  4.  Ward  i  Neiafu  Vest  Stav  i  Vava'u  i 
Tonga.  I  den  kaldelse  bliver  de  bedt  om  at  bruge  15  timer 

Peter  (til  højre),  Ifoni  (i  midten)  og 
deres  gode  ven  Lopeti  stopper  op 
på  molen  i  den  smukke  havn  på 
Vava'u. 

hver  uge  i  kirkebygningen  med  at 
opdatere  medlemslister  og  passe 
Kirkens  haveanlæg. 

Peter  og  Ifoni  betragter  evan- 
geliet som  en  stærk  kraft  for  dem 
selv  og  de  øvrige  folk  på  Vava'u.  Og 
de  ser  frem  til  den  dag,  hvor  de, 
klædt  som  missionærer,  skal  tilbringe 
tiden  med  at  forkynde  evangeliet. 

Peter  forklarer,  at  et  skriftsted,  som 
han  har  lært  til  seminar,  er  blevet  hans 
egen  bøn: 

»Og  vi  beder  dig,  hellige  Fader,  at  dine  tje- 
nere må  gå  ud  af  dette,  iklædt  din  kraft,  og  at  dit 
navn  må  findes  på  dem  og  din  herlighed  omgive 
dem  og  dine  engle  have  befaling  til  at  våge  over  dem; 

og  de  fra  dette  sted  må  bringe  overmåde  store  og 
herlige  budskaber  om  sandheden  til  jordens  yderste  en- 
der, at  de  må  vide,  dette  er  dit  værk,  og  du  har  udstrakt 
din  hånd  for  at  opfylde  det,  som  du  har  talt  ved  profeter- 
nes mund  i  de  sidste  dage«  (L&P  109:22-23). 

Ikke  overraskende  handler  Ifonis  yndlingsskriftsted  om 
at  hjælpe  andre.  Det  findes  i  Lære  og  Pagter  81:5-6,  hvor 
Herren  taler  om  at  være  trofast  og  styrke  »de  svage,  støt 
de  nedhængende  hænder  og  styrk  de  matte  knæ.« 

Og  det  er  nøjagtig,  hvad  Ifoni  gjorde,  da  han  så  en, 
som  havde  brug  for  en  ven.  Hans  venskab  ændrede 
Peters  liv.  Og  resultatet?  To  venner,  som  er  stærke- 
re i  evangeliet,  end  de  ville  have  været  hver  for 
sig.  □ 

Ti/  venstre:  Muhammed  sagde,  at  han  var  kaldet  af 
Allah  (Gud)  gennem  englen  Gabriel,  som  skildret  her 
af  en  muslimsk  kunstner  fra  det  14.  århundrede. 
Herunder:  Muslimerne  mener,  at  Ka'abaen  i  Mekka 
er  et  Guds  hus.  Det  er  den  helligdom,  som  muslimer 
over  hele  verden  vender  ansigtet  mod,  når  de  beder 
fem  gange  dagligt. 

Sidste  dages  helliges  syn  på 

MUHAMMED 


Når  man  betragter  Muhammed  i  lyset  af  det  gengivne 

evangelium,  får  man  en  større  forståelse  af  vor  himmelske 

Faders  kærlighed  til  sine  børn  blandt  alle  folk. 


James  A.  Toronto 

For  nogle  år  siden  fik  jeg  en  op- 
ringning fra  to  medlemmer  af 
Kirken  i  USA,  som  var  blevet 
venner  med  en  muslimsk  nabo  fra  Pa- 
kistan. De  blev  overraskede  over  hans 
svar  til  dem,  da  de  fortalte  ham  om  Jo- 
seph Smiths  første  åbenbaring.  Efter  at 
have  forklaret,  at  muslimer  ikke  aner- 
kender nogen  profeter  efter  Muham- 
med, sagde  han,  at  Joseph  Smiths 
historie  mindede  meget  om  Muham- 
meds. Han  sagde:  »Vi  tror,  at  Muhammed  mødte  et 
himmelsk  sendebud,  som  gjorde  ham  bekendt  med  hans 
nye  kaldelse  som  profet.  Han  fik  åbenbaret  nye  skrifter, 
som  indeholder  Guds  ord  til  menneskeheden,  og  han 
stiftede  et  trossamfund,  som  udviklede  sig  til  en  ver- 
densreligion.« Da  disse  medlemmer  ikke  vidste  ret  me- 
get om  muslimer  eller  islam*  eller  Muhammed,  var  de 
ikke  sikre  på,  hvordan  de  skulle  svare. 

De  spørgsmål,  som  denne  oplevelse  rejser,  er  rele- 
vante for  alle  sidste  dages  hellige  set  i  lyset  af  Kirkens 
globale  vækst  og  de  stadigt  mere  blandede  samfund, 

*  Muslimer  er  tilhængere  af  den  islamiske  tro  (som  betyder  »underkas- 
telse for  Gud«).  De  islamiske  skrifter  indeholdes  i  Quran  (Koranen). 


som  vi  lever  i.  Hvordan  skal  en  sidste 
dages  hellig  stille  sig  til  andre  religio- 
ner, der  gør  krav  på  at  have  guddom- 
meligt inspirerede  profeter,  skrifter, 
åbenbaringer  og  mirakler?  Det  følgen- 
de kan  måske  være  en  hjælp.  Det  byg- 
ger på  den  evangeliske  indsigt,  som  jeg 
har  tilegnet  mig  over  mange  år,  mens 
jeg  boede  og  studerede  i  muslimske 
lande.  Når  vi  betragter  Muhammeds 
rolle  i  den  religiøse  historie  set  ud  fra 
det  gengivne  evangeliums  synspunkt,  får  vi  en  større 
forståelse  af  en  af  historiens  mest  indflydelsesrige  ånde- 
lige ledere.  Det  får  os  også  til  at  forstå  vor  himmelske 
Faders  kærlighed  til  sine  børn  blandt  alle  folk  og  giver 
os  principper,  som  kan  vejlede  os,  når  vi  knytter  ven- 
skaber med  venner  og  naboer  af  en  anden  tro. 

Herover:  I  stedet  for  at  gengive  Allah  eller  Muhammed 
i  menneskeskikkelse  anvender  muslimsk  religiøs  kunst 
geometriske  figurer  og  skriftformer,  som  repræsente- 
rer islams  guddommelige  og  profetiske  lærdomme. 
Her  ser  vi  Guds  navn  (Allah)  skrevet  på  arabisk,  som 
er  Koranens  originalsprog. 

TANKER  OM  VENSKABER  PÅ  TVÆRS  AF  RELIGIONERNE 

Præsident  Gordon  B.  Hinckley  har  gentagne  gange 
gjort  sig  til  talsmand  for  åben  dialog  og  gensidig  re- 
spekt i  omgangen  med  folk  af  en  anden  tro.  Han  har 
opfordret  Kirkens  medlemmer  til  at  »udvikle  en  ånd  af 
positiv  taknemlighed«  for  dem,  der  tilhører  en  anden 
tro,  politisk  eller  filosofisk  opfattelse.  Og  han  tilføjede, 
at  »vi  går  bestemt  ikke  på  kompromis  med  vores  teo- 
logi« ved  det.  Han  har  givet  os  dette  råd:  »Vis  respekt 


for  andre  menneskers  holdninger  og  følelser.  Aner- 
kend deres  dyder,  men  lad  være  med  at  kigge  efter  de- 
res fejl.  Se  efter  deres  stærke  sider  og  dyder,  så  vil  du 
finde  styrke  og  dyder,  som  du  selv  kan  have  brug  for.«1 
Præsident  Hinckleys  holdning  til  gensidig  forståelse 
mellem  religionerne  bygger  på  grundlæggende  evange- 
liske principper  -  ydmyghed,  barmhjertighed,  respekt 
for  evige  sandheder  og  anerkendelse  af  Guds  kærlighed 
til  alle  mennesker  -  sådan  som  Jesus  Kristus  og  både 


Indsat:  En  af  islams  fem  søjler  er  pilgrimsfærden  til  Mekka.  Denne  illustration  fra  det  13.  århundrede  viser 
pilgrimme  på  vej  til  Mekka.  Herunder:  Udsigt  over  Den  Store  Moske  i  Mekka  og  Ka'abaen  (i  midten),  som  det 
ser  ud  i  dag.  Muslimer  betragter  Mekka  som  verdens  helligste  by. 

fortidige  og  nutidige  profeter  har  belært  om.  Frelseren 
har  gentagne  gange  bekræftet  vor  himmelske  Faders 
uendelige  omsorg  for  hver  af  hans  sønners  og  døtres  vel- 
befindende, som  vi  ser  det  i  lignelsen  om  det  mistede  får 
(se  Luk  15).  I  lignelsen  om  den  barmhjertige  samarita- 
ner belærte  han  om,  at  et  af  kendetegnene  på  sande 
disciple  er  det,  at  man  behandler  andre  venligt  og 
medfølende  trods  politiske,  racemæssige  eller  religiøse 
forskelle  (se  Luk  10:25-37).  Han  fordømte  intolerance 
og  stridigheder  mellem  religiøse  grupper  og  tendensen 
til  at  fremhæve  egne  dyder  og  nedgøre  andres  åndelige 
status.  I  en  lignelse  rettet  til  dem,  der  »stolede  på,  at  de 
selv  var  retfærdige,  og  som  foragtede  alle  andre«,  for- 
dømte Jesus  farisæeren,  som  bad:  »Gud,  jeg  takker  dig, 
fordi  jeg  ikke  er  som  andre  mennesker«  og  roste  den  yd- 
myge tolder,  der  tryglede:  »Gud,  vær  mig  synder  nådig« 
(se  Luk  18:9-14). 

Mormons  Bog  forkynder,  at  vor  himmelske  Fader 
»ihukommer  alle  folk,  i  hvilket  land  de  end  befinder  sig 
...  og  hans  inderlige  barmhjertighed  dækker  hele  jor- 
den« (Alma  26:37;  se  også  1  Nephi  1:14).  Fordi  Herren 
elsker  alle  sine  børn,  har  han  sørget  for  åndeligt  lys  til  at 
lede  og  berige  dem.  Ældste  Orson  F.  Whitney  (1855- 
1931)  fra  De  Tolv  Apostles  Kvorum  bemærkede,  at 
Gud  »bruger  ikke  kun  sit  pagtsfolk,  men  også  andre 
mennesker  til  at  fuldende  et  værk,  der  er  formidabelt, 
storslået  og  totalt  set  for  anstrengende  til,  at  denne  lille 
håndfuld  hellige  kan  udføre  det  alene«.2 

Ældste  B.H.  Roberts  (1857-1933)  fra  De  Halvfjerds 
har  også  talt  om  denne  lære:  »Skønt  Jesu  Kristi  Kirke  af 
Sidste  Dages  Hellige  er  oprettet  for  at  undervise  men- 
nesker, og  selv  om  den  er  et  af  de  redskaber,  som  Gud 
anvender  til  at  gøre  sin  sandhed  kendt,  er  han  dog  ikke 
begrænset  til  den  institution  i  den  henseende,  hverken 
hvad  angår  tid  eller  sted.  Gud  oprejser  kloge  mænd  og 
profeter  her  og  der  blandt  menneskenes  børn  af  deres 
eget  sprog  og  nationalitet,  som  så  taler  til  dem  gennem 
midler,  som  de  kan  forstå  ...  Alle  store  lærermestre, 


Ældste  Neal  A.  Maxwell  fra  De  Tolv  Apostles  Kvorum 
(yderst  til  højre)  og  professor  Daniel  C.  Peterson  fra 
Brigham  Young  University  (yderst  til  venstre)  med 
muslimske  ledere  ved  en  reception,  som  blev  afholdt 
den  10.  februar  2000  i  FN-bygningen  i  New  York  City 
til  ære  for  den  islamiske  oversættelseserie. 

blandt  alle  folk  og  til  alle  tider,  er  Guds  tjenere.  De  er 
inspirerede  mænd,  der  er  udpeget  til  at  undervise  Guds 
børn  i  overensstemmelse  med  de  omstændigheder,  som 
de  befinder  sig  i.«3 

Profeten  Joseph  Smith  (1805-1844)  talte  ofte  ind- 
gående over  emnet  Guds  altomfattende  kærlighed  og 
påpegede  behovet  for  at  være  åben  over  for  alle  tilgæn- 
gelige kilder  til  lys  og  kundskab.  »Et  af  >  mor  monismens  < 
herlige  og  fundamentale  principper,«  sagde  han,  »er  at 
modtage  sandheden,  ligegyldigt  hvor  den  kommer  fra.«4 
Profeten  formanede  Kirkens  medlemmer  til  at  »samle 
alle  de  gode  og  sande  principper  i  verden  og  bevare  dem 
som  en  skat.«5 

Kirkens  ledere  har  gentagne  gange  opmuntret  med- 
lemmerne til  at  knytte  gode  venskaber  med  folk,  som 
tilhører  andre  trossamfund,  ved  at  anerkende  de  ånde- 
lige sandheder,  som  andre  besidder  og  lægge  vægt  på 
lighedspunkter  i  tro  og  levevis.  Kirkens  ledere  belærer 
os  om  at  være  uenige  uden  at  være  ubehagelige.  Ældste 
Bruce  R.  McConkie  (1915-1985)  fra  De  Tolv  Apostles 
Kvorum  talte  om  dette  emne  til  sidste  dages  hellige  og 
medlemmer  af  andre  trossamfund  ved  en  områdekonfe- 
rence på  Tahiti:  »Behold  al  den  sandhed  og  alt  det  go- 
de, I  har.  Opgiv  ikke  noget  sundt  eller  godt  princip. 

Forlad  ikke  nogen  tidligere  standard,  der  er  god,  retfær- 
dig og  sand.  Vi  tror  på  enhver  sandhed,  der  findes  i  en- 
hver kirke  i  hele  verden.  Men  vi  siger  også  dette  til  alle 
mennesker:  Kom  og  tag  det  yderligere  lys  og  den  yderli- 
gere sandhed,  som  Gud  har  gengivet  i  vor  tid.  Jo  mere 
sandhed  vi  har,  jo  større  er  vores  glæde  her  og  nu;  jo 
mere  sandhed  vi  modtager,  jo  større  er  vores  belønning 
i  evigheden.«6 

Under  oktoberkonferencen  1991  sagde  præsident 
Howard  W  Hunter,  som  dengang  var  præsident  for  De 
Tolv  Apostles  Kvorum:  »Som  medlemmer  af  Jesu  Kristi 
Kirke  søger  vi  at  føre  al  sandhed  sammen.  Vi  søger  at  ud- 
vikle cirklen  af  kærlighed  og  forståelse  blandt  alle  jordens 
folk.  Derved  bestræber  vi  os  på  at  oprette  fred  og  lykke,  ik- 
ke blot  blandt  kristne,  men  blandt  hele  menneskeheden.«7 

På  samme  måde  citerede  ældste  Russell  M.  Nelson  fra 
De  Tolv  Apostles  Kvorum  en  offentlig  erklæring  fra  Det 
Første  Præsidentskab  og  De  Tolv  Apostles  Kvorum  i  ok- 
tober 1992,  som  opfordrede:  »Vi  beder  alle  mennesker 
overalt  om  atter  at  støtte  op  om  de  hævdvundne  idealer 
-  tolerance  og  gensidig  respekt.  Vi  tror  oprigtigt,  at  når 
vi  anerkender  hinanden  og  viser  hensyn  og  barmhjertig- 
hed, vil  vi  opdage,  at  vi  alle  kan  leve  fredeligt  sammen 

Faste  i  dagtimerne  under  Ramadan-måneden  er  en 
anden  af  islams  fem  søjler.  Her  indtager  en  familie  i 
Bahrain  et  morgenmåltid  før  daggry. 


på  trods  af  de  største  forskelle.«  Derpå  tilføjede  han: 
»Denne  erklæring  er  en  nutidig  bekræftelse  af  profeten 
Josephs  tidligere  bøn  om  tolerance.  Samlet  kan  vi  reage- 
re. Sammen  kan  vi  stå,  intolerante  over  for  overtrædel- 
ser, men  tolerante  over  for  mennesker  med  anderledes 
meninger,  som  de  betragter  som  hellige.  Vore  elskede 
brødre  og  søstre  over  hele  verden  er  alle  Guds  børn.«8 

SIDSTE  DAGES  HELLIGES  INTERESSE  FOR  MUHAMMED 

Et  af  de  bemærkelsesværdige  eksempler  på  de  sidste 
dages  helliges  ønske  om  at  skatte  sande  principper  er 
den  beundring,  som  Kirkens  ledere  gennem  tiden  har 
udtrykt  for  Muhammeds  åndelige  bidrag. 

Så  tidligt  som  i  1855,  i  en  tid,  hvor  næsten  al  kristen 
litteratur  latterliggjorde  Muhammed,  holdt  ælds terne 
George  A.  Smith  (1817-1875)  og  Parley  P  Pratt  (1807- 
1857)  fra  De  Tolv  Apostles  Kvorum  lange  prædikener, 
som  viste  en  præcis  og  velafbalanceret  opfattelse  af  isla- 
misk historie,  og  som  omtalte  Muhammeds  lederskab  i 
meget  rosende  toner.  Ældste  Smith  bemærkede,  at  Mu- 
hammed »nedstammede  fra  Abraham  og  uden  tvivl  var 
oprejst  af  Gud  i  den  hensigt«  at  prædike  imod  afguds- 
dyrkelse. Han  nærede  stor  sympati  for  muslimerne,  der 
ligesom  de  sidste  dages  hellige  havde  svært  ved  at  opnå 
»en  hæderlig  historieskrivning«.  Ældste  Pratt,  som  tal- 
te bagefter,  gav  udtryk  for  sin  beundring  for  Muham- 
meds lærdomme  og  sagde,  at  »generelt  set  ...  har 
[muslimerne]  bedre  moral  og  bedre  institutioner  end 
mange  kristne  nationer«.9 

Sidste  dages  helliges  anerkendelse  af  Muhammeds 
rolle  i  historien  ses  også  i  en  erklæring  om  Guds  kærlig- 
hed til  hele  menneskeheden,  som  Det  Første  Præsi- 
dentskab udsendte  i  1978.  Denne  proklamation  nævner 
specifikt  Muhammed  som  en  af  »verdens  store  religiøse 
ledere«,  som  modtog  »en  del  af  Guds  lys«,  og  bekræfter, 
at  »moralske  sandheder  blev  givet  til  [disse  ledere]  af 
Gud  for  at  oplyse  hele  nationer  og  bibringe  den  enkelte 
en  større  forståelse.«10 

I  de  senere  år  har  respekten  for  Muhammeds  åndeli- 
ge arv  og  for  det  islamiske  samfunds  religiøse  værdier 
ført  til  en  øget  kontakt  og  et  større  samarbejde  mellem 
sidste  dages  hellige  og  muslimer  verden  over.  Dette 
samarbejde  skyldes  især  tilstedeværelsen  af  sidste  dages 
hellige  forsamlinger  i  områder  som  Middelhavets  østli- 
ge kystegne,  Nordafrika,  den  Persiske  Golf  og  Sydøstasi- 
en. Kirken  har  anerkendt  islamiske  love  og  traditioner, 
som  forbyder  omvendelse  af  muslimer  til  andre  tros- 
samfund, ved  at  føre  en  ikke -forkyndelsespoli tik  i  de 
islamiske  lande  i  Mellemøsten. 

Og  dog  ses  der  adskillige  eksempler  på  dette  samar- 
bejde, blandt  andet  muslimske  lederes  besøg  i  Kirkens 
hovedsæde  i  Salt  Lake  City;  muslimernes  anvendelse  af 
Kirkens  konservesfabrikker  til  fremstilling  af  halal- 
fødevarer  (rituelt  rensede  madvarer);  Kirkens  huma- 
nitære bistand  og  katastrofehjælp  til  overvejende 
muslimske  områder  som  Jordan,  Kosovo  og  Tyrkiet; 

Muslimsk  procentdel 
af  staternes  befolkning 

~     '■    86-100 


Indonesien 


ISLAMS  VERDEN 

Verdens  befolkningsfordeling 


66-85 
36-65 
16-35 
5-15 


Nordamerika  og  Sydamerika  er  ikke  vist.  Nord- 
amerika har  ca.  syv  millioner  muslimer  eller  2,3  % 
af  befolkningen.  Sydamerika  har  omtrent  en  million 
muslimer  eller  2  %  af  befolkningen.  Til  venstre: 
Malajiske  børn  studerer  Koranen. 

uddannelsesaftaler  mellem  Brigham  Young  University 
og  forskellige  skoler  og  statslige  institutioner  i  den  isla- 
miske verden;  eksistensen  af  en  muslimsk  studenterfor- 
ening på  BYU;  og  et  øget  samarbejde  mellem  Kirken  og 
islamiske  organisationer,  som  værner  om  de  traditio- 
nelle familieværdier  verden  over.11  Den  nylige  søsættel- 
se  af  den  islamiske  oversættelsesserie,  som  er  sponseret 
af  BYU  og  Kirken  i  fællesskab,  har  medført  mange  vig- 
tige udvekslinger  mellem  muslimske  leder  og  sidste  da- 
ges hellige  ledere.  En  muslimsk  ambassadør  ved  FN  har 
forudsagt,  at  denne  oversættelsesserie  »kommer  til  at 
spille  en  væsentlig  rolle  i  Vestens  stræben  efter  at  for- 
stå islam  bedre.«12 

Disse  eksempler  på  sidste  dages  helligt-muslimsk  sam- 
arbejde, viser,  sammen  med  Kirkens  oprettelse  af  to  cen- 
tre for  uddannelsesmæssig  og  kulturel  udveksling  i 
Mellemøsten  (Jerusalem  og  Amman)  i  1989,  den  traditi- 
onelle respekt  for  islam,  som  Kirkens  ledere  har  udvist  li- 
ge fra  den  tidligste  tid.  Disse  aktiviteter  er  et  håndgribeligt 
bevis  på  de  sidste  dages  helliges  ønske  om  at  fremme  en 
større  forståelse  for  den  muslimske  verden,  og  de  viser 


,  s    "    :  ? 


Kirkens  mulige  rolle  som  bro  over  den  kløft,  der  historisk 
set  har  eksisteret  mellem  muslimer  og  kristne.  En  egyptisk 
minister,  som  var  bekendt  med  lighedspunkterne  mellem 
muslimer  og  sidste  dages  hellige,  sagde  engang  til  ældste 
Howard  W  Hunter  fra  De  Tolv  Apostles  Kvorum,  at 
»hvis  der  skal  bygges  bro  mellem  kristendommen  og 
islam,  så  skal  den  bygges  af  mormonkirken.«13 

MUHAMMEDS  LIV 

Hvem  var  så  Muhammed,  og  hvad  er  det  ved  hans  liv 
og  lære,  som  har  vakt  Kirkens  lederes  interesse  og  beun- 
dring? Hvilke  stærke  sider  og  dyder  finder  vi  blandt  mus- 
limerne, som  vi,  sådan  som  præsident  Hinckley  har 
foreslået,  kan  berige  vores  eget  åndelige  liv  med? 

Her  ved  indgangen  til  det  21.  århundrede  står  islam 
som  en  af  de  største  og  hurtigst  voksende  religioner  i  ver- 
den. Der  er  i  dag  over  en  milliard  muslimer  (det  er 
næsten  en  femtedel  af  verdens  befolkning) .  Muslimerne 
bor  hovedsageligt  i  Sydøstasien,  Indien,  Mellemøsten  og 
Nordafrika,  og  der  er  store  muslimske  befolkningsgrupper 
i  Europa  og  Nordamerika.  Nogle  beregninger  antyder,  at 


islam  bliver  den  mest  folkerige  religion  i  verden  i  den 
første  halvdel  af  dette  nye  århundrede.  Rødderne  til  den- 
ne dynamiske  og,  for  nogle  mennesker,  misforståede  reli- 
giøse bevægelse  kan  spores  14  århundreder  tilbage  til  den 
ydmyge  begyndelse  og  det  grundlæggende  virke,  som  ud- 
førtes af  Muhammed,  der  af  muslimerne  betragtes  som 
den  sidste  i  en  lang  række  af  profeter,  som  Gud  har  sendt 
for  at  udbrede  islam  til  hele  verden. 

Muhammed  (på  arabisk  »den  lovpriste«)  blev  født 
570  e.v.t.14  i  Mekka,  en  fremgangsrig  by,  som  var  cen- 
trum for  karavanehandlen  og  de  religiøse  pilgrimsrejser 
på  den  nordvestlige  del  af  den  arabiske  halvø.  Han  blev 
forældreløs  som  barn  og  levede  i  fattigdom  som  ung. 
Han  arbejdede  som  hyrde  for  sin  familie  og  sine  naboer, 
en  beskæftigelse,  som  gav  ham  god  tid  og  ensomhed  til 
at  overveje  livets  dybere  spørgsmål.  Muhammed  vandt 
ry  i  samfundet  for  at  være  en  pålidelig  mægler  og  freds- 
stifter, som  denne  beretning  viser: 

»På  et  tidspunkt  besluttede  koreishitterne  [Muham- 
meds stamme]  at  ombygge  ka'abaen  [en  helligdom]  og 
ændre  på  stensætningen  ovenpå  fundamentet.  I  et  af 


Islam  er  i  hastig  vækst  overalt  i  verden,  som  det  ses  af  denne  store,  nye  moske  i  Rom. 


hjørnerne  havde  de  i  sinde  at  anbringe  den  sorte  sten, 
men  de  kunne  ikke  blive  enige  om,  hvem  der  skulle  ha- 
ve æren  af  at  anbringe  den  der.  De  ville  være  kommet 
voldsomt  op  at  skændes,  hvis  ikke  [Muhammed]  den 
unge  mand,  som  de  alle  beundrede  og  stolede  på,  var 
kommet  forbi.  De  bad  [ham]  ...  om  at  afgøre  striden. 
Han  sagde,  at  de  skulle  brede  en  stor  kappe  ud  og  lægge 
den  sorte  sten  i  midten.  Det  gjorde  de.  Så  bad  han  en 
mand  fra  hver  af  de  fire  klaner,  som  deltog  i  striden,  om 
at  tage  fat  i  hvert  sit  hjørne  af  kappen.  På  den  måde  fik 
de  alle  del  i  æren  af  at  bære  stenen.«15 

I  en  alder  af  25  år  giftede  Muhammed  sig  med  enken 
Kadidja,  som  var  15  år  ældre  end  han  og  en  velhavende 
karavanekøbmand.  Hun  kendte  hans  ry  for  hæderlighed 
og  flid,  og  det  var  hende,  der  friede,  hvilket  førte  til  et 
vellykket  og  lykkeligt  ægteskab,  som  resulterede  i  fire 
døtre  og  to  sønner.  De  næste  15  år  hjalp  Muhammed 
Kadidja  med  at  drive  familieforetagendet  og  opdrage  de- 
res familie.  I  den  periode  drog  han  ofte  ud  i  ørkenen  for 
at  være  alene,  bede,  meditere  og  tilbede  Gud.  Han  brød 
sig  ikke  om  den  korruption,  afgudsdyrkelse  og  sociale 
uretfærdighed,  som  herskede  i  Mekka.  Han  søgte  efter 
en  højere  sandhed,  som  kunne  skabe  fred,  retfærdighed 
og  åndelig  udvikling  for  ham  og  hans  folk. 

I  610  e.v.t.,  da  han  fyldte  40  år,  nåede  hans  åndelige 
søgen  og  forberedelse  et  klimaks.  Ifølge  islamisk  historie 
befandt  Muhammed  sig  en  aften  på  bjerget  Hira  i 
nærheden  af  Mekka,  hvor  han  bad  og  mediterede,  da 
englen  Gabriel  viste  sig  for  ham  for  at  overbringe  et  bud- 
skab fra  Gud  (på  arabisk  Allah).16  Tre  gange  befalede 
englen  Muhammed:  »Læs!  I  Herrens  navn,  som  forme- 
de mennesket  af  en  igle-lignende  klump.  Forkynd!  Og 
din  Herre  er  Den  Ædleste.  Han,  der  lærte  mennesket  at 
bruge  pennen  -  lærte  mennesket,  hvad  det  (førhen)  ik- 
ke vidste«  (Qur'an96:l-5).17 

Over  en  periode  på  22  år,  fra  610  e.v.t.  til  sin  død  i 
632,  modtog  Muhammed  budskaber,  som  han  sagde  var 
fra  Allah  med  Gabriel  som  mellemmand.  Han  lærte  dem 


udenad  og  reciterede  dem  mundtligt  for  sine  disciple. 
Disse  mundtlige  reciteringer  af  Allahs  sind  og  vilje  om- 
tales samlet  som  al- Qur  'an  (»recitation«)  af  muslimerne. 
Men  Muhammeds  fordømmelse  af  afgudsdyrkelse,  poly- 
teisme, drab  af  pigebørn  og  andre  religiøse  og  sociale  on- 
der mødte  voldsom  modstand  i  Mekka.  I  denne  tidlige 
periode  blev  hans  budskab  forkastet  i  Mekka,  og  han  og 
hans  lille  gruppe  af  troende,  hvoraf  de  fleste  var  familie 
og  venner,  blev  udstødt,  forfulgt  og  sågar  torteret. 

Så  ankom  en  gruppe  mænd  fra  byen  Yatrib  og  bad  Mu- 
hammed om  at  virke  som  mægler  i  en  strid,  som  truede 
med  at  splitte  deres  by.  Muhammed  så  her  en  mulighed 
for  at  lindre  sine  tilhængeres  lidelser,  og  han  gik  ind  på  at 
forlade  Mekka.  Først  sendte  han  sine  tilhængere  af  sted, 
og  senere  drog  han  selv  til  byen,  der  derefter  blev  kendt 
som  Madinat  an-Nabi  (»Profetens  by«)  eller  slet  og  ret 
Medina.  Denne  udvandring  (arabisk  hedjra)  fra  Mekka  til 
Medina  fandt  sted  i  622  e.v.t.,  det  år,  der  danner  ud- 
gangspunkt for  den  muslimske  tidsregning.  Muslimerne  så 
i  hedjra'en  et  vendepunkt  i  profetens  liv  og  det  muslimske 
samfunds  beskaffenhed.  Fra  at  have  været  en  forkastet 
prædikant  blev  Muhammed  en  statsmand,  lovgiver,  dom- 
mer, lærer  og  hærfører.  I  Medina  nød  muslimerne  frihed 
til  at  grundfæste  sig,  udvikle  regerings-  og  uddannelsesin- 
stitutioner og  blive  et  fremgangsrigt  samfund,  hvor  de  i 
Mekka  havde  været  en  forfulgt  religiøs  minoritet. 

Nogle  få  år  efter  hedjra'en  vendte  Muhammed  tilba- 
ge til  Mekka,  hvor  hans  lære  langsomt  blev  antaget.  I 
dag  betragtes  Mekka  af  muslimerne  som  islams  åndeli- 
ge centrum  og  dens  helligste  by,  mens  Medina  er  den 
næsthelligste  og  Jerusalem  den  tredjehelligste. 

I  632  døde  Muhammed  uventet  i  en  alder  af  62  år  ef- 
ter en  kortvarig  febersygdom.  Uanset  hvordan  man  ser  på 
det,  havde  Muhammed  fænomenal  succes,  selv  om  hans 
navn  og  bedrifter  har  været  årsag  til  debat  i  den  vestlige 
civilisation.  Men  i  den  sidste  halvdel  af  det  20.  århun- 
drede er  de  ikke -muslimske  historikere  blevet  mere  ob- 
jektive og  positive,  og  de  anerkender,  at  Muhammeds 

bedrifter  både  på  det  religiøse  og  det  politiske  område  ga- 
ranterer ham  en  plads  som  en  af  de  mest  betydningsfulde 
skikkelser  i  historien. 

I  modsætning  til  den  vestlige  civilisations  unuancere- 
de billede  af  Muhammed  som  de  kristnes  fjende,  tegner 
muslimske  kilder  et  billede  af  en  mand,  som  var  kendt  for 
stor  ydmyghed,  venlighed,  godt  humør,  gavmildhed  og  en 
enkel  smag.  Skønt  han  ofte  smilede,  siges  det,  at  han 
sjældent  lo,  for  som  en  berømt  hadith  (beretning  om  Mu- 
hammeds ord  eller  gerninger)  siger:  »Hvis  I  vidste,  hvad 
jeg  ved,  ville  I  græde  meget  og  kun  le  lidt.«  Hans  milde 
humor  kommer  til  udtryk  i  følgende  historie:  »En  dag 
kom  en  lille,  gammel  kone  hen  til  ham  og  spurgte,  om 
stakkels,  gamle  kvinder  også  kom  i  paradis.  >Nej,<  svare- 
de han,  >der  er  ingen  gamle  koner  i  paradis  !<  Da  han  så 
hendes  bedrøvede  ansigt,  sagde  han  smilende:  >De  for- 
vandles alle  i  paradis,  for  der  er  alle  ungdommelige! <« 

Han  gav  kloge  og  praktiske  råd  til  sine  tilhængere.  Da 
en  mand  spurgte  ham,  om  han  skulle  binde  sin  kamel,  når 
han  nu  stolede  på  Guds  hjælp  og  beskyttelse.  Muhammed 
svarede:  »Bind  først  kamelen,  og  stol  så  på  Gud.«  Nogle 
beretninger  fortæller,  at  Muhammeds  familie  var  fattig  og 
ofte  sultede,  tit  havde  de  kun  råd  til  groft  brød.  Hans  ud- 
talelse: Faqri  fakhri  (»Mit  armod  er  min  stolthed«)  afslører 
hans  glæde  ved  de  enkle  fornøjelser,  og  denne  udtalelse 
blev  senere  gjort  til  valgsprog  for  muslimske  asketer.  Han 
var  især  glad  for  børn  og  lod  sine  to  børnebørn  kravle 
rundt  på  sin  ryg,  mens  han  bad  bønner.  En  mand  kritise- 
rede ham  engang  for  at  kysse  sit  barnebarn  Hasan  ved  at 
sige:  »Jeg  har  ti  sønner,  men  jeg  har  aldrig  kysset  nogen  af 
dem.«  Muhammed  svarede:  »Den,  der  ikke  viser  barm- 
hjertighed, skal  ikke  modtage  barmhjertighed.«18 

I  sin  sidste  tale  i  moskeen  i  Medina  den  dag  han  dø- 
de, udviste  Muhammed  ydmyghed  og  storsind,  da  han 
tog  afsked  med  sit  trossamfund  efter  mere  end  30  års 
opofrelse  på  deres  vegne:  »Hvis  der  er  nogen,  hvis  ære 
jeg  har  krænket,  så  er  jeg  parat  til  at  svare  for  det.  Hvis 
jeg  uretmæssigt  har  påført  nogen  fysisk  overlast,  er  jeg 


rede  til  at  bøde  for  det.  Hvis  jeg  skylder  nogen  noget,  så 
er  mit  armod  her,  og  han  kan  blot  tage  for  sig  af  det  . . . 
Ingen  skal  kunne  sige:  Jeg  frygter  Guds  budbringers 
fjendskab  og  vrede.  <  Jeg  bærer  ikke  nag  mod  nogen. 
Den  slags  er  i  modstrid  med  min  natur  og  mit  tempera- 
ment. Jeg  afskyer  det  i  den  grad.«19 

Med  dette  billede  af  Muhammed  i  tankerne  kan  vi 
bedre  forstå,  hvorfor  muslimerne  velsigner  hans  navn, 
påberåber  sig  hans  navn  i  deres  samtaler  og  fejrer  hans  fød- 
selsdag. Troende  muslimer  stræber  efter  at  efterligne  hans 
eksempel  i  alle  livets  forhold:  Påklædning,  soignering, 
bordskik,  religiøse  ritualer  og  godgørenhed  mod  andre. 

MUHAMMEDS  LÆRE 

Islamisk  livsførelse  er  bygget  op  omkring  fem  grund- 
principper, som  er  opridset  i  generelle  vendinger  i  Kora- 
nen og  uddybes  i  Muhammeds  lære  og  skikke  (arabisk 
sunna).  Disse  fem  søjler  er  trosbekendelsen,  bøn,  almis- 
ser, faste  og  pilgrimsfærd  til  Mekka.  Nogle  få  eksempler 
på  Muhammeds  lære  om  gavmildhed  og  faste  illustrerer 
hans  lærdomme  og  hans  centrale  rolle  i  en  muslims  liv. 

Princippet  om  almisser  skal  sikre  omsorg  for  de  fatti- 
ge og  fremme  medfølelsen  blandt  de  troende.  Koranen 
siger,  at  gavmildhed  og  medfølelse,  og  ikke  mekanisk 
overholdelse  af  ritualer,  gør  en  værdig  i  Guds  øjne 
(2:177).  Muhammeds  ord  viser  klart,  hvordan  man  vi- 
ser barmhjertighed: 

»Ingen  af  jer  er  [sande]  troende,  før  han  ønsker  det 
samme  for  sin  bror,  som  han  ønsker  for  sig  selv.« 

»Hvert  eneste  af  et  menneskes  lemmer  skal  udføre 
gode  gerninger  hver  dag  solen  står  op:  At  handle  ret- 
skaffent mellem  to  mennesker  er  en  god  gerning;  at 
hjælpe  en  mand  op  på  hans  hest  eller  løfte  hans  ejende- 
le op  på  den  er  en  god  gerning;  et  godt  ord  er  en  god  ger- 
ning; hvert  skridt  du  tager  til  bøn  er  en  god  gerning;  og 
at  fjerne  en  farlig  genstand  fra  vejen  er  en  god  gerning.« 

»Gode  gerninger  skyller  synd  bort,  som  vand  slukker 
ild.« 

»At  smile  til  en  anden  er  en  god  gerning.« 

»Den,  der  sover  på  fuld  mave,  skønt  han  ved,  at  hans 
nabo  er  sulten,  [er  ikke  troende].«20 

Muslimerne  mener,  at  fasten  tjener  to  formål:  At  frem- 
me en  tilstand  af  ydmyghed  og  underkastelse  over  for 
Gud,  og  at  skabe  medfølelse  og  omsorg  for  samfundets  fat- 
tige. Således  går  faste  og  almisser  hånd  i  hånd:  Selvfor- 
nægtelse er  ikke  fuldstændig,  uden  at  man  giver  afsig  selv. 

Jeg  blev  mindet  om  dette  princip  blandt  muslimer 
og  den  store  indflydelse,  som  Muhammeds  eksempel 
har  på  deres  liv,  da  jeg  boede  i  Kairo  i  Egypten  under 
den  hellige  fastemåned,  Ramadanen.21  Min  familie  og 


jeg  blev  indbudt  af  en  muslimsk  ven,  Nabil,  til  at  del- 
tage i  hans  families  aftensmåltid,  da  de  afsluttede  deres 
faste.  Da  vi  trådte  ind  i  deres  beskedne  lejlighed  i  et  af 
Kairos  fattigste  kvarterer,  lagde  jeg  mærke  til,  at  et  af 
værelserne  var  fyldt  med  adskillige  kvinder  og  deres 
børn.  De  sad  alle  sammen  på  gulvet  med  mad  bredt  ud 
foran  sig  på  en  dug,  mens  de  stille  ventede  på  det  kald 
til  bøn,  som  markerede  afslutningen  på  dagens  faste. 
Da  jeg  spurgte,  om  det  var  hans  slægtninge,  svarede 
Nabil:  »Nej,  jeg  kender  ikke  nogen  af  dem.  Det  er  vo- 
res skik  at  invitere  fremmede,  som  ikke  har  råd  til  or- 
dentlig mad,  ind  fra  gaden,  så  de  kan  tage  del  i  vores 


Den  vigtigste  religiøse  højtid  i  den  islamiske  verden  er  offermåltidet,  som  markerer  afslutningen  på  pilgrims- 
færden. Her  er  tusinder  af  muslimer  samlet  i  Badshani-moskeen  i  Lahore  i  Pakistan  for  at  fejre  denne  højtid. 


ramadan-måltid.  Det  gør  vi,  fordi  det  var  vores  profet  bemærkede  han:  »Gud  er  kilden  til  lys  i  himlen  og  på  jor- 
Muhammeds  skik.«  den.  Det  tror  vi  ligesom  I.  Vi  modsætter  os  den  sekulære 
Jeg  blev  dybt  rørt  over  min  muslimske  vens  uselviskhed  verden.  Vi  tror,  ligesom  I,  at  livet  har  en  mening  og  et  for- 
og  omsorg  for  de  fattige,  og  det  gjorde  mig  meget  ydmyg  mål  . . .  Vi  ærer  familien  som  institution  ...  Vi  hylder  jer 


at  se  hans  gode  eksempel  i  at  efterleve  et 
princip,  som  jeg  havde  lært  fra  Bibelen 
mange  år  tidligere,  men  sjældent  gjort 
særlig  meget  ud  af:  »Når  du  indbyder  til 
frokost  eller  middag,  så  undlad  at  indby- 
de dine  venner,  dine  brødre,  dine  slægt- 
ninge eller  dine  rige  naboer  . . .  når  du  vil 
holde  en  fest,  så  indbyd  fattige,  vanføre, 
lamme  og  blinde.  Da  skal  du  være  salig, 
for  de  har  ikke  noget  at  give  dig  til 
gengæld«  (Luk  14:12-14). 

ET  SIDSTE  DAGES  HELLIGT  SYNSPUNKT 

Hvordan  skal  sidste  dages  hellige  så 
se  på  det  muslimske  samfund?  Den  mest 
gavnlige  indfaldsvinkel  er  at  se  på  de 
sandheder  og  værdier,  som  vi  har  til  fæl- 
les med  vore  muslimske  brødre  og  søstre, 
samtidig  med  at  vi  høfligt  anerkender,  at 
der  er  teologiske  forskelle.  Sidste  dages 
hellige  kan  bestemt  ikke  være  enige  med 
de  islamiske  læresætninger,  som  fornæg- 
ter Jesu  Kristi  guddommelighed,  beho- 
vet for  nutidige  profeter  eller  princippet 
om  evig  udvikling.  Men  ved  at  være  ydmyge  og  åbne  over 
for  åndeligt  lys,  uanset  hvor  vi  finder  det,  kan  vi  drage 
nytte  af  muslimernes  religiøse  indsigt  og  bekræfte  ligheds- 
punkter såsom  tro,  bøn,  faste,  omvendelse,  barmhjertig- 
hed, ærbarhed  og  stærke  familier  som  hjørnestenene  for 
den  enkeltes  åndelighed  og  samfundslivet.22 

Ved  et  møde  med  fremtrædende  muslimske  ledere  ret- 
tede ældste  Neal  A.  Maxwell  fra  De  Tolv  Apostles  Kvo- 
rum  fokus  på  mormonernes  og  muslimernes  fælles 
åndelige  arv.  Efter  at  have  citeret  et  vers  fra  Koranen 


Hvert  år  besøger  to  millioner 
pilgrimme  fra  hele  verden 

Mekka.  Denne  pilgrims 
nationalitet  og  klædedragt 
afspejler  islams  multi- 
kulturelle verden. 


for  jeres  omsorg  for  familien  . . .  gensidig 
respekt,  venskab  og  kærlighed  er  dyreba- 
re i  vore  dages  verden.  Vi  nærer  disse  fø- 
lelser for  vore  islamiske  brødre  og  søstre. 
Kærlighed  har  aldrig  brug  for  et  visum. 
Den  krydser  alle  grænser  og  knytter  ge- 
nerationer og  kulturer  sammen.«23 

I  en  af  sine  smukkeste  taler  om  tole- 
rance og  barmhjertighed  opfordrede 
profeten  Joseph  Smith  de  hellige  til  at 
udvide  deres  syn  på  den  menneskelige 
familie  til  også  at  omfatte  mennesker 
fra  andres  trosretninger  og  kulturer, 
sådan  som  vor  himmelske  Fader  ser  på 
dem,  og  »ikke  efter  menneskers  trange 
og  snævre  meninger«.  Han  forkyndte, 
at  Faderen  tager  alle  de  komplekse  per- 
sonlige, politiske  og  sociale  omstændig- 
heder i  betragtning  på  den  yderste  dag 
og  afsiger  en  endelig  dom,  som  bygger 
på  et  guddommeligt  og  barmhjertigt 
perspektiv,  der  langt  overgår  vor  beg- 
rænsede menneskelige  forståelse: 
»Men  medens  den  ene  del  af  menne- 
skeheden dømmer  og  fordømmer  den  anden  uden  nåde 
og  barmhjertighed,  så  ser  universets  store  Alfader  på  he- 
le den  menneskelige  familie  med  faderlig  omhu  og  hen- 
syntagen. Han  betragter  dem  som  sine  børn,  og  uden 
nogen  af  disse  trange  og  snæversynede  følelser,  som  øver 
indflydelse  på  menneskenes  børn,  får  han  >sin  sol  til  at  stå 
op  over  onde  og  gode  og  lader  det  regne  over  retfærdige 
og  uretfærdige <.  Han  holder  dommens  tømmer  i  sine 
hænder,  han  er  den  kloge  Lovgiver,  og  han  dømmer  alle 
mennesker,   ikke  efter  menneskers  trange   og  snævre 

meninger,  men  >i  henhold  til  gerningerne  udført  i  lege- 
met, hvad  enten  de  er  gode  eller  onde<  eller  hvad  enten 
disse  gerninger  blev  udført  i  England,  Amerika,  Spanien, 
Tyrkiet  eller  Indien.  Han  vil  dømme  dem,  >ikke  ifølge  det, 
de  ikke  har,  men  ifølge  det,  de  har;<  de,  der  har  levet 
uden  loven,  vil  blive  dømt  uden  loven,  og  de,  der  har  en 
lov,  vil  blive  dømt  ved  den  lov.  Vi  behøver  ikke  at  be- 
tvivle den  store  Jehovas  visdom  og  intelligens;  han  vil 
dømme  eller  vise  barmhjertighed  mod  alle  nationer  iføl- 
ge deres  mange  fortjenester,  deres  muligheder  for  at  opnå 
intelligens,  lovene,  hvorved  de  styres,  hjælpemidlerne, 
der  er  givet  til  at  få  korrekte  oplysninger,  og  hans  uran- 
sagelige planer  med  henblik  på  den  menneskelige  familie; 
og  når  Guds  planer  vil  blive  tilkendegivet,  og  fremtidens 
forhæng  trækkes  til  side,  så  må  vi  alle  med  tiden  ind- 
rømme, at  hele  jordens  Dommer  har  gjort  det  rette.«24 

Med  hensyn  til  spørgsmål  om  forholdet  til  anderledes 
troende,  er  jeg  glad  for  at  kunne  sige,  at  vi  tilhører  en  kir- 
ke, som  bekræfter  de  sandheder,  der  blev  forkyndt  af  Mu- 
hammed og  andre  store  lærermestre,  reformatorer  og 
religionsstiftere.  Vi  anerkender  den  godhed,  som  kommer 
til  udtryk  blandt  folk  fra  andre  trossamfund.  Skønt  vi  ikke 
kan  gå  på  kompromis  med  det  gengivne  evangeliums 
åbenbarede,  evige  sandheder,  undgår  vi  dog  modsæt- 
ningsfyldte forhold  med  andre  trossamfund.  I  stedet 
stræber  vi,  i  overensstemmelse  med  nutidige  profeters  råd, 
efter  at  skatte  det,  som  er  dydigt  og  prisværdigt  i  andre  re- 
ligioner og  udvikle  en  »positiv  taknemlighed«  over  for 
dem.  Som  sidste  dages  hellige  kan  vi  respektere  og  nyde 
godt  af  det  åndelige  lys,  som  findes  i  andre  religioner,  mens 
vi  ydmygt  søger  at  tilbyde  dem  de  yderligere  evige  sandhe- 
der, som  vi  har  modtaget  gennem  nutidig  åbenbaring.  □ 

James  A.  Toronto  er  lektor  i  islamiske  studier  og  sammenlignende 
religion  ved  Brigham  Young  University. 

SIDSTE  DAGES  HELLIGE  RØSTER 


»FRELSE  FOR  ALLE« 


relse  opnås  kun  gennem 

Kristus,«    siger    ældste 

David  B.  Haight  fra  De 
Tolv  Apostles  Kvorum.  »Joseph 
Smith  er  redskabet  eller  åben- 
bareren  af  den  kundskab.  Han 
var  guddommeligt  kaldet  til  at  for- 
kynde Faderens  plans  krav  og  betin- 
gelser,  og  han  fik  overdraget  nøglerne  til 
menneskehedens  frelse«  (se  dette  nummer, 
side  12).  1?  Folk  over  hele  verden  søger  efter 


den  kundskab,  som  blev  åbenba- 
ret gennem  profeten  Joseph 
Smith.  Når  de  finder  den  kund- 
skab, indgyder  det  dem  så  stor 
glæde  i  hjertet,  at  de  får  lyst  til 
at  fortælle  andre  om  det  -  især 
deres  egen  familie.  Følgende  beret- 
ninger illustrerer,  hvordan  evangeliets 
glæde  vender  de  omvendtes  hjerter  til  deres 
familie  -  både  dem,  der  er  gået  bort,  og  dem, 
som  stadig  lever  her  på  jorden. 


På  et  tidspunkt  af  mit  liv  som 
medlem  af  Kirken,  hvor  jeg  be- 
fandt mig  i  en  åndelig  bølgedal,  gav 
en  bestemt  oplevelse  mig  fornyet  tro. 
Jeg  var  om  bord  på  et  skib  i  Filip- 
pinerne på  vej  for  at  besøge  min  mor. 
Skibet  var  fyldt  med  passagerer, 
hvoraf  nogle  nød  den  smukke,  blå 
horisont,  mens  andre  lo  og  snakkede 
med  venner  og  bekendte.  Jeg  følte 
mig  ensom  og  fortabt  midt  i  mæng- 
den. Glæden  ved  at  skulle  se  min 
mor  igen  efter  nogle  år  var  blandet 
med  en  vis  bekymring. 


Min  tro  prøves 

Aurelio  S.  Diezon 

Jeg  kommer  fra  en  meget  religiøs 
familie.  Da  deres  daglige  religiøse  ri- 
tualer begyndte  at  virke  endeløse  og 
indholdsløse,  undersøgte  jeg  andre 
trossamfund,  indtil  jeg  til  sidst  blev 
medlem  af  Jesu  Kristi  Kirke  af  Sidste 
Dages  Hellige.  Takket  være  Kirkens 
stærke  programmer,  fornuftige  lær- 
domme, relevante  evangeliske  dok- 
triner og  den  venlige  atmosfære  følte 
jeg  mig  meget  lykkeligere,  end  jeg 
havde  gjort,  inden  jeg  tog  imod 
evangeliet.  Men  min  familie  var  ikke 
glade  for  mit  valg. 

Men  efter  min  dåb,  under  det,  jeg 
senere  har  erkendt,  var  en  prøve  på 
min  tro,  begyndte  jeg  at  tvivle,  og  jeg 
mistede  gradvist  grebet  om  jernstan- 
gen. Jeg  begik  ikke  nogle  alvorlige 
synder,  men  jeg  var  ikke  så  ihærdig, 
som  jeg  burde  have  været.  Så  kom  jeg 

En  mand  så  ud  til  at  ville  trække 
sin  kirkes  lærdomme  ned  over 
hovedet  på  en  uinteresseret  dame, 
som  sad  ved  siden  af  mig.  Jeg 
kunne  se,  at  hun  følte  sig  gået  for 
nær,  så  jeg  besluttede  at  hjælpe. 

til  at  tænke  på  min  mor,  en  gudfryg- 
tig, blid  og  forstående  kvinde,  som 
trods  sine  mange  prøvelser  var  forble- 
vet tro  mod  sin  overbevisning.  Da  jeg 
havde  fortalt  hende  om  min  beslut- 
ning om  at  slutte  mig  til  en  anden 
kirke,  sagde  hun  med  et  bedrøvet  ud- 
tryk i  ansigtet:  »Den  tro,  som  vi  til- 
hører, er  en  arv  fra  vore  forfædre, 
men  hvis  du  mener,  at  du  får  det  bed- 
re i  den  nye  kirke,  så  gør  du  det.  Men 
så  vær  tro  mod  den  og  forsvar  de 
sandheder,  som  du  bekender  dig  til.« 

Disse  tanker  gjorde  mig  flov.  Hvor- 
dan kunne  jeg  se  min  mor  i  øjnene, 
når  min  tro  var  blevet  så  svag?  Sæt 
hun  spurgte  mig,  hvordan  det  gik  med 
mine  nye  tro?  Ville  jeg  kunne  møde 
hendes  blik  uden  at  rødme? 

Mens  jeg  tumlede  med  disse 
spørgsmål,  hørte  jeg  ordene  kirke  og 
religion.  En  mand,  der  sikkert  var 
midt  i  fyrrene,  så  ud  til  at  ville  træk- 
ke sin  kirkes  lærdomme  ned  over  ho- 
vedet på  en  uinteresseret  dame,  som 
sad  ved  siden  af  mig.  Jeg  kunne  se,  at 
hun  følte  sig  gået  for  nær,  så  jeg  be- 
sluttede at  hjælpe. 

Jeg  så  manden  lige  i  øjnene  og 
spurgte:  »Hvilken  kirke  tilhører  du?« 
I  kort  øjeblik  strålede  hans  øjne  af 
glæde  og  forventning,  som  om  de 
sagde:  »Her  er  en  sjæl,  som  vil  låne 
øre  til  min  forkyndelse.«  Han  sprang 
op  og  rykkede  nærmere.  Han  præs- 
enterede sig  som  præst.  Jeg  genkend- 
te navnet  på  hans  kirke.  Den  er 
kendt  for  sine  religiøse  diskussioner. 

Jeg  følte  en  vis  uro  i  hjertet,  men 
jeg  forsøgte  at  skjule  det.  Jeg  tænkte: 


Ikke  lige  nu,  hvor  jeg  er  åndeligt  ude  af 
balance.  Hvordan  skal  jeg  kunne  forsva- 
re min  tro,  når  tvivlens  tåger  lurer  i  mit 
sind?  Et  hurtigt  blik  på  den  dame,  som 
jeg  havde  reddet,  fik  mig  til  inderst  in- 
de at  ønske,  at  jeg  ikke  var  brudt  ind. 
Men  hun  sendte  mig  et  tillidsfuldt 
blik,  der  opmuntrende  mig  til  at  for- 
svare min  tro.  Jeg  tog  mod  til  mig  og 
bad  en  stille  og  oprigtig  bøn  om  hjælp 
til  denne  uventede  konfrontation. 

Jeg  følte  mig  pludselig  fuld  af  selv- 
tillid. Jeg  sagde:  »Jeg  er  medlem  af 
Jesu  Kristi  Kirke  af  Sidste  Dages  Hel- 
lige.« Uden  at  give  mig  mulighed  for 
at  sige  mere,  afbrød  han  mig:  »Jeg 
kender  alt  til  din  kirke  og  dens 
grundlægger.«  Han  kom  så  med  en 
masse  nedsættende  bemærkninger 
om  profeten  Joseph  Smith,  guldpla- 
derne og  Mormons  Bog.  Han  sagde, 
at  det  var  fup  alt  sammen. 

Den  følelse,  som  nu  fyldte  mig,  kom 
helt  bag  på  mig.  Jeg  følte  et  inderligt 
ønske  om  at  forsvare  min  tro.  Men  var 
jeg  ikke  ved  at  glide  væk  fra  Kirken? 

Det,  der  overraskede  mig  mest, 
var  de  faste  udtalelser,  som  flød 
fra  min  mund  som  et  vidnesbyrd 
om  sandheden  af  profetens  Joseph 
Smiths  mission,  den  første  åbenba- 
ring og  Mormons  Bog.  Jeg  tilføjede, 
at  andre  menneskers  negative  ind- 
stilling til  Joseph  Smith  ikke  kunne 
ændre  på  mit  vidnesbyrd  om,  at  han 
var  udvalgt  af  Gud  til  at  genoprette 
hans  Kirke  i  denne  sidste  uddeling. 

Jeg  fattede  ikke,  hvordan  disse 
sandheder  kunne  flyde  så  selvsikkert 
fra  min  mund.  I  det  øjeblik  vidste  jeg 


helt  sikkert,  at  Ånden  vidnede  for 
mig  midt  i  prøven  på  min  tro. 

Med  min  fornyede  tro  kom  jeg  i 
tanker  om  udtalelsen  i  Ether  12:6:  ». . . 
I  får  intet  vidnesbyrd,  førend  efter  jeres 
tro  er  blevet  prøvet.«  Jeg  bad  en  stille 
bøn  og  takkede  min  himmelske  Fader, 
mens  det  vers  indprentedes  i  mit  hjer- 
te. Jeg  fyldtes  med  fred,  og  jeg  indså,  at 
jeg  var  parat  til  at  se  min  mor  i  øjnene 
og  fortælle  hende  om  den  glæde  og 
fred,  som  evangeliet  har  bragt  mig. 

Aurelia  S.  Diezon  er  medlem  af  Calape 
Gren  i  Calape  Distrikt  i  Filippinerne 

Hvorfor  blev 
mit  liv  sparet? 

Maria  MacPherson 

Da  jeg  så  tilbage  på  min  tidlige 
opvækst  på  Cuba,  var  der  én 
erindring,  som  sprang  mig  i  øjnene.  Jeg 
kunne  levende  huske,  at  min  elskede 
lillebror  Raul  var  syg.  Jeg  kunne  se  min 
mor  pleje  ham,  mens  hun  til  tider 
græd  fortvivlet,  og  min  bedstemor  for- 
søgte desperat  at  skaffe  hjælp.  Jeg  kun- 
ne se  hele  familien  stå  og  græde,  bøjet 
over  hans  seng.  Jeg  syntes  hele  tiden  at 
betragte  min  brors  smerte  og  min  fa- 
milies tårer  oppefra.  Af  en  eller  anden 
grund  er  det  billede  forblevet  i  mit 
sind,  men  jeg  har  aldrig  talt  om  det. 

Da  jeg  var  ti  år  gammel,  døde  min 
mor  og  efterlod  sig  fem  børn.  Jeg  sør- 
gede over  hendes  død,  men  det  var 
endnu  mere  smertefuldt  at  se  mine 
søskende  og  jeg  blive  adskilt.  Ingen 
ville  tage  imod  os  alle  fem,  så  hvert  af 
bedsteforældreparrene  tog  to  børn, 
og  min  fars  søster  tog  min  yngste 

bror,  Orlando.  På  grund  af  min  op- 
rørskhed blev  jeg  til  sidst  sendt  på  en 
skole  for  forældreløse,  hvor  jeg  vok- 
sede op  trist,  alene  og  bitter. 

Da  jeg  blev  16,  begyndte  jeg  at  le- 
de efter  mine  søskende,  jeg  fandt 
kun  tre  af  dem,  fordi  Orlando  var 
flyttet  til  USA  med  min  tante.  Ikke 
længe  efter  at  jeg  havde  fundet  Raul, 
blev  han  dræbt  ved  en  ulykke,  mens 
han  var  i  elektrikerlære. 

Rystet  over  tabet  fortalte  jeg  min 
bedstemor  om  mine  erindringer  om 
Rauls  sygdom.  Min  bedstemor  spurgte: 
»Hvad  er  det,  du  siger?  Raul  har  ikke 
været  syg.  Det  var  dig.  En  aften  blev 
du  så  syg,  at  lægerne  mente,  at  du  var 
død.  Vi  stod  fortvivlede  og  græd  ved 
din  seng.  Vi  fandt  aldrig  ud  af,  hvorfor 
dit  hjerte  begyndte  at  slå  igen.« 


Jeg  blev  så  chokeret,  at  jeg  ikke 
bad  min  bedstemor  om  flere  oplys- 
ninger, men  spørgsmål  om  formålet 
med  livet  begyndte  at  plage  mig: 
»Hvorfor  var  mit  liv  blevet  sparet? 
Hvad  skulle  jeg  udrette?  Hvad  betød 
det  alt  sammen?« 

Ti  år  senere  flyttede  jeg  til  USA. 
Der  fandt  jeg  min  bror  Orlando. 
Men  jeg  søgte  stadig  efter  svar  på  mi- 
ne spørgsmål.  Jeg  begyndte  at  søge 
efter  svar  i  forskellige  trossamfund. 
Men  skønt  de  alle  kunne  give  mig 
stumper  af  forklaringer,  rummede  in- 
gen af  dem  alle  de  svar,  jeg  havde 
brug  for.  Jeg  bad  Gud  om  at  hjælpe 
mig  med  at  finde  sandheden. 

Så  en  dag  i  foråret  1986  kom  nog- 
le sidste  dages  hellige  missionærer 
til  mit  hjem.  De  besvarede  alle  de 

Da  jeg  erfarede,  at  mit  liv  var 
blevet  sparet,  begyndte  jeg  at  stille 
spørgsmål,  som  til  sidst  førte  mig  til 
sandheden:  Hvad  skulle  jeg  udret- 
te? Hvad  betød  det  alt  sammen? 

spørgsmål,  som  jeg  havde.  Og  mens 
jeg  studerede  Mormons  Bog,  blev  jeg 
rørt  til  tårer,  fordi  jeg  opnåede  et  vid- 
nesbyrd om,  at  den  er  sand.  Jeg  blev 
døbt  i  juli.  Lidt  over  et  år  senere  fik 
jeg  sørget  for,  at  der  blev  udført  sted- 
fortrædende dåb  for  Raul  i  templet. 
Derefter  blev  han  og  jeg  beseglet  til 
vore  forældre  for  evigt. 

Det  ændrede  mit  liv  at  finde 
evangeliet.  Omgivet  af  mine  brødre 
og  søstre  i  evangeliet  har  jeg  aldrig  si- 
den følt  mig  ensom.  Jeg  forstår,  at  der 
er  et  formål  med  mit  liv,  og  at  så  læn- 
ge vi  stoler  på  Herren,  kan  vi  lære  og 
styrkes  af  vore  sorger. 

Jeg  finder  glæde  i  forventningen 
om,  at  medlemmer  af  min  familie 
venter  på  mig  på  den  anden  side  af 
sløret.  Jeg  ved,  at  min  ånd  en  dag  for- 
lader mit  legeme  igen.  Men  jeg  ved, 
at  takket  være  Jesus  Kristus  skal  min 
ånd  og  mit  legeme  en  dag  genforenes 
for  evigt,  og  jeg  kan  leve  sammen 
med  ham  og  min  familie  i  al  evighed. 

Maria  MacPherson  er  medlem  af  Elkhorn 
Ward  i  Milwaukee  Stav  i  Wisconsin. 

Min  søgen 
via  postkort 

Bobi  Morgan 

For  flere  år  siden  brugte  jeg  en 
del  tid  på  at  indsamle  oplysnin- 
ger  til   mit  firegenerationersskema. 


Jeg  fik  samlet  alle  oplysningerne  på 
et  af  mine  gruppeskemaer,  med  und- 
tagelse af  en  grandonkel,  som  hed 
Edward.  Jeg  havde  søgt  indgående 
efter  hans  dåbs-  og  dødsdato  uden  at 
finde  noget  brugbart.  Hver  gang  jeg 
kiggede  på  skemaet,  sprang  de  tom- 
me felter,  hvor  Edwards  data  burde 
stå,  mig  i  øjnene. 

Flere  gange  begyndte  jeg  at  tvivle 
på,  at  jeg  nogensinde  ville  finde  de 
oplysninger,  men  jeg  bad  om  inspira- 
tion til  at  vide,  hvad  jeg  skulle  gøre. 
Jeg  bad  min  himmelske  Fader  om  at 
hjælpe  mig  med  at  finde  en  opteg- 
nelse eller  et  menneske,  som  kunne 
hjælpe.  Da  jeg  havde  bedt,  fik  jeg  en 
følelse  af,  at  jeg  ikke  måtte  give  op. 

Da  jeg  havde  udtømt  alle  andre 
muligheder,  som  jeg  kunne  komme  i 


tanker  om,  tog  jeg  en  dag  et  postkort 
og  adresserede  til  det  »Kirkegårds- 
betjenten«  i  den  by,  hvor  Edwards 
familie  havde  boet  et  stykke  tid.  På 
kortet  spurgte  jeg  blot,  om  der  fand- 
tes en  grav  med  Edward  Oren  Tar- 
buttons  navn  på.  Jeg  var  slet  ikke 
sikker  på,  at  der  var  en  kirkegård  i 
den  by,  men  da  jeg  sendte  postkor- 
tet, følte  jeg  pludselig  fortvivlelsen 
lette. 

Der  gik  nogle  uger  uden  svar  på 
mit  postkort,  og  jeg  ventede  heller 
ikke  at  modtage  noget.  Men  så  en 
dag  følte  jeg  en  usædvanlig  forvent- 
ning. Da  posten  kom,  skyndte  jeg 
mig  ud  for  at  hente  den.  Der  var  me- 
get post  den  dag,  men  jeg  stod  ude 
ved  postboksen  og  gennemgik  det 
hele  omhyggeligt.  Midt  i  stakken  lå 

Postmesteren  påtog  sig  den  opga- 
ve ikke  blot  at  finde  kirkegården, 
men  også  de  oplysninger,  som  jeg 
havde  brug  for. 

mit  postkort,  og  Edwards  manglende 
data  var  skrevet  på  det! 

Mens  jeg  kiggede  på  de  længe 
savnede  data,  fyldtes  jeg  med  varme. 
Jeg  fornemmede,  at  Edward  var  tæt 
på  mig  i  det  øjeblik,  og  jeg  kunne 
fornemme  hans  store  glæde. 

Jeg  glemmer  aldrig  tilskyndelsen 
til  at  sende  det  postkort  eller  om- 
stændighederne ved  dets  tilbage- 
komst. Senere  fandt  jeg  ud  af,  at  den 
by,  som  jeg  havde  sendt  postkortet 
til,  ikke  havde  nogen  kirkegårdsbe- 
tjent  og  ikke  nogen  officiel  kirke- 
gård. Postmesteren,  der  vidste,  at 
ingen  i  byen  vidste  noget  om  min 
forfader,  var  lige  ved  at  stemple  Re- 
tur til  afsenderen  på  kortet.  Men  så 
besluttede  han  sig  for  selv  at  finde 
graven.  Han  kunne  huske,  at  han 
engang  havde  set  nogle  gravsten  på 
en  eng  i  nærheden  af  en  lille  kirke. 
Der  fandt  han  Edwards  gravsten  og 
skrev  oplysningerne  af. 

Den  oplevelse  gav  mig  større 
kærlighed  til  mine  forfædre  og  hjalp 
mig  til  at  forstå,  hvor  inderligt  de 
længes  efter  at  blive  knyttet  perma- 
nent sammen  med  deres  familie.  Og 
når  jeg  er  stødt  på  skuffelser  i  min 
senere  slægtsforskning,  så  har  jeg 
tænkt  på  postkortet  og  holdt  modet 
oppe.  □ 

Bobi  Morgan  er  medlem  af  Olive  Ward  i 
Mesa  Stav  i  Arizona. 

Vidste    du    det? 


DET  SKETE  I  JUNI 

Det  følgende  er  nogle  få  betydnings- 
fulde begivenheder  fra  Kirkens  historie, 
som  fandt  sted  i  juni  måned. 

9.  juni   1830:   27  medlemmer  over- 
h  værede   Kirkens  første  konference  i 
Fayette   i   staten  New 
York. 

6.  juni  1840:  41  med- 
lemmer af  Kirken  forlod 


Liverpool  i  England  og  sejlede  til  USA.  De 
var  de  første  af  mange  hellige,  som  sejlede 
over  havet  til  Zion. 

27.  juni  1844:  Profeten  Joseph  Smith  og 
hans  bror  Hyrum  blev  myrdet  i  Carthage 
i  Illinois. 

27.  juni  2002:  Templet  i  Nauvoo  i 
Illinois  indvies  (se  Kirkenyt  i  dette 
nummer) . 

PIONERERNES  TRO 

»Vi  har  tro,  vi  lever  ved  tro.  Vi  kom  til  dis- 
se bjerge  ved  tro.«  Præsident  Brigham  Young 
udtalte  disse  ord  efter  at  være  ankommet  til 
Saltsødalen  i  juli  1847.  Dalen  var  gold  og  øde, 
men  præsident  Young  troede  på,  at  ørkenen 
skulle  blomstre  som  rosen. 

Præsident  Young  sagde:  »Vi  fik  ikke  den 
mindste  smule  opmuntring  -  ud  fra  alminde- 
lig tankegang  og  det,  vi  kunne  lære  om  dette 
område  ...  Vi  havde  tro  på,  at  vi  kunne  dyrke 
korn;  var  der  noget  galt  i  det?  Slet  ikke.  Hvis 
vi  ikke  havde  haft  tro,  hvad  var  der  så  blevet 


af  os?  Vi  ville  være  sunket  ned  i  vantro.« 

Men  de  hellige  havde  tro.  De  blev  rigt  vel 
signet  i  det  golde  land.  »Fra  Adams  dage  og 
til  nu  har  der  aldrig  været  noget  sted,  der  er 
blevet  velsignet  mere,  end  dette  sted 
er  blevet  velsignet  af  vores  Fader  i 
Himmelen;  og  vi  vil  stadig  blive 
velsignet  mere  og  mere,  hvis 
vi  er  trofaste  og  ydmyge  og  er 
Gud   taknemlige«    (se   Kirkens 
præsidenters  lærdomme:  Brigham 
Young,  1997,  s.  104-106). 


LEDERSKABSTIPS 

Effektiv  lytning.  Det  betyder  at  lytte  op- 
mærksomt til  andre,  sådan  som  Frelseren  gjor- 
de. Når  en  leder  lytter  med  oprigtig  og  udelt 
opmærksomhed,  viser  det  vedkommendes 
kærlighed  og  omsorg.  Mens  ældste  Thomas  S. 
Monson  var  medlem  af  De  Tolv  Apostles  Kvo- 
rum,  forklarede  han:  »En  god  leder  skal  lære  at 
lytte.  Det  at  lytte  er  ikke  noget  passivt.  Det  at 
lytte  aktivt  til  et  andet  menneske  kræver  vilje- 


styrke, koncentration  og  en  stor  mental  indsats. 
Det  giver  udbytte  på  mange  måder,  for  først  når 
vi  gør  det,  lærer  vi  virkelig  at  forstå«  (»Building 
Bridges«,  New  Era,  november  1985,  s.  66). 

Effektiv  lytning  betyder  også,  at  man  lytter 
opmærksomt  til  den  stille,  sagte  røsts  tilskyn- 
delser (se  L&P  84:88).  Når  en  leder  lytter  til 
Åndens  tilskyndelser,  viser  vedkommende 
villighed  til  at  følge  Herren.  □ 

Sådan  anvender 
du  Liahona 
for  juni  2002 


FORSLAG  TIL  SAMTALEEMNER 

■  »En  lille  dreng  vogter  dem«,  side  2:  Præsident  Thomas  S.  Monson 
fortæller  historien  om  Tyler,  en  lille  dreng,  som  besøgte  Tempelpladsen. 
Hvordan  ved  du,  ligesom  Tyler,  at  Jesus  Kristus  elsker  dig?  Hvilke  ople- 
velser har  vist  dig  hans  kærlighed? 

■  »Joseph  Smith,  profeten«,  side  10:  Ældste  David  B.  Haight  beret- 
ter om,  at  profeten  Joseph  Smith  var  villig  til  at  ofre  sit  liv  for  Frelseren 
og  Kirkens  medlemmer.  På  hvilke  måder  har  profeten  Joseph  Smiths 
mission  påvirket  dit  liv?  Hvordan  kan  du  forberede  dig  på  at  besvare  en- 
hver af  Herrens  anmodninger  med  et  »ja«? 

■  »Fædrenes  tro«,  side  L2:  »Lad  os  huske  de  hellige  pionerer  i  vores 
stræben  på  at  blive  tapre  tjenere,«  siger  ældste  Joseph  B.  Wirthlin. 
Hvordan  kan  du  vise  pionerernes  tro  ære?  Hvordan  kan  du  være  en 
tapper  tjener? 


FOTOILLUSTRATION:  CRAIG  DIMOND 
OG  STEVE  BUNDERSON 

TEST  DIN  VIDEN 

1.  Hvilken  af  vore  nutidige  profeter  var  nevø  af  en  profet? 
2.  Hvilket  tempel  er  det  største?  Hvilket  er  det  mindste? 
3.  Hvor  mange  sprog  er  Mormons  Bog  udgivet  på? 
a.  Færre  end  50. 
b.  Mellem  50  og  75. 

c.  Mellem  76  og  100. 

d.  Flere  end  100. 

Mormons  Bog,  som  profeten  Joseph  Smith  oversatte  fra 
guldplader,  som  han  havde  modtaget  fra  englen  Moroni, 
»er  den  mest  enestående  bog  i  verden  set  fra  et  doktrinært, 
historisk  eller  filosofisk  synspunkt.  Dens  troværdighed  er 
blevet  angrebet  af  sanseløst  raseri  i  over  170  år,  og  dog 
er  dens  stilling  og  indflydelse  stærkere  i  dag  end 
nogensinde «.  Se  ældste  David  B.  Haight, 
»Profeten  Joseph  Smith «,  side  10. 

